
EIETT C 


Praeíatio. 


Cosmogonia biblica exiguam partem praelectionum, in: 
seriem problematum Veteris Testamenti coram Studiosis 
Rom.-Catholicae Academiae Ecclesiasticae Petropolitanae 
institutarum, comprehendit. 

Equidem haud pauca opera de cosmogonia biblica in 
variis regionibus recenter composita sunt, quae tamen in 
Russia propter exteras linguas ad intelligendum interdum 
non sunt pervia. 1 

Studium, quod sequitur, lingua ecelesiastiea, omnibus 
nota exaratum, recentissimas investigationes circa historicam 
indolem cosmogoniae biblicae exhibet atque Amantissimis 
Auditoribus succinctam partem praelectionum in Gen. 1 ad 
manum praebet. 

Prooemium. 


Vetus Testamentum multas difficiles quaestiones compre- 
hendit, quod à principio sacrarum Litterarum statim appa- 
ret; prima enim pagina Veteris Testamenti insigne problema 
de initio universitatis rerum et de origine mundi exhibet, 
quod cosmogonia communiter audit. 

Ipse liber Genesis in genere haud paucas difficultates 
complectitur tum propter magnum temporis intervallum ab 
eiusdem origine usque ad nostrum aevum, tum propter sin- 
gularem indolem orientalem, nobis in multis alienam, tum 
denique propter loca geographica et alias circumstantias, in 
libro saero occurrentia atque. passim nobis ignota; initium 
huius libri — cosmogonia eo maiores difficultates praestat, 
quod veritates sublimes exhibet neque quis testis eventuum 
ibi descriptorum fuit. Sed haec quaestio est maximi mo- 
menti, utpote basis revelationis divinae, generi humano con- 
cessae. Mirum igitur non est, quod de cosmogonia biblica 
inde ab antiquissimis temporibus multa scripta sunt). 


') Rem litterariam copiose collegerunt: AK. Cornely, Historica et 
critica introductio in U. T. Libros sacros?, vol. IT, 1, pag. 161-169; 
F. Hummelauer, Commentarius in Genesim, pag. 43-74; hi fontes 
historiam interpretationis cosmogoniae biblicae comprehendunt; 
G. Hoberg, Die Genesis nach dem Literalsinn erklàárt?, pag. LII-LIX; 
M. Heizenauer, Commentarius in librum Genesis, pag. X-XVI, 
quibus nonnisi pauca opera addenda sunt, v. g. ex professo pro- 


12 


Nihilominus quaestio haec, quae etiam usquemodo quaedam 
obseura adhuc continet, iterum atque iterum elaboratur. 

Iam Patres primorum Ecclesiae saeculorum ad cosmogo- 
niam biblicam explicandam varias theorias proposuerunt, 
quae tamen posteris propter progressum scientiarum insuffi- 
cientes esse videbantur. 

Theologi et philosophi medii aevi ac recentiorum saecu- 
lorum pariter eam dilucidare conati sunt, qua in re tamen 
prae antecessoribus suis parum profecerunt. 

Attamen recentiora tempora ad cosmogoniam biblicam 
explanandam multum contulerunt. Etenim explorationes in 
oriente, cirea medium XIX-um saeculum susceptae, gravia 
documenta in lucem protulerunt. In excavationibus ruina- 
rum antiquae urbis Ninivae, hodie tell KujundSik, prope 
hodiernam urbem Mosul, in palatio regis Asurbanipalis (668- 
628 ante Christum n.) anglus G. Smith bibliothecam huius 
regis iterum!) explorare sibi proposuit. Qui labores fau- 
stum successum habuerunt, nam 1875 a. tabellae fictiles, 
maiorem partem babylonici poematis de mundi creatione 
continentes, inventae sunt. Annis sequentibus, iam post 
mortem G. Smith, explorationes ab aliis, ut Rassam, re- 
center vero a King (1901 an.) continuabantur et nova frag- 
menta reperta sunt. Licet propter sinistras temporum vi- 
cissitudines lacunae insignes in tabellis illis ortae sint, 
substantia tamen rei sufficienter intelligi potest. 

Ubi primum haec documenta apparuerunt, etiam antequam 
textus sufficienter stabilitus est. a nonnullis critieis conclu- 
siones ad veritatem narrationis l. Genesis confirmandam et 
authentiam mosaicam probandam statim eruebantur. 

Post theoriam autem scholae Wellhausen de recenti origine 
Pentateuchi diffusam, post auctoritatem Veteris Testamenti 


blema tractans: A4. Kirchner, Die babylonische Kosmogonie und 
der biblische Schópfungsbericht, atque nonnulla alia rem in genere 
spectantia ac in decursu studii indicata. 

!) Layard eam una cum palatio Asurbanipalis iam antea 1849- 
1851 a. invenit. 

impugnatam, a multis criticis haec documenta adhiberi coepe- 
runt ad mutuationem cosmogoniae biblieae ex mytho baby- 
lonieo demonstrandam ac proinde ad historicam auctoritatem 
illius denegandam. Acris pugna orta est. 

Multi.acatholiei porro etiam religionem Israel ab ideis 
religiosis Babyloniorum esse dependentem atque illam indole 
pure humana ac naturali gaudere asseruerunt!). Ex parte 
catholicorum pariter multa opera ad cosmogoniam biblicam 
vindicandam edita sunt. 

Tandem 1909 a. 30 iunii huic controversiae Ecclesia lege 
directiva intercessit, scilicet, Commissio Pontificia de Re 
Biblica normam directivam de historica indole trium primo- 
rum capitum libri Genesis, per consequens cosmogoniae 
biblieae, edidit. 

Igitur ad indolem historicam Gen. 1 stabiliendam illa duo 
recentia argumenta prae oculis habeo, nempe: 

Primo, effossam cosmogoniam babylonicam, quae theoriam 
de extraiudaica origine Gen. 1 effecit. 

Secundo, decretum Commissionis Pontificiae de Re Bib- 
lica, quod veritatem historicam cosmogoniae biblicae tuetur. 


In prima parte: 


Initio ipsum fundamentum, scilicet, praecipuae et pecu- 
liares ideae cosmogoniae biblicae eruuntur. 

Deinde argumentum babylonicae narrationis de origine 
mundi describitur. 

C. Postea ad studium omni ex parte perficiendum mythi 
de creatione praecipuarum aliarum gentium proponuntur. 
Tum affinitas inter cosmogoniam biblicam et cosmogo- 
nias gentiles fuse lateque explanatur. 

E. Denique de indole historica Gen. 1 et de origine cos- 
mogoniae biblieae concluditur. 


LIBE 


z 


!) Cfr Louis, La Bible et les documents Assyro-Babyloniens, 
p. 481 ss. 

In altera parte eaque brevi: 


À. Primo textus decreti de charactere historico trium prio- 
rum capitum Geneseos, per consequens cosmogoniae 
biblicae, adducitur. 

B. Deinde explicatio decreti in medium profertur. 

C. Tum quattuor argumenta decreti ad indolem historicam 
eosmogoniae biblicae probandam evolvuntur. 

D. Denique corollarii instar res brevi relatione Gen. 1 ad 
disciplinas physieas absolvitur atque toti studio conclu- 
sio finalis imponitur. 


v5 rb aiii 


vA 


Pars prima. 


A. Praecipuae ideae cosmogoniae biblicae. 


1. Creatio mundi eiusque status initialis. 


Cosmogonia biblica primo s. Scripturae Veteris Testa- 
menti libro continetur. Narratio de mundi origine initio 
huius libri posita est atque plus quam unum caput, nempe 
Gen. 1,1-2, 3 complectitur. 

Ad comparationem inter cosmogoniam bibliceam et cosmo- 
gonias gentiles instituendam, unde conclusio de illius histo- 
rica indole sequitur, primo argumentum seu ideae principes 
cosmogoniae biblicae eruendae sunt !). 


Puleherrima pagina Veteris "Testamenti incipit verbis: 
»In principio creavit Deus coelum et lerram." | Gen. 1, 1. 
Iudaeis ad polytheismum. et cultum idolorum pronis, seriptor 
Genesis in ipso limine narrationis suae tria indicat: initium 
rerum, auctorem mundi, creationem universitatis rerum. 

Sensus singulorum vocabulorum huius propositionis est, 
qui sequitur: 

,In principio", hebraice r"ww-2, scilicet, cum praeter 
Deum nihil esset. Posteriores hagiographi hane vocem pa- 
riter adhibent, v. g. Ieremias 26, 1; 27,1; 28,1 etc. lo- 
quens de initio alicuius regni. Quae vox Gen. 1, 1 sensum. 


!) Copiosam interpretationem Gen. 1 cfr praelectiones exegeticas. 


us 

exhibet: in principio, ante omnia, primum omnium, initio 
omnium (s. Basilius, h. 1); igitur intelligenda est in sensu 
principii absoluti, scilicet, uti principium creationis, non 
autem uti principium tantum formationis. 

Quae significatio n"zw^2 uti principii absoluti confirmatur 
etiam recepta communiter ir antiqua Ecclesia huius vocis 
significatione in sensu verbi aeterni — vo? Aoyov, quod in Novo 
Testamento vocatur ,principium*: Coloss. 1, 18; Apoc. 22, 13; 
aut ,principium creaturae*: Apoc. 3, 14, de quo Coloss. 
1, 16 dieitur: ,quoniam 4n ipso condita sunt universa im 
coelis ei im lerra*. Opinio igitur antiquorum Patrum ea 
fuisse videtur: principium Genesis esse primum omnium; si 
vero primum, ergo non relativum, sed absolutum ac proinde 
et a Deo esse et in Deo. Unde s. Ambrosius ,non mirum, 
ait, si Deus, qui est sine initio, initium omnibus dedit* ). 

,Creavit^, hebraice w72, quod verbum in formis Qal et 
Niphal operationem tantum Dei propriam denotat, scilicet, 
quadragies septies in Veteri Testamento occurrit, at illud | 
significat non solum actionem stricte creatricem, qua nimi- 
rum Deus ex nihilo aliquid producit, sed etiam operationem, 
qua ex materia jam existenti aliquid format ?). 

Itaque haee vox in V. T. exclusive de Deo, nunquam 
autem de homine praedicatur, ea occurrit: a) de prima pro- 
ductione coeli et terrae, videlicet, universitatis rerum (Gen. 
1,1; 2,8-4); b) de creatione hominis (Gen. 1, 27; 5, 1-2; 
6,7; Dt. 4,32); c) de prima vitae animalis productione 
(Gen. 1,21); d) de illo cherub, cuius imagine rex Tyri 
designatur (Ezech. 28, 13); e) tandem de portentis quibus- 
dam, quae solummodo immediato Dei interventu effici potue- 
ruut (Num. 16, 30). 

Attamen ex solo verbo argumentum certum de creatione ex 
nihilo deduci non potest; sensus ex contextu eruitur: a)scrip- 
tor sacer primam rerum originem describere intendit, ut 
patet ex voce r"ow72 (in principio), quae contextu proximo 


!) Hexaémeron, l.Ic.3: Migne P. L. 14, 126. 
*) Mandelkern, Veteris Testamenti concordantiae; Buhl, M., Ge- 
senius' hebr. und aram. Handwórterbuch'^, ad verbum N72. 

inspecto, initium creations rerum visibilium innuit; neque 
tamen ullam praeexistentem materiam, ex qua mundus for- 
matus erat, commemorat; cum enim de aliis operibus lo- 
quitur, materiam, ex qua confecta erant, indicat, v. g. ,.For- 
amavit igitur Dominus Deus hominem de limo terrae . . . 
formatis igitur, Dominus Deus, de humo cunctis animantibus 
lerrae* (Gen. 2, 7. 19). b) Porro amplitudo terminorum (coe- 
lum et terram) ostendit, hie loci agi de omnium rerum pro- 
ductione, non autem de materiae iam existentis elaboratione. 
c) Tum modus, quo creatio fit, nempe solo verbo (dixit), 
denotat potentiam, quae materia praeiacenti non indiget. 
d) Tandem discrimen, ab ipso scriptore factum, argumen- 
tum firmat, nam Gen. 2, 3 Deus septima die ab omni opere, 
quod creavit faciendo cessasse dicitur, per consequens idem 
hagiographus inter creationem et simplicem operationem ex- 
presse distinguit. 

Denique res omnino certa evadit ex contextu remoto seu ex 
locis parallelis, scilicet, haud ambigua huius notionis vestigia 
in aliis libris sacris inveniuntur: a) Prophetae saepe poten- 
tiam creatricem Dei extollunt, unde patet Deum esse om- 
nium rerum auctorem, etiam lucis et tenebrarum. (Amos 
4, 18; 9, 5-7; Ierem. 10, 12-17; 51, 15-20; Is. 40-56). b) Ea- 
dem doctrina invenitur in psalmis, ubi omnia simplici verbo 
Dei facta esse dicuntur (ps. 32, 6. 9; 103; 113,3; 135, 5-10); 
in libris sapientialibus, ubi asseritur Deum omnia fecisse, 
etiam abyssos, immo et ea, quae nobis videntur mala prout, 
grando, fames, mors. (Prov. 8, 22-82; Eccli. 89, 30-39) !). 
c) Manifestum argumentum praestat 2 Mach. 7, 28 ubi fe- 
mina ex plebe illam ideam claris verbis exprimit: ,Peto, 
nale, «i aspicias ad coelum et terram, et ad omnia, quae 
in dis suni, ei $nlelligas, quia ex mihilo fecit illa Deus.* 
Si tempore Machabaeorum etiam femina ex plebe illam no- 
tionem habet, inde sequitur, ideam de creatione ex nihilo 
jam diu antea in Israel notam fuisse. 

Coelum et terram", hebraice y^x3 nw» zvscn rw obiec- | 


!) Cfr Tanquerey, Synopsis Theologiae dogmaticae specialis!*, 


vol. I, pp. 436-437. 
F * 9 
P-1$039 8| - 


18 


tum creationis divinae hisce significatur. Ex usu linguae 
hebraieae locutione ,coelum et terra^ universus mundus 
visibilis, graece «vcpoc notatur. 

Hebraei enim propria voce ad mundum designandum 
carent, quod tali modo descriptive exprimunt. Coelum igi- 
tur hie loei intelligendum est materiale, sicut et terra. 

Primus itaque versus, titulum cosmogoniae constituens, 
indieat universitatem rerum rationem existentiae initio a 
divina aetione ereatrice accepisse, ante quam non fuerit et 
per quam dumtaxat initium existendi acceperit. Hisce scrip- 
tor l Genesis lectores Israelitas docet et monet, videlicet, 
ut eos veritate fundamentali verae religionis imbuat (finis 
dogmatieus) et contra cosmogoniam gentium vicinarum pro- 
tegat (finis apologeticus). 


Gravissima veritate de creatione mundi v. 1? declarata, 
scriptor sacer v. 2? gressum facit ad conditionem terrae 
adhuc imperfectae describendam. Terra ideo hic loci est 
in statu chaos, nam proprie dieta dumtaxat tertia die for- 
mata esse dicitur (vv. 9 ss.). 

Ilam fuisse »-25^7n scilicet, , vacuam et vastam* (secun- 
dum hebr. textum), nempe vitae, lucis, ealoris, ordinis exper- 
tem seu omnia in statu chaotico fuisse dicitur. 

Quae etiam ,abyssus^ spissis tenebris involuta, hebraice 
zn appellatur, videlicet, mare primigenium seu oceanus. 
Haee vox non in sensu maris proprie dicti adhibetur, cum 
veri nominis maria tertia dumtaxat die apparuerint, sed hic 
loci posita est ad indieandam chaoticam conditionem primi- 
tus creatae materiae eiusque immensitatis. 

Quae denique £vz3 ,aqua^ vocatur ita, ut in«-hoc versu 
tria nomina ad chaos designandum habeantur, Puppe terra, 
mare primigenium, aqua. 

Quae primigenia terra non propriis viribus derelicta est, 
sed subiecta erat spiritui Dei, omnia ordinanti vitamque 
creaturis tribuenti instar ovi, quod volucris calore animatur, 
hebraice rzm: (inceubabat) expressum; quod verbum adhue 

Dt. 32, 11 occurrit de aquila, alas suas expandente et pullos 
suos ad volandum provocante ac custodiente, videlicet, spi- 
ritus Dei volucris instar super chaos ferebatur, ut illud ad 
iustum ordinem redigeret seu Deus virtute creatrice illud 
animabat, disponebat, evolvebat ac conservabat. 

Igitur versu 2? status initialis terrae proponitur, nempe: 
fuit quidem materia indigesta et vacua ab omni ornatu, 
aquis tenebrisque circumdata, sed simul apta, quae sub in- 
fluxu animantis virtutis Dei ordinem et ornatum reciperet. 


2. Hexaémeron. 


Duo tridua. 


Post primariam conditionem terrae indicatam, a Gen. 
1, 3-31 hexaémeron seu opificium sex dierum describitur, 
cui deinde dies septima seu sabbatum subsequitur (Gen. 
2, 1-8). 


Opera hexaémeri in duas partes principales apte dividun- 
tur seu in duo íridua, nempe utraque pars opera trium 
dierum complectitur. Prima pars, quam scholastici opus 
distinetionis vocabant, opus primi tridui comprehendit, quo 
terra hucusque aquis submersa et tenebris involuta, ad ani- 
malia et homines suscipiendos adaptatur. Secunda autem 
parte, quae alterum triduum complectitur et a scholasticis 
opus ornatus dicitur, omnia animantia apparent. 

Hexaémero absoluto scriptor sacer concludit: ,Zgitur per- 
fecti sunt coeli el terra et omnis ornatus eorum" Gen. 2,1. 
Quibus verbis clavis ad schema Gen. 1 solvendum contine- 
tur, prout iam scholastici animadverterunt; attamen divisio 
Gen. 1 ab iis faeta in ,opus distinctionis* et ,opus orna- 
tus* est minus recta!); haec denominatio verbis Vulgatae, 


*) Quod vitium primus deprehendit optime meritus exegeta Fri 
burgensis prof. Zaplelal in opere: ,Der Schópfungsbericht der Ge- 
nesis', p. p. 107-114; recentes exegetae communiter eum sequuntur. 

non autem textu primigenio nititur; in textu vero hebraico 
adest: ,exercitus eorum* zwzx. loco ,.ornatus eorum*. Ex 
appellatione scholasticorum oritur difficultas de plantis 
quae ab eis ad opus distinctionis adnumerantur, cum illae 
ex natura sua potius ad opus ornatus adnumerari debeant. 
lgitur pro divisione in ,opus distinctionis et ornatus*. alia 
denominatio, scilicet, .productio regionum et exercituum* 
statuenda est. Primis tribus diebus regiones pro ,exerciti- 
bus* formatae sunt: prima die — coelum pro astris, secunda 
die — aér pro avibus et aqua pro piscibus, tertia denique die 
— arida pro bestiis et hominibus. Qua explicatione admissa 
evanescit diffleultas de plantis. quae tertia die una cum 
arida et ante solem stellasque apparent; etenim. productio 
plantarum necessaria est ad perfectam praeparationem ari- 
dae ad bestias et homines recipiendos. 

Oritur tamen quaestio, utrum opera trium ultimarum 
dierum ;,exercitus* zwzx vocari possint. Utique possunt, 
secus enim zwzx in Gen. 2, 1 nullum, sensum baberet. In 
dubium vocari non potest, quin Semitae in genere stellas 
uti exercitum sibi repraesentaverint!). Similiter etiam Is- 
raelitae putabant, quod ex non paucis Veteris Testamenti 
textibus patet v. g. Iudice. 5, 20: ,JDe coelo dimicatum est 
conira eos; slellae manentes 1n ordine el cursu suo adversus 
Sisaram pugnaverunt*; Is. 40, 26. 

Seriptor Genesis item aves, pisces, bestias, homines — 
exercitum appellare poterat non solum propter pugnam, quam 
inter se semper gerunt, sed etiam propter motum agitatio- 
nemque eorum; vox enim wzx — exercitus, in prima sienifi- 
catione sua motum vel iter, scilicet. ad bellum designat. 

Scriptor s. cum ab imagine exercitus in stellis describen- 
dis inchoasset, eandem imaginem continuare vult, licet reli- 
quae creaturae tamquam exercitus ab Israelitis ordinarie 
non depingerentur. Heic probabiliter hagiographus notionem 
motus in creatione animalium describenda firmiter exprimit, 
v. g. versu 20: .scateant aquae replilibus et volatilia vo- 


!) Jensen, Assyr-babylonische Mythen und Epen, p. 425-131. 

leni" gg mm....yv- cvm ox0; vel Gen. 1,924: terra 
producai^ y7wc wxor, quibus motus intimatur. In homine 
creando firma expressio motus erat superflua, nam homo 
est rex ceteri exercitus atque tota idea exercitus de homine 
sumpta est. 

Post generales observationes de divisione hexaémeri ad 
principes atque peculiares ideas singularum dierum eruen- 
das accedimus. 


Primum triduum: 


Creatio regionum. 


Prima dies. 
Gen. 1, 3-5. 


Prima die Deus in chaos lucem produxit, eam a tenebris 
divisit atque eo ipso diem a nocte separavit, quod non sig- 
nifieat Deum physica actione id fecisse, quasi lux et tene- 
brae simul in eodem loco fuissent, quod esset absurdum, 
sed Deum morali atque legifera actione sanxisse designat, 
ut porro certis intervallis tenebrae luci et lux tenebris suc- 
cederent ). 

Scriptor s. nullam difficultatem sensit, cum productio- 
nem lucis prima die ante creationem solis astrorumque po- 
neret?) nam secundum ideas vulgares illius temporis scrip- 
sit, seeus a coaevis non intelligeretur; notionem autem lucis 
utpote a sole, luna, stellis omnino independenter existentis 
antiquitus in oriente communem fuisse cognoscimus, v. g. 
Iob quaerit: Indica mihi, si nosti omma, in qua via luz 
habitet et tenebrarum | quis locus sit* 38, 18-19; pariter 
propheta Ieremias loquitur 10,13 (cf. LXX). Similiter de 
luce opinati sunt in oriente Babylonii, qui praeter deum 


?) Huninelauer, Commentarius in Genesim p. 94. 
?) Skinner, Genesis, p. 20. 

solis et deos stellarum alium distinctum deum lucis cole- 
bant ?). 

Lux prima, fundamentalis conditio omnis existentiae atque 
ordinis in universitate rerum esse putabatur; per consequens . 
etiam in cosmogonia biblica primo loco, initio creationis lux 
à scriptore s. ponitur. Creatio autem stellarum ad opus, 
quod ornatus seu potius productio exercituum dicitur, ad- 
numerabatur, propterea ad alterum triduum, ad diem non- 
nisi quartam refertur. 

Hie loci igitur scientifica nostra theoria physica de luce 
non est quaerenda. 

Notandum est, Deum in hexaémero verbo solo creantem 
proponi, quod actum voluntatis divinae designet, cuius sen- 
sibilem manifestationem hagiographus anthropomorphiee sub 
specie locutionis Dei exprimat. Actum voluntatis divinae 
impletio statim sequitur. Nemo Deo resistit, nullum vesti- 
gium repugnantiae vel dimicationis hie deprehendi potest. 

Scriptor sacer primam diem aliasque formula finali clau- 
dit: Et facta est vespera, et factum est ane dies prima*. . . 
(Gen. 1, 5)2). 


Secunda dies. 
Gen. 1, 6-8. 


Secunda die Deus mandavit, ut in media aqua fieret fir- 
mamentum, quod aquas superiores ab inferioribus separaret. 
Primigenia terra, opinione scriptoris, aqua cireumdata erat 
(Gen. 1, 2); hine Deus partem superiorem aquae sursum 
tollit atque ab inferiore separat ope firmamenti, quod aquam 
sustentet. 

Itaque firmamentum, hebraice s-p-, graece ovesoéoguac in 
hexaémero designat coelum caeruleum seu fornicem coe- 
lestem, qui iuxta opinionem antiquorum non opticam illusio- 
nem exhibebat, sed quasi materiale aedificium erat, quod in 
Seriptura sacra camerae superiori comparatur (Amos 9, 6); 


'") Jensen, Op. c., p. 562. 
?) De sensu Z7 ,diei* cf. finem VII d, p. 40. 

firmamentum columnis innititur: ,Columnae coeli contremis- 
eunt* .. . (Iob 26, 11); in superficie est solidum, sicut ,.spe- 
culum. fusum" (Iob 37, 18); portam ac fenestras habet: ,.Non 
est hic aliud. misi domus Dei et porta coeli* (Gen. 28,17); 
.Si Domnus fecerit etiam cataractas 4n coelo* .. . (4 Reg. 
7, 2); supra firmamentum erat pars primigeniae aquae oceani: 
El cataraciae coeli apertae sunt et facta est pluvia super 
terram ...* (Gen. 7, 11-12). 

Aquae superiores hic loci nubem non denotant, sed par- 
tem primigenii chaos, supra solidum fornicem coelestem po- 
sitam; Israelitae enim bene noverant, nubes oriri e nebula, 
quae de terra surgit; incolae Palaestinae, praecipue monta- 
norum ludeae, saepe saepius vident, nebulam ex mari sur- 
gere et paulatim in montes levari; tempore pluviarum ibi 
nebula campo et montibus mane sedere solet. Inde scrip- 
tori hexaémeri notum erat, nubes ex mari oriri, per conse- 
quens ad aquas sub firmamento pertinere. Insuper nubes 
conceptui firmitatis non satis respondent, huc et illuc enim 
feruntur, in Palaestina saepissime plane absunt, nam à 
mense maio ad octobrem coelum nubibus est vacuum. 

Quae igitur descriptio firmamenti solidi et aquarum su- 
periorum non est scientifica, sed historico-popularis atque 
communem sensum, tunc temporis inter orientales maxime 
divulgatum, exprimit. Seriptor s. secundum ideas temporis 
sui loquitur. 


Tertia dies. 


Gen. 1, 9-13. 


Opus tertiae diei est duplex: superiore regione ordinata, 
Deus peculiari modo inferiorem sphaeram in ordinem redu- 
cit. scilicet, aquas inferiores separat ab arida, quam insu- 
per plantis ornat. 

Hagiographus aquas superiores supra firmamentum posi- 
tas amplius non curat, sed oculos in terram convertit. 

Aquae, infra firmamentum existentes, secundum Dei man- 

datum, in unum specifice locum refluxerunt et certis limiti- 
bus detentae sunt, ut arida appareret, sc. obtutui. Congre- 
gationes aquae nomen marium acceperunt, arida vero — terra 
appellata est. Itaque terra per aquae recessum duo obti- 
nuit, quibus antea carebat: primo, ut conspicua esset, se- 
cundo, ut sicca et solida fieret. 

: Tertia dies alterum adhuc opus continet, scilicet, regnum 
vegetale, quod ad perfectam aridae praeparationem pertinet. 
Terra arefacta evenit fertilis atque plantas produxit. 

Classificatio regni vegetalis est popularis, ratione, videlicet, 
habita modi, quo plantae semen producunt: 3:5» (herba, olera) 
— semen propatulum et y» (arbor) — fructibus inclusum. Ex 
eo, quod scriptor sacer plantas terrae in herbas et arbores 
fructiferas tantum .distinguit, concludimus, ab eo omne ge- 
nus plantarum nequaquam recenseri, nam ab eo omittuntur 
non solum plantae, quae in mari nascuntur, sed etiam eae 
arbores, quae aut fructu omnino carent, aut in quibus semen 
non intra fructum reconditur, sed idem est ae fructus, 
cuiusmodi sunt quercus et nux; textus sacer agit de solis 
plantis alimentariis, de iis, scilicet, quae cibo sunt homi- 
nibus animalibusque. (Gen. 1, 29) !). 

Hagiographus probe noverat, plantas absque sole crescere 
non posse, attamen iuxta propositum schema: regionum et 
' exercituum, cum perfecta terrae praeparatione eas coniungit 
atque ante creationem solis assignat, nam inspiratus scriptor 
evolutionem mundi minime explanat. 

Hisce triduum prius terminatur. 


?) Hummelauer, Op. c., p. 100. 


Alterum triduum: 


Creatio exercituum. 


Quarta dies. 
Gen. 1, 14-19. 


Priori triduo, tribus regionibus sei sphaeris distinctis, 
vdl. aérea, liquida, solida, regiones illae exercitu suo replen- 
tur, perfectionem exinde accipientes. 

Quarta die, iussu Dei, coelestia luminaria creata exhi- 
bentur; quae non tantum visibilia faeta sunt, sed primum 
producta narrantur seu creatio luminarium comprehenditur. 

A vicinis gentibus sol et luna et stellae uti divinitates cole- 
bantur; Hebraeis autem nihil aliud esse indicantur, nisi mera 
luminaria, a Deo in coelo posita (Gen. 1. 14); divino spiritu 
inflatus scriptor ne veris quidem nominibus ea appellat, 
probabiliter ne ideas gentiles de eis in mentibus lectorum 
excitet; eontra gentilem eultum ,coelestium luminarium* 
praemonens, fusius scopum ac munera eorum explicat: 

Destinata erant ad separandam diem et noctem ; superio- 
ribus versibus 4-5 hagiographus factum distinctionis inter 
diem et noctem indicavit; hie loci causam illius alternantis. 
vicissitudinis adnotat, qua periodieo luminarium motu dies 
noctibus noctesque diebus suecedere solent. Quod antea 
lueis beneficio tributum erat, id nunc astris datur. Hoc est 
primum munus luminarium. 

Proxime sequentibus verbis alterum munus exprimitur, 
scilicet, ut varia signa et tempora statuta, et dies et annos 
determinent et quidem primo, signa esse dicuntur, videlicet, 
ut diversas res indicent: ita agricolae ex diligenti solis et 
lunae observatione de pluvia et de serenitate concludere 
solent; viatores et nautae ex situ solis ac stellarum in fir- 
mamento situm locorum et directionem tam in terra, quam 
in mari determinare possunt; secundo, indicant tempora sta- 
tuta: hue referri possunt quattuor tempora anni, tum gene- 
ratim ea, quae sive lege quadam, sive natura certis tempo- 

ribus attribuuntur, prout festivitates, quovis anno recurren- 
tes atque ex solis astrorumque motu determinandae, tum 
etiam tempora sementis et messis pro hominibus, tempus 
migrationis et reditus pro avibus (ler. 8, 7), tempus vires- 
cendi, florendi, fructificandi pro plantis etc.; tertio, ex coe- 
lestium luminarium motu dies et anni numerari et determi- 
nari possunt, accurata enim temporis divisio in horas, dies, 
hebdomades, menses, annos tam in vita civili, quam reli- 
giosa necessariae sunt. 

Hisce duplex munus luminarium coelestium exprimitur 
(v. 14). 

Sequens versus tertium exhibet, quod in terra illumi- 
nanda consistit idque alternantibus vicibus: alia diebus, 
alia autem noctibus; unde patet, illuminare terram non esse 
idem atque dividere diem et noctem; separatione enim lucis 
& tenebris v. 4? nocti nulla lux erat concessa, nune vero 
ipsi nocti luna et stellae lucem affundunt. 

Igitur creatio et destinatio corporum coelestium ratione, 
qua ad terram pertinent atque hominibus apparent, latius 
narrantur. Qui tamen circumstantias historieas temporis 
spectat, quo astra loco Dei colebantur, intelligit, cur scrip- 
tor sacer accurate enuntiet, astra a Deo esse creata in mi- 
nisterium hominum. 


Quinta dies. 
Gen. 1, 20-23. 


Secundum schema propositum quinta die incolas suos seu 
hebraice ,exercitum* accipiunt ordinatae secunda die regio- 
nes aérea et liquida, scilicet, — aves et pisces. 

Secundum textum hebraicum v. 20"* duas sententias com- 
pletas exhibet, videlicet: ,aqua redundet reptilibus ... el 
volatilia volent . . .*^, ita ut altera pars v. 20! distinctam 
plenamque propositionem efficiat. Vulgata autem verbo 
TE^2^ (volent) omisso, alteram propositionem minus recte 
subordinavit et priori coniunxit ac si verbum Vulgatae ,pro- 
ducant^, potius secundum hebraicum textum: ,redundet*, 

tam ad ,reptilia^, quam ad ,volatilia^ referretur. Ex male 
intellecto textu sequeretur opinio, non solum reptilia, sed 
etiam aves ex aqua producta esse). 

Attamen textus primigenius tacet, qua ex materia aqua- 
tilia et volatilia formata sint; quinimo textus sacer illi opi- 
nioni minime favet; e contrario (Gen. 2, 19) aves de terra 
directe productae esse dicuntur; similiter ne ipsi quidem 
pisces ex aqua formati esse, sed tantum in aqua redun- 
dare, pullulare asseruntur. 

Classifieatio aquatilium, sicut priorum operum, non est 
scientifica, sed popularis, nam illa dividuntur in: a) ,bel- 
luas marinas grandes*, qua voce designantur generatim ani- 
mantia maiore corporis mole praedita; b)aquatilia minoris 
molis. R 

Huius autem divisionis ratio ex eo repetenda esse vide- 
tur, quod prior classis aquatilium magnitudine sua, altera 
vero numero suo attentionem Hebraeorum excitarunt; prae- 
terea scriptor sacer, diserte nominans aquatilia maiora, prae 
oculis probabiliter habet mythica monstra marina in cosmo- 
gonia babylonica, scilicet, indieare vult, non ipsa per se orta, 
sed a Deo creata esse. 

Deus creatis volatilibns et aquatilibus benedictionem im- 
pertitur, cuius vi illa facultatem fecunditatis et propagatio- 
nis specierum obtinuerunt, Deus enim in Seriptura sacra 
benedicere praedicatur, quatenus bona non solum optat, sed 
etiam confert. 

Primo hic loci benedictio divina occurrit; antea eiusmodi 
benedictio expressis verbis non est facta. Quaerunt quidam, 
cur Deus plantis non benedixerit, et respondent?), quia 
praeposterum erat plantas alloqui, quae ne sonum quidem 
vocis audire valebant. Haec ratio tamen quaestioni dilu- 
cidandae haud sufficiens neque a levitatis nota immunis 
esse videtur, nam supra Deus allocutus est aquam et ari- 
dam (v. 9) quae multo minus quam plantae sonum vocis 


'* 3) Ex recentioribus ita intellexerunt Cornelius a Lapide, Calmet 
et alii (ad h. 1). 
?) Dillmann, Hummelauer, Hetzenauer (ad h. 1.). 

audire potuerunt. Rectius igitur videtur benedictio planta- 
rum omissa esse, quia illa, seminibus et fructibus comme- 
moratis (v. 11 ss.), sufficienter expressa erat. 


Sexta dies. 


Gen. 1, 24-81. 


Sexta dies, tertiae correspondens, pariter duplex opus 
complectitur, scilicet, a) productionem animalium terrestrium, 
b) creationem hominis. 


a) Modus creationis animalium ad oculum depingitur, 
nequaquam autem interna eiusdem ratio indicatur, nam ani- 
mantia terrestria, quae v. 24? voce Dei de terra produci 
iubentur, certo eadem sunt, quae Gen. 2,19 a Deo formata 
esse dicuntur; igitur iure merito virtute Dei creatrice effecta, 
non autem ipsa terra quasi matre generante producta esse 
creduntur; terra itaque hic loci memoratur non ut causa 
efficiens, haec enim fuit Deus, sed tantum causa materialis 
seu materia, ex qua animantia producta sunt. 

Animalia terrestria a scriptore sacro in tres classes divi- 
duntur in bestias feras, bruta domestica, reptilia terrae. 

In descriptione triplicis classis animalium terrestrium ha- 
giographus urget Deum esse auctorem specierum ; qua autem 
ratione Deus has species effecerit et distinxerit, scriptor 
sacer non exponit; utrum omnes species animalium simul 
creatae fuerint, an ex paucis tantum, initio produetis, reli- 
quae via transformismi prodierint, textus neque affirmat, 
neque negat; haec omnia manifesto pendent ab illa quae- 
stione, quo sensu hebraica vox 1v: (genus, species) accipienda 
sit, videlicet, utrum omnino fixa et stabilis. ac proinde nulli 
alteri speciei originem dare valens, an vero uti fluxa et 
mutabilis, ita ut ex una primigenia specie per continuam 
mutationem decursu temporis multae aliae prodire potue- 
rint. Quaestio est certe gravis, attamen cum scientifica 
potius sit, quam religiosa, ideirco a Deo s. Scripturae pri- 

mario auctore silentio praetermittitur humanaeque disputa- 
tioni relinquitur. 

Profecto hic loei sermo est de solis illis speciebus, quae 
tempore primi hominis exstiterant, nam species praehistori- 
cas scriptor sacer non attingit, doctrinam enim religiosam 
de creatione mundi tradere in animo habuit, non autem 
palaeontologiam docere. 

Critici absentiam benedictionis pro animalibus animadver- 
terunt; si tamen consideramus, productionem eorum cum 
creatione hominis unum opus sextae diei esse, benedictionem 
homini impertitam (v. 28) etiam ad animalia terrestria ex- 
tendere possumus !). 

Ratio divisionis animalium terrestrium in triplicem clas- 
sem ex mole eorum et ex usu in vita repetenda est. 

Sieut ergo classificatio operum quintae diei, ita etiam 
animalium sexta die creatorum popularis est. 


b) Mundo creato, regionibus distinctis iisque ,exercitu* 
convenienti repletis, veluti divini opificii corona, tandem 
homo creatur, animalibus multo superior, medius inter Deum 
et mundum. Dignitas hominis, qua ceteris creaturis prae- 
stat, legenti statim apparet: ceteras enim creaturas Deus 
produxit, simpliciter dicens: f?at lux (1, 3), congregentur 
aquae (1,9), germinel terra (1, 11), fiant luminaria. (1, 14), 
redundeni aquae (1,20), producal lerra substantias viventes 
(1,24); hominis autem creatio incipit solemni prooemio et 
tota descriptio ab aliis operibus singulari forma differt: 

Deus creavit hominem o) ad imaginem et similitudinem 
suam atque f) praesidem terrae ac animalium eum con- 
stituit. : ; 

«) Hagiographus descriptionem incipit hoc modo: , Facere 
volumus homines ad.4maginem mostram. secundum. similitu- 
dinem mostram^ (1, 26)?). Praedicatum in plurali: ,facere 
volumus* ad subiectum in singulari numero (Deus) critici 
vario modo explicant: 


1!) Helzenauer, Commentarius in Genesim, p. 17. 
1) Secundum hebraicum textum. 

Philo Deum ad angelos loqui putavit !). 

Attamen versu sequenti Deus, non angeli creasse dicitur, 
et quidem ad imaginem suam, ad imaginem Dei, non autem 
angelorum; insuper Gen. 2,7; 5,1 ss. Deus Adam et Evam 
immediate formasse narratur; ceterum angeli nondum nomi- 
nati sunt. , 

Patres explanaverunt Deum ipsum esse illud subiectum 
et quidem in verbo: ,faciamus* contineri unius divinae per- 
sonae ad aliam vel alias alloquium, sive accuratius omnium 
ad omnes, eum decretum hominis ereandi omnibus tribus di- 
vinis personis sit commune. In controversiis de divinis 
personis, maxime contra Arianos institutis, id non paucis 
patribus visum est ?). 

Quod quidem theologice. certissimum est nec quisquam 
id negare valet; attamen altera ex parte, cum interpretis 
sit, non theologicam sententiam e textu deducere, sed prae- 
primis sensum obvium, litteralem iuxta regulas hermeneuti- 
cae eruere ac proponere, proinde recentiores exegetae, etiam 
catholici, putant, scriptorem Geneseos, cum monotheismo 
addietissimus sit, de distinctione divinarum personarum 
Hebraeos ad polytheismum pronos nequaquam docere vo- 
luisse; quapropter verbum ,faciamus* non in sensu alloquii, 
sed in sensu soliloquii Dei ad seipsum exponunt; quae opi- 
nio eo magis retineri potest, quod huiusmodi soliloquia Dei 
et alibi in ss. Litteris non deficiunt, v. g. Gen. 6, 7. Ipsam 
pluralem formam verbi exegetae vario modo exponunt: 

Nonnulli, uti Gunkel?), Holzinger 4) vestigia polytheisticae 
cosmogoniae gentium deprehendunt 5). 

Alii, v. g. Reinke 9), Knobel?), Umbreit5), plurale maiesta- 


!) De mundi opificio, 24. 

?) Epiphanius, Cyrillus Hierosol; Ambrosius, Irenaeus, Gregorius 
Nyssenus, Cyrillus Alex. et alii, cf. apud. Hummelauer, Op. l., p. 107. 

*) Genesis, p. 111. 

*) Genesis, p. 10. 

5) cfr responsum infra. 

*) Beitráge V p. 77 ss. 

7) ef. Hwummelauer, Op. 1. p. 108. 

*) Theol. studien und Kritiken 1839 I, 200. Ibidem. 


31 


tis inesse asserunt, sed haec opinio vix probari potest, nam 
plurale maiestatieum in antiquioribus Libris ss. non occur- 
rit, quod valde probabiliter tantum posteriore tempore a 
Persis et Graecis introductum est: 1 Ezdr. 4, 18; 1 Mach. 
10,19; 11,31; 15, 19. 

Omnibus praeferenda videtur sententia, quae tenet, hic 
loci esse solemnem cohortativum, qui interdum in plurali 
ponitur, licet subiectum sit in singulari, v. g. Cant. 1,10 
sponsus solus sponsam alloquitur: ,Mwraenulas aureas fa- 
ciemus tibi 1). 

Itaque Deus ad hominem ereandum semet exhortans cogi- 
tandus est et solemnis expressio m»: (volumus facere, facia- 
mus) secundum sensum non differt ab zz»w (faciam). 

Sequitur vox z"w?) ,homines*, quae non est nomen pro- 
prium primi parentis, sed nomen speciei. Singularis nume- 
rus z*N est collective adhibitus, quod ex sequenti verbo 
.praesint^ in plurali patet et secundum indolem linguae 
hebraicae verti potest ,homines*. 

Totum genus humanum in dupliei sexu divisum causam 
existentiae a Deo habere indicatur, unde etiam immediate 
v. 279 additur: ,masculum et feminam creavit eos*. | Ety- 
mologia vocis non est certa: secundum Buhl. Fürst c"x cum 
7s (humus, terra) cohaeret ita, ut Adam idem sit ac ter- 
renus vel ex humo formatus. 

Porro dicitur: »nvz72 os25x3 ,ad émaginem nostram secun- 
dum similitudinem nostram.* — 

Nonnulli recentiores interpretes, v.:g. Flunk?) Humme- 
lauer?) hic loci figuram £v» ó:/d Ovoiv adesse censent, ita 
ut sensus sit: ad imaginem simillimam. Sed cum in textu 
hebraico duae voces diversis etiam praepositionibus distinc- 
tae ponantur, ideo ii critici hane expressionem rectius ex- 
plieare videntur, qui duos hic conceptus distinguunt, ima- 
ginis videlicet et similitudinis. 

1!) Zapletal, Der Schópfungsbericht?, p. 47; Das Hohelied, p. 74. 

?) sine articulo. 

3) Expositio in Genesim fasc. I, p. 62. 

*) Op. L, p. 109. 

Vox c»x imago, plasticam rei, personae aut etiam divini- 
tatis repraesentationem seu effigiem significat, cf. 1 Sam. 
6,5; 4 Reg. 11,18. Vox vero rvzs designat conceptum ab- 
Stractum similitudinis, quae inter duas res vel personas in- 
tercedere deprehenditur. Unde Hoberg illam expressionem 
recte reddidit: ad imaginem nostram secundum similitudi- 
nem nostram!) Quibus verbis hie sensus inest: homo ita 
est creatus, ut Dei imago fieret, utpote habens insitam na- 
turae suae similitudinem cum Deo. Similitudo igitur eum 
Deo efficit, ut homo sit Dei imago. 

Maioris claritatis gratia exemplum imaginis humanae in 
panno pictae rem illustrat. Alia res est ipse homo, alia 
pannus, iliius hominis figuram in se expressam continens. 
Nihilominus colores ab artifice apte dispositi efficiunt, ut 
nobis cernentibus illa effigies picta similis homini, quem 
exhibet, videatur. Ob hane similitudinem pannus dicitur 
imago illius hominis. 

Simili modo, licet aliud sit Deus, aliud homo, attamen 
ob quandam similitudinem inter Deum et hominem. homo 
est vere imago Dei. 

Secundum communiorem sententiam interpretum catholi- 
eorum sermo est non de supernaturali imagine Dei in ho- 
mine, quae consistebat in donis gratiae originalis, quibus 
homo ante peccatum originale praeditus erat, sed de ima- 
gine naturali. 

In quonam autem haec imago consistat, diversae opinio- 
nes patrum et catholicorum interpretum dantur ?): 

aa) Alii eam in corpore hominis invenire student; quam 
sententiam Origenes?) Melitoni Sardensi attribuit; hanc 
anthropomorphistae IV-V saeculis post Christum natum prop- 
ter animum suum, nulla doctrina excultum, propugnabant. 
Nonnulli recentes critici aliam ob causam eam pariter te- 


') ,Nach unserem Bilde gemáss unserer Aehnlichkeit*, Op. 1. p 20. 

?) Cf. Zapletal, Der Schópfungsbericht?, pp 41-60; Humnelouer, 
Op. 1. pp. 109-110. 

3) Migne P. G. 12, 93. 

nent, v. g. Lagarde!), Gunkel?), Nestle?) aliique. Ita Gun- 
kel Gen. 1, 26 s. crassum anthropomorphismum, quem fonti 
Gen. 1 assignet, inesse asserit. Secundum opinionem Gunkel 
sensum divinae imaginis in homine ex continuatione narra- 
tionis de creatione in Cod. Sac. scilicet, ex Gen. 5, 1-83 appa- 
rere: primum hominem ad similitudinem Dei esse creatum; 
filium autem Adami Seth ,ad imaginem et similitudinem* pat- 
ris esse progenitum, nempe Seth externa specie patri suo 
Adamo esse similem; per consequens primum hominem eodem 
modo Deo esse similem. Similitudinem hominis cum Deo esse in 
eorpore, Genesi 9, 6 confirmari: quicunque hominem occiderit, 
Dei imaginem in homine ab illo invadi; inde similitudinem 
cum Deo. maxime ad corpus referri, quamquam etiam spiri- 
tuale non sit exclusum. hem graeca et romana traditione 
comprobari: hominem ,in effigiem moderantium cuncta deo- 
rum^4) esse formatum. Ad obiectionem modernorum eriti- 
corum praevisam — Deum non esse effigiem, utpote Spiri- 
tum (Io. 4, 24), Gunkel respondet, ideam spiritualis Dei in- 
digere immani abstractione, Veteri Testamento non pervia, 
ubi antiqui Israelitae loquantur de Dei effigie, auribus, ma- 
nibus, pedibus, NUEOR ore, de deambulatione in paradiso et 
sie porro. 

Attamen Gunkel in eorpore hominis similitudinem cum 
Deo immerito statuit, nam 1) si dicitur Adam ad imaginem 
suam filium peperisse (Gen. 5, 1-3), ibi potissimum indicatur, 

-ens rationale esse genitum; 2) porro si Gen. 9, 6 homici- 
dium prohibet eo, quod homo ad imaginem Dei creatus est, 
in eo item rationalis natura nequaquam excluditur, sed e 
contrario haec inculcatur, Israelitae enim animam humanam 
intime eum corpore cohaerere putabant ita, ut impetus in 
involuerum animae factus, agressus in totum hominem fie- 
ret; 8) tum notio Graecorum et Romanorum, erectam homi- 


* 


1) Üebersicht über die Aramüischen, Arabischen und Hebráischen 
üblichen Bildungen der Nomina, Góttingen 1889, p. 12. 

*) Genesis?, p. 112. 

?) Marginalien und Materialien, Tübingen 1893, p. 3 s. 

*) Ovidius, Metamorphoses, lib. 1 v. 83. 

nis figuram constituere essentiam similitudinis cum diis, sen- 
sum Gen. 1, 26 eruendum nequaquam adiuvat; ad summum 
ideam Dei materialem exhibet; 4) denique anthropomorphismi 
in Veteri Testamento non ita intelligendi sunt ac si Deus 
pedes, manus haberet, sed illis locis occurrunt solummodo 
vividae imagines ad activitatem divinam plastice proponen- 
dam, secus Deum Israelitarum volucris speciem habere cum 
Origene!) concludendum esset, nam ps. 90, 4 (hebr. 91, 4) 
dieitur: , Sub penna $pstus teget te et sub alis evus confugies". 

bb) Alii similitudinem hominis cum Deo in dominio illius 
supra cetera animantia terrae esse affirmant. Ita ex Pat- 
ribus v. g. Gregorius Nyssenus ?), Ioannes Chrysostomus 3), ex 
recentioribus eritieis, v. g. Holzinger 5), etiam Gunkel 5) 
existimant. 

Attamen ex contextu Gen. 1 homo iam post creationem vi 
peculiaris benedictionis divinae dominium in animantia ob- 
tinet (1, 98), proinde illud dominium est potius sequela si- 
militudinis eum Deo, non autem essentia eius. 

ec) Nonnulli interpretes hanc imaginem in libero arbitrio 
quaerunt, v. g. Maearius9), s. Ambrosius?) (etiam in intel- 
lectu), s. Ioaunes Damascenus); alii in immortalitate ani- 
mae, v. g. s. Augustinus?) (sed non in. sola), alii vero in 
dispositione hominis ad religionem esse autumant, v. g. ex 
recentibus W. Riedel !?). 

Attamen haec omnia pariter effectus dumtaxat similitudi- 
nis eum Deo considerari debent. 

dd) Rectior esse videtur opinio eorum, qui imaginem Dei 


!) Ibidem P. G. 12, 93. 

?) P. G. 44, 136 ss. 

3) P. G. 58, 72.78. 

*) Genesis, p. 12. 

5) Genesis?, p. 103. 

*) Homil. 15, 23: P. G. 34,591. 

7) Hexaemeron 6,8: P. L. 14,275. 

*) De fide 11, 2: P. G. 94, 920. 

?) De Trinitale 14,4: P. L. 42, 1040. 

?/ Alttestamentliche Untersuchungen, Leipzig 1902, I p. 42. 


35 


in rationali natura!) hominis inveniri censent: homo enim 
est Deo similis eo, quod ratione praeditus est, qua ab om- 
nibus aliis creaturis differt; nec plantae, nec animalia ad 
imaginem Dei creata esse dicuntur, sed solus homo, cui haec 
appellatio ,ad imaginem Dei* propter singularem praestan- 
tiam, quae homini prae aliis creaturis inest, tribuitur; prae- 
stantia autem eiusdem in natura rationali consistit. Hanc 
imaginem in natura rationali esse, pariter theologi tenent, 
speciminis gratia s. Thomas Aquinas laudandus est ?). 
^ 

B) Homo creatus ut ens rationale, praeficitur nunc regno 
animali (v. 26 b). 

In opere quartae diei versibus 16? et 18^ luminaria pa- 
riter ,praeesse* dicuntur; ibi tamen positum erat verbum 
vus, dum hie loci verbum z^ adhibetur, quod proprie: 
pedibus calcare, significat. Homo igitur maiore quadam vi 
et pleniore modo, quam illa praeesse asseritur; dominatur 
autem homo in animalia eo, quod ad commodum et finem 
suum libere eis utitur, quamquam plura eorum et mole, et 
robore, et velocitate hominem multo superant. Quod .domi- 


!) Zapletal. Op. 1, p. 48; Kirchner, Op. 1., p. 18. 

*) ,Non quaelibet similitudo, etiamsi sit expressa ex altero, suf- 
ficit ad rationem imaginis; si enim similitudo sit secundum genus 
tantum, vel secundum aliquod aecidens commune, non propter hoc 
dicetur aliquid esse ad imaginem alterius. Non enim posset dici, 
quod vermis, qui oritur ex homine, sit imago hominis, propter si- 
militudinem generis. Neque iterum potest dici, quod si aliquid fiat 
album ad similitudinem alterius, propter hoc sit ad eius imaginem 
quia album est accidens commune pluribus speciebus. Requiritur 
autem ad rationem imaginis, quod sit similitudo secundum speciem, 
Sicut imago regis est in filio suo; vel ad minus secundum aliquod 
accidens proprium speciei et praecipue secundum figuram sicut 
hominis imago dicitur esse in cupro..... Manifestum est autem, 
quod similitudo speciei attenditur secundum ultimam differentiam. 
Assimilantur autem aliqua Deo, primo quidem, et maxime commu- 
niter, in quantum sunt; secundo, in quantum vivunt; tertio vero, in 
quantum sapiunt vel intelligunt ..... Sic ergo patet, quod solae 
intellectuales, creaturae, proprie loquendo, sunt ad imaginem Dei.* 
(Summa theologica I q. 93 a. 2 c.) 

nium super animantia homini competit non alia ex ratione, 
nisi vi divinae imaginis, quae ipsi inest; quae potestas. 
propter peecatum partim extenuata, in statu naturae inno- 
centiae fuit perfecta. 

Hagiographus triplicem classem, uti obiectum dominii 
humani enumeravit: aquatilia, volatilia, terrestria, quae ul- 
tima in bruta domestica, feras bestias, reptilia subdistinxit. 
Hie loci textus est corruptus, nam praeter principatum in 
animantia etiam de dominio in universam terram ,umiver- 
saeque lerrae*, homini concesso est sermo, quod nequaquam 
mediis classibus animalium insertum esset; ergo textus pri- 
migenius non de universa terra agebat; sed de tertia specie 
animalium terrestrium seu vox rm ante y7wz excidit, quam 
versio syriaea conservavit. Plena igitur expressio sonat: 
,et in omnes bestias (feras) terrae*, qua correctione idea 
completa animalium terrestrium cum triplici specie obtinetur. 

In descriptione creationis hominis (v. 27) hagiographus 
verbo w-3 utitur, quo creationem hominis, tamquam imme- 
diatam productionem a Deo exhibet. Quod verbum ter re- 
petit et quidem parallelismo synonymo bis affirmat, hominem 
esse imaginem divinam, ut dignitatem eius statuat, qua cete- 
ris creaturis praestat ?); tum adiungit homines in sexu maseu- 
lino et feminino formatos esse, ut modum propagationis si- 
gnificet. Quomodo Deus homines creaverit, hie loci non 
dicitur, nam primo capite l. Genesis hagiographus tradit 
doctrinam de creatione universitatis rerum, cuius homo est 
solummodo pars. Fusius et accuratius modum creationis 
hominum secundo capite eiusdem libri exponit. 

Porro homini creato Deus benedictionem contulit, cuius 
duplex effectus indicatur (v. 28): primo, multiplicatio gene- 
ris humani, ita ut terram repleant; secundo, dominium super 
terram et omnia animalia. 

Veteres doctores Hebraeorum ex modo imperativo ,.fe- 
cundi estole . ..* (hebr. text.) praeceptum omnibus homini- 
bus impositum matrimonii contrahendi dedueunt; pariter 


7) Hoberg, Helzenauer, Op. c., ad h. v. 

veteres protestantes hunc locum adducunt contra catholicos, 
ae si illo votum religiosum perpetuae castitatis prohibe- 
retur). 

Attamen animadvertendum est, eiusmodi praeceptum non 

singula individua speciei, sed in genere speciem humanam 
per protoparentes repraesentatam respicere; ratio enim, quae 
olim primos homines ad contrahendum connubium cogebat, 
hodie singulos homines non urget; praeterea ideam ac iura 
matrimonii et virginitatis petere simul debemus ex ore 
Christi: Mt. 19 et 1 Cor. 7. 
Bellarminus?) iam olim his fere animadversionibus bene 
respondit: primo, verba Gen. 1,28 non sonare aliquod prae- 
ceptum, sed nudam naturae institutionem, nam idem dicitur 
v. 22? brutis, quae praecepti non sunt capacia; secundo, 
quodsi supponamus agi hic de praecepto, hoc praeceptum 
tamen esset affirmativum, neque obligaret nisi in necessita- 
tis casu, qualis fuit in generis humani initiis et mox à 
diluvio. 

Postea (v. 29) scriptor sacer relationem hominis ad reg- 
num vegetale tradit, seilicet, Deus dat illud hominibus in 
cibum. In textu sacro commemorantur tantum herbae se- 
mina afferentes et arbores fructiferae forsitan ideo, quia 
haee sola si adsunt, ad vitam sustentandam sufficiunt; quo 
sub respectu textus Genesis similis esse videtur textui , Ora- 
tionis Dominicae", in qua sermo est de solo pane, nulla 
vero mentio fit de carne. Opinio quorundam interpretum 
(v. g. Procopi, Ruperti) homini primaevo esum carnium à 
Deo interdictum fuisse, omnino gratuita dicenda est, nam 
in paradiso unieum tantum praeceptum datum est: Gen. 2, 17. 
Contrarium innuunt vestes pelliceae, quibus primi homines 
utebantur. Praeterea Abel fuit pastor ovium et de primo- 
genitis gregis sui Deo victimas obtulit (Gen. 4, 2-4). Insu- 
per distinctio animalium in munda et immunda (Gen. 7, 2), 
cuius mentio fit ante diluvium, docet alia concessa, alia pro- 
hibita fuisse. . 


!) Cfr Flunk, Expositio in Genesim, II, p 67. 
?*) Ad hunc versum. 

Cum in cosmogonia nondum fuerit mentio de relatione 
hominis ad regnum vegetale, scriptor sacer Gen. 1, 29-30 
diserte adnotat, illud in cibum assignatum esse. Homini 
igitur (v. 29») tribuuntur eaedem duae plantarum classes 
in cibum, quas versus 11 ss. distinguebant videlicet, fruges 
et fructus. 

Versu sequenti (30) animalibus eadem esca assignatur, 
eum hoe tantum discrimine, quod his herbae virides he- 
braice p, quam expressionem Vulgata immerito omisit, 
quaeque in omnibus aliis textibus invenitur, ita ut homini 
potius grana et fructus earundem plantarum, animalibus 
autem herbae et folia uti esca attribuuntur. Itaque hisce 
provisio communis seu relatio plantarum ad animalia, ge- 
neralissime spectata, non autem lex ciborum exhibetur. Inde 
textus sacer non affirmat, primitus nulla prorsus animalia 
carnivora exstitisse; per lapsum enim hominis natura ani- 
malium nequaquam mutationem subiit. 

Descriptio diei sextae terminatur laudatione communi et 
formula finali. Laudatio v. 31! proxime alterum opus re- 
Spicit, cum ante formulam finalem: ,Et facia est vespera..." 
inseratur, neque mundus visibilis, homine excluso, valde 
bonus dici potest seu ideae Dei perfecte respondet. Sed 
laudationem non solum ad hoec opus pertinere, manifestat 
expressio: ,cuncla quae fecerat"; remote igitur laudatio 
respicit universitatem rerum creatarum, quam nihil deficit, 
quae nihil superfluum habet, nullam additionem desiderat. 


9. Septima dies. 
Gen. 2, 1-3. 


Septima dies opus completionis exhibet.: Si primum opus 
Gen. 1,1-2, quo mundus ad existentiam vocatus est, opus 
divinae potentiae constituit; alterum Gen. 1, 3-31, quo creata 
ad ordinem et perfectionem pervenerunt, opus divinae sa- 
pientiae appellatur; ita tertium, Gen. 2, 1-3 apte dici potest 
opus divinae bonitatis, quae creata et ordinata conservat, 

ne in nihilum, ex quo prodierant, revertantur. Opere com- 
pletionis, veluti quadam coronide tota historia opificii divini 
concluditur. 

Opus completionis seu septima dies tribus prioribus ver- 
sibus capitis secundi Gen. comprehenditur, quorum primus 
clavem ad hexaémeron intelligendum constituit!), quique 
opera hexaémeri breviter resumit; 2"5 eorundem auctorem 
et durationem repetit; 3"5 diem septimam sanctificatam seu 
sabbatum narrat. À 

Hagiographus incipit: .Igitur coeli et terra perfecti sunt 
el ommis exercilus eorum* Gen. 2,1; wax exercitus, iunc- 
tum cum zv2o in scriptura s. exercitum coeli designat, i. e. 
angelos et astra. Cum tamen hie versus cosmogoniam re- 
sumat, in qua de angelis nihil dicebatur, hic loci ,exerci- 
tus^ sola astra complectitur. Praeterea ,exercitus eorum* 
hoc versu etiam ad terram relatum, homines et animalia 
comprehendit. Septuaginta interpretes minus recte reddid- 
erunt: ,xócgoc, Vulgata post LXX: ,ornatus* i. e. non 
vocem hebraicam, sed sensum tantum expresserunt ?). 

Porro (v. 2) eum scriptor sacer opificium divinum an- 
thropomorphice narrasset, opere completo, die septima Deum 
exhibet quiescentem. Deus non quasi fatigatus ex labore 
se refecit, sed quatenus nova genera novasque species amp- 
lius non formavit (s. Augustinus) Illa itaque ,quies non 
indieat defatigationem. sed solam operis cessationem* (Bon- 
Írerius). 

Tandem v. 3? discimus, diem septimam sanctificatam esse: 
Deus, benedicendo diei septimae, sanctitatem ei contulit 
eam uti sanctam declarando; in quonam autem sanctitas 
consistat, statim indicatur: in eo, videlicet, quod Deus nil 
novi illa die creavit. Exinde conclusio practica sequitur: 
Sicut homo est imago Dei, ita etiam operatio hominis debet 
esse imago operationis divinae et quies humana — imago quie- 
tis divinae. Igitur dies septima sanctificata est non quidem 


1) Cf. supra p. 19. 
?) Cf. pag. 19-20. 

in se, uti certum temporis intervallum, sed relate ad homi- 
nem, in quantum haec sanctificatio homini profutura esset. 

Ex hueusque dietis sensus c —— ,diei* in cosmogonia 
biblica patet: 

a) Hagiographus enarrans, a Deo esse creatum mundum 
omniaque opera, quorum praecipua historico-populari modo 
enumeravit, haec omnia septem diebus comprehendit, nam a 
Deo peculiari modo illustratus hisce legalis hebdomadis ty- 
pum praestare intendit. Ille animis lectorum imprimere co- 
natur, hebdomadem creationis esse exemplar, quomodo heb- 
domas dierum instituenda sit atque sanctificatione diei sep- 
timae septimam hebdomadis diem seu sabbatum observandum 
summopere commendat. Exinde sequitur, dies cosmogoniae 
biblieae, intentione scriptoris, esse naturales seu viginti qua- 
tuor horis constare. 

b) Quam coneulusionem confirmat religiosus scopus, quem 
seriptor sacer in tota eosmogonia prosequitur, nempe contra 
falsas ideas gentium de mundo Israelitas edocet et praemo- 
net, non autem palaeontologiam scrutatur. 

c) Idem suadet ordo cosmogoniae biblicae legibus physicis 
non striete munitus, sed logicus, prout v. g. productio re- 
gionum et exercituum convenientium, divisio rerum creata- 
rum ex externa observatione desumpta, descriptio, prout 
ubique adnotavimus, indole non stricte scientifica, sed hi- 
storico-populari. 

d) Denique diem esse naturalem, usus loquendi monet, 
nam z» Gen. 1] unum mane et unam vesperam complectitur, 
ad periodum autem denotandam Hebraei vocem cz» habe- 
bant, v. g. Eccle. 1, 10; Ps. 77, 6; Is. 51, 9; mane-vespera 
vero in Scriptura sacra initium. et finem diei significare 
solent. Equidem absolute non excluditur, vocem z* apud 
Israelitas longius spatium temporis die naturali designare, 
sed textus: Gen. 2,4; 8,5; Is. 49,8; Ez. 7,7, quibus 
fautores periodorum in Gen. 1 opinionem suam muniunt, in- 
dieant solummodo, z7 fuisse pariter in usu ad longius tem- 
pus, quam dies naturalis vel ad tempus in genere denotan- 
dum, minime autem periodorum geologicarum sensu proprio; 

quo in casu expressio ,Et facia est vespera, et factum est 
mane* contra communem usum loquendi unius periodi finis et 
alterius initium exponenda esset. 

Quae cum ita sint, inter recentes interpretes iure merito 
opinio magis magisque praevalet, dies Gen. 1 non esse lon- 
eas periodos in mundi evolutione, sed naturales viginti qua- 
tuor horarum. 


B. Cosmogonia babylonica. 


Momentum historieum cosmogoniae biblicae rite aestima- 
tur, comparatione instituta cum cosmogoniis gentium vicina- 
rum Hebraeis; ex cosmogoniis gentilibus maximi momenti 
est babylonica, quae primo loco theoriae de extraiudaica 
origine eosmogoniae biblicae originem dedit. Proinde argu- 
mentum eiusdem diligenter examinetur oportet. 


1) Secundum Berosum. 


Cosmogonia babylonica usque ad tempus, quo documenta 
cuneiformia effossa sunt, perf duo tantum recentia testimo- 
nia graeca nota erat, scilicet, per traditionem Berosi et 
Damascii. 

Berosus, sacerdos Beli, vixit ss. IV-III ante Christum 
natum; seripsit pretiosam Historiam chaldaicam tribus 
libris constantem, quam Antiocho II (260-247 a. Chr. n.) 
dedicavit. Opus eius periit, excerpta tamen inveniuntur 
apud Alexandrum Polyhistorem?), quem citat Eusebius ?). 

Eusebius in opere laudato scripsit: ,' Tempus, inquit, 
(sc. Berosus) aliquando fuit, cum universus orbis tenebris 


!) Vixit tempore Sullae. 
?) Chronicorum lib. T, cap. 2, 4-6. 

et aquis occupabatur; erantque ibi et aliae belluae, quarum 
quaedam ex se ipsis ortae erant, figuris tamen utebantur 
nascentium ex antea viventibus. Erant et homines, partim 
quidem duabus, partim quaternis alis instructi duabusque 
faciebus; et corpore in uno geminum caput habentes mu- 
liebre videlicet et virile, cum duobus item genitalibus femi- 
neo et masculino. Erant et alii homines caprinis femoribus, 
capite cornigero; alii rursus equinis pedibus; alii denique 
posteriore parte equina, anteriore autem humana, cuiusmodi 
hippocentauris figura est. T'aauros quoque humanis eum ca- 
pitibus procreatos esse ait: et canes cum quadruplici cor- 
pore, quibus caudae ad instar piscium e clunibus proemine- 
rent: equos praeterea cynocephalos; et homines aliasque 
belluas hippocephalas et humana forma cum piscium caudis; 
alia insuper multiplicia animalia draconum formam referen- 
tia; denique pisces sirenibus similes, et reptilia et serpentes 
aliasque feras, mira varietate inter se differentes, quarum 
imagines accurate depictae in Beli fano asservabantur. Porro 
iis omnibus dominatam esse mulierem quandam, cui nomen 
"Ouooó««; eamque Chaldaeorum lingua dici Thalatth, graece 
vero converti 2&à4eccav. 

Cumque ea omnia ante mista fuissent, supervenientem 
ait Belum medium dissecavisse mulierem, ex eiusque dimi- 
dio altero terram, ex altero coelum fecisse, universis, quae 
in ipsa erant, belluis internecione deletis. Ait autem, de 
harum rerum naturis allegorice sic fuisse dictum: nimirum 
quo tempore humidum et aqua omnia tenebant, nihilque ibi 
praeter belluas erat, idolum illud caput suum praecidisse 
sanguinemque inde manantem humo ab aliis idolis esse com- 
mistum, et sic homines procreatos: quos idcirco et intel- 
lectu praeditos esse et divinae mentis participes. 

Age vero Belum aiunt,...scissis tenebris terram a coelo 
separavisse, pulchreque mundum disposuisse: belluas autem 
non sustinentes lucis vim exanimatas esse. "Tunc Belum, 
qui regionem desertam, attamen feracem, cerneret, cuidam 


l1) Potius Ocur£, cf. R. Smith, Zeitschrift für Assyriologie VI, 339. 

e diis imperavisse, ut cum sanguine, qui e suo capite ab- 
Scisso deflueret, terram subigeret atque homines fingeret, 
cum caeteris brutis et belluis, quae hunc aerem pati pos- 
sent. Belum item stellas et solem et lunam et quinque si- 
dera errantia condidisse. Haec, Polyhistore teste, Berosus 
primo libro narrat* ). 

Quae relatio cosmogonica, nobis solummodo a tertia manu 
tradita, in statu sat corrupto conservata est. Diffuse de- 
scribit tantum monstra, chaos et creationem hominis. Aliis 
vero, ut descriptione originis lucis. deorum, terrae ae ve- 
getalium, quae secundum opinionem Gunkel?) priore tem- 
pore certe aderant, omnino caret. 

Cosmogonia secundum Berosum ideas principales, quae 
sequuntur, exhibet: 

a) initio tantum chaos lucis expers sub specie aquae et 
tenebrarum existebat; 

b) in chaos diversa monstra orta sunt; 

c) in chaos dominabatur immanis mulier nomine Omo- 
roca, cum babylonica Tiamat identica, qua in cosmogonia 
cuneiformi chaos personificatur; 

d) Bel dominam chaos in duas partes dissecat, ex altera 
parte terram, ex altera coelum facit; monstra in chaos pe- 
reunt; mundus igitur ex pugna inter deum lucis Bel et do- 
minam chaos oritur; 

e) ex sanguine Beli, cum humo mixto, quidam deorum, 
homines et animalia format; 

f) Bel tandem stellas, solem, lunam, quinquae planetas 
facit. 


2) Fragmentum Damascii. 


Aliam brevissimam narrationem secundum ideas babylo- 
nieas conservavit Damasceius, qui saeculo sexto post Chri- 
stum natum vixit: 

Inter barbaros, ait Damascius, Babylonii unicum funda- 


*) Migne, P. G. 19, 110-112. 
?) Schópfung und Chaos in Urzeit und Endzeit, p. 20. 

mentum primigenium omnium rerum silentio praeterire vi- 
dentur ae statuunt potius duo principia Tev9é et 4macov, 
intelligentes Apason prout maritum Taute, hane vero matrem 
deorum nominant. Hi duo concipiunt Mevgig unicum fi- 
lium, quem ego intelligibilem mundum esse puto, qui utique 
ex ambobus principiis originem sumit. Ex hisce adhuc al- 
tera generatio z4ey5 et 4«xoóc originem ducit. Ex hoc vero 
pari postea tertium A:cc«oz et 14o6o06c, a quibus ulterius 
tres geniti sunt: *-4vóc, " IAÀtvoc et 246c. Filius 440c et 4avs 
fuit Bj4oc, qui — ut aiunt — creator mundi erat!). 

Ad has phrases rite intelligendas animadvertendum est, 
Damaseium, philosophum neoplatonieum fuisse. Plotinus, 
praecipuus neoplatonismi patronus, supremam causam mundi 
visibilis unum numen esse asseruit. (rà £v, và cya9óv, «à 
mocTOv, Ó modvoc Je0c); à quo secundum systema neopla- 
tonieum originem ducit supremus »o?bc, perfecta, sed non 
adaequata imago divinitatis. .No?c, ille mundus intelligibilis 
Platonis, ideas immanentes comprehendit et supremam ima- 
ginem visibilis mundi exhibet. 

Etsi Plotinus in creatione mundi emanatismo directe non 
indulgebat, posteriores tamen neoplatonici formationem mundi 
per emanationem a supremo ad infimum explicabant. Da- 
mascius vero etiam in primam causam omnium rerum (77v 
uíav vov óÀov dgxjv) analogice cum mundo intelligibili 
(«9apoc rogyvoc) inquirit, ita ut deos in cosmogonia per ema- 
nationem ad invicem genealogice statuat. 

Nomina illa occurrunt in cosmogonia cuneiformi, quae 
sequitur: TwvJé est Tiamat (abyssus); -£mecov — Apsu 
(oceanus); Movguic cognomen Tiamat esse videtur (Mummu). 
«x5 et 4cz0c.sunt eorrupta nomina: Lachmu et Lachamu 
(monstra marina); Á:66«of et 4460000c sunt Kisar et An$ar 
(mundum coelestem et terrestrem exprimunt); roc — Anu 
(deus coeli), "Z44zvoc — Illil (deus habitantium), 44óc — Ea 
(deus oceani, patronus sapientiae, magorum, sacerdatum); 
denique B4oc — Marduk (patronus Babylonis). 


!) Damascii phil, Quaestiones de primis principiis, ed Kopp, c. 
125.:384. ' 

Ex hisce patet, fraementum Damascii potius theogoniam, 
.quam cosmogoniam exhibere. 

In eomparatione utriusque narrationis primo obtutu vide- 
tur nil commune, nuls nexus inter utramque interesse, 
Berosus enim originem mundi et entium in eo viventium 
describit, Damascius autem theogoniam proponit; Berosus 
de pugna Bel eum Tiamat narrat, apud Damascium autem 

"nullum vestigium huiusmodi habetur. 

Sed inde non excluditur, ambos scriptores ex uno lonte 
hausisse, nempe, Damascium. sumpsisse id, quod ei ut phi- 
losopho conveniret, Berosum vero omnium punctorum baby- 
lonieae cosmogoniae aequabiliter rationem habuisse. 

Praeterea argumentum seeundum Berosum et Damascium 
primo obtutu sibi contradicere videtur: secundum Berosum, 
videlicet, in chaos originarium et monstra ibi praesentia 
substantia primigenia 'lThamte dominabatur; deinde creator 
mundi Bel nominatur; nibil autem de eius genealogica rela- 
tione ad Thamte indicatur. E contrario Damasceius duo 
prineipia initio formationis: Tauthe et Apason statuit, à 
quibus totam seriem deorum, etiam Belum deducit. 

Attamen hoe discrimen inde explicatur? quod uterque 
scriptor alium finem prae oculis habuit: Berosus, scilicet, 
originem coeli et terrae, animalium et hominum describere 
intendit, quapropter ex numero deorum tantum ereatorem 
mundi Belum, insuper primum principium Thamte, cuius ex 
eorpore mundus formatus est, nominat; Damascius autem 
relationes numinum ad invicem respicit, exinde omnium deo- 
rum, qui praesto erant, mentionem faeit et in genealogica 
relatione eos constituit. Poema cuneiforme ad discrepan- 
tias, primo obtutu inter utramque occurrentes, clavem prae- 
stat. In substantia ambae narrationes concordant: utraque 
babylonieum numen Bel — mundi creatorem assignat et qui- 
dem Berosus, eius activitatem in creatione coeli et terrae 
in specie describens, Damascius vero eum Óózu:ovoyóv no- 
minans ?). 


!) Nikel, Genesis und Keilschriftforschung, p. p. 30-31. 

3) Narratio cuneiformis. 


Fragmenta Berosi et Damascii accurate confirmata sunt 
per documentum euneiforme in antiqua Assyria, in ruinis 
urbis Ninivae inventum !) et hodie Londini in museo Britan- 
nieo conservatum. Carmen origine babylonica, cuneiformi 
scriptura exaratum, ab assyriacis amanuensibus transscriptum 
et in bibliotheca regis ASurbanipalis collocatum erat. Poema 
incipit verbis: ,Enuma eli$ ...* — ,,Cum coeli sursum nondum 
nominarentur*, a quibus analogice cum hebraicis nominibus 
Librorum Pentateuchi titulum suum aecepit. Cum novis 
fragmentis effossis totum opus typis impressit atque com- 
mentario ornavit inter primos sermone anglo L. W. King?) 
1902 anno. 

Quod originem spectat, ipsum carmen ,Enuma eli$* est 
multo antiquius, quam tempus regis ASurbanipalis. 

Politica indoles mythi babylonici aetatem compositionis 
eius innuit: 

Marduk poematis iunior inter deos, tum demum poten- 
tissimus ae supremus universi moderator agnitus est, cum 
urbs Babylon, cuius ille protector erat et in qua. templum 
suum ,Zsagila^ habebat, principatum omnium aliarum ur- 
bium necnon regnorum Chaldaeae adepta esset. 

Quod tempore Hammnrabi regis factum est, scilicet, cir- 
citer vigesimo primo saeculo ante Christum. Itaque mythus 
hodierna forma ad aevum Hammurabi pertinet, substantia 
autem poematis est multo antiquior, nam v. g. Urnina, rex 
urbis Laga$ (in meridionali Chaldaea), qui circiter tria mi- 


1). Of. p. 12. 

*) King, The seven Tablets of Creatión, London 1902; Mentione 
dignae sunt versiones et explicationes narrationis cuneiformis, quae 
sequuntur: Catholicorum scriptorum: Dhorme, op. c., pp. 1-81; Vigou- 
roux, La Bible et les découvertes modernes*, I pp. 218-236; Aca- 
tholicorum: .H. Zimmern, in op. Gunkel: Schópfung und Chaos in 
Urzeit und Endzeit, pp. 401-417; P. Jensen, Keilinschriftliche Bib- 
liothek t. VI pp. 2 ss; Gressmann, Altorientalische "Texte und 
Bilder zum alten Testamente, I pp. 1-25 et aliae. 

lia annorum ante Christum vixerat, mentionem facit ,, Apsu* !) 
in templo collocati. Singulae ideae mythi in legendis Sume- 
riensium, antiquissimorum Chaldaeae incolarum inveniuntur. 

Mythus ,Enuma eli$^ in septem tabellis fictilibus exara- 
tus est, quarum argumentum est, quod sequitur ?): 


Prima tabella. 


Ante coelum sursum et terram deorsum creata, ante ipsos 
deos existebant iam mythieae substantiae: masculina — 
Apsu (oceanus) et feminina — Tiamat (mare originarium); 
praeter illa aderat tertia: Mummu, qui modo uti famulus 
Apsu, modo uti eiusdem filius apparet. 

Aquae eorum invicem permiscebantur (personificatio chaos). 
Ex illis substantiis originariis nunc dii procedunt, nimirum 
prima generatio: Lachmu et Lachamu, postea vero, longo 
temporis spatio elapso, altera generatio deorum prodiit: 
An$ar et Kisar. Rursus etiam post decursum multorum 
annorum ex hisce orti sunt Anu, Ea et probabiliter erat 
cum eis etiam Enlil seu Bel (deus mundi terrestris), hoc 
enim loco tabella est laesa. (Hi sunt dii maiores. 

Deinceps adhuc plures dii originem sumunt. Unus iunio- 
rum deorum est Marduk (apud Berosum Bel nominatus) — 
deus solis verni, protector urbis Babylonis. 

Deinde mythus narrat, Apsu activitate deorum perturba- 
tum esse et cum Mummu ad Tiamat properasse. Hi chao- 
tici dii in consilio facto perditionem aliorum deorum sta- 
tuunt. Causa perditionis statutae erat iuniorum deorum 
animus imperii in universum mundum, praesertim vero po- 
testatis sortium statuendarum?) sibi vindieandae. Ea tamen, 
sapientissimus deorum, funestum illud consilium assequitur 


!) €f. argumentum Ie tab., p. 47.. 

?) Of. Dhorme, Op. l., pp. 1-81; Gressmann, Op. l., pp. 1-25 et al. 

3) Quod munus supremam potestatem designat et tabella sor- 
tium in pectore gestanda exprimitur. 

ac frustrat, nempe repente incurrit, Apsu occidit, Mummu 
vero constringit. 

Tune Tiamat furiosa, mortem illius uleisci volens, ad bel- 
lum se praeparat. Nonnulli deorum se illi adiungunt. 'Tia- 
mat creat undecim monstra, quae eam in pugna comitari 
debent: scilicet, serpentes, canes furiosos, homines-scorpio- 
nes, dracones aliaque huiusmodi. E numero sibi adhaeren- 
tium deorum eligit unum, nempe Kingu tanquam maritum, 
tabellam sortium ei tradit eumque ducem ad bellum geren- 
dum designat. 


Secunda tabella. 


Deus Ea patrem suum Aniar de consiliis Tiamat certio- 
rem [facit. Iratus An&sar contra Tiamat mittit filium suum 
Anu, qui tamen sub primo aspectu Tiamat fugam arripit. 

Deinde Anáar alterum filium suum Ea ad proelium de- 
signat, sed hie quoque recusat. Nune Marduk. iunior deo- 
rum, consentit proelium cum Tiamat inire ea conditione, ut 
dii eum ad primam dignitatem elevent necnon potestate 
,Sortes statuendi* decorent. 


Tertia tabella. 


An&ar consilio Marduk aequievit, sed consensu omnium 
deorum opus erat. Quo fine AnSar nuntium suum Gaga ad 
seniores deos Lachmu et Lachamu mittit; hic fuse lateque 
de funesto consilio Tiamat, de infausto successu deorum 
Anu ae Ea et de proposito Marduk enarrat atque ad coe- 
nam invitat; dii in palatio Ansar conveniunt, bibunt, ine- 
briantur et sortes suas seu supremam potestatem Marduko 
committunt. 


s 

Quarta tabella. 


Dii Marduko omnipotentiam contulerunt, quam probandam 
hic ita manifestat, ut vestis ante ipsum posita subito dispa- 
reat et ad eius mandatum iterum appareat. 

Deinceps Marduk ad proelium diligenter se praeparat: 
Armis ornatus, fulgur sibi praemittit, ardescentibus flammis 
corpus suum implet, laqueum ad Tiamat capiendam prae- 
parat, quattuor ventos disponit, ne Tiamat aufugiat, vehe- 
mentes turbines, quae eum sequerentur excitat, ad pugnam 
demum procedit. 

Cum Kingu, maritus Tiamat, eum conspexisset, valde 
perterritus est et. cum aliis diis foederatis comitantibus in 
fugam se coniicit. Tum Marduk ipsam Tiamat ad certamen 
provocat eamque appropinquantem laqueo capit. Horribilem 
procellam Imchullu immittit in eius os apertum, quod Tia- 
mat claudere non valet; tum Marduk corpus inflatum trans- 
verberat; deinde deos cum Tiamat conspirantes ac monstra 
omnia constringit, tabellam sortium Kingu extorquet eamque 
iu pectore suo collocat. 

Quibus peractis Marduk ad Tiamat revertitur et corpus 
eius in duas partes dissecat; ex una parte convexum coe- 
lum facit et ad aquas ibi retinendas pessulum obdit ac 
custodes ponit, ex altera parte terram format!) 


— Quinta tabella. 


Postea Marduk annum determinat, eum in duodecim men- 
ses dividit, atque cuique mensi tres stellas assignat; deinde 
viam astris in firmamento stabilit; eis praeficit Nibiru seu 
planetam Iovem, cuius eclipsis cum solari fere concordat. 

Tum Marduk splendere efficit Sin (lunam), cui noctem 
confidit, illiusque quattuor phases definit; denique in coelo 
sibi pulcherrimum palatium construit, in quo etiam dii Anu, 
Enlil, Ea habitaturi sunt !). 


!) Hic loci sunt magnae lacunae. 
?) In V tab. magnae lacunae adsunt. 


Sexta tabella. 


In sexta tabella, de qua pauci dumtaxat versus ad nos 
pervenerunt, recenter a King inventi ac impressi, narratur, 
Marduk ad adoratores diis praestandos homines sanguine 
dei adhibito formasse. 


Septima tabella. 


In septima demum tabella, quae pariter valde laesa ad 
nos pervenit, gesta Marduk eiusque creationes breviter 
depinguntur; praeterea quinquaginta tituli, quibus Marduk 
à spiritibus coelestibus ,Igige* honorificatur, expressi sunt. 
Ea, pater Marduk, numerum quinquaginta, uti numerum 
sacrum filii sui cum gaudio comprobat. 


Hisce cuneiforme babylonicum poema ,Enuma eli$^ ab- 
solvitur. 

Cum vero Marduk in ultima tabella creator granorum et 
plantarum, productor herbarum doceatur, cum ex altera 
parte, secundum Berosum animalia simul cum hominibus 
creata. sint, per consequens lacunae quintae et sextae ta- 
bellarum probabiliter vegetalia et animalia complectebantur. 


Praeter mythum ,Enuma eli$^ adsunt etiam aliae quae- 
dam recenter inventae breviores narrationes babylonicae de 
creatione, forma poétiea compositae !). 

Attamen etiam haec documenta notabiliter laesa ad nos 
pervenerunt. 

Insignior harum narrationum incipit similiter ac epos 
,Enuma eli$*^ eo, quod tempus creationis definit, enumerando 


1) Jeremias, Das alte Testament im Lichte des alten Orients?, 
p. 129 ss; Gunkel, Schópfung und Chaos, p. 417 ss; Schrader-Zim- 
aern-Winckler, Die Keilinschriften und das A. T.?, p. 497 ss. 

res, quae initio non existebant. Inter alias res etiam variae 
urbes et sanctuaria enumerantur. 

Post pauca verba de chaos, ante creationem mundi unice 
existente, origo deorum necnon activitas Marduk in coelo 
et terra ereanda breviter depingitur. 

Marduk creat homines, prout in hac narratione dicitur: 
ut dii in locis cordi eorum amoenis (scil. templis) habi- 
tent*, videlicet, propter cultum diis in templis ab hominibus 
praestandum, qui cultus ad prosperitatem deorum necessa- 
rius esse putabatur. 

Hominum creandorum praeter Marduk unus adhuc deo- 
rum Aruru particeps erat. 

Postquam de creatione animalium et vegetalium sermo 
generatim factus est, nonnulla eorum in specie enumerantur. 
Ad finem enarratur creatio rerum lignearum ac fictilium 
itemque fit mentio paucarum urbium nonnullorumque cele- 
briorum templorum. 


Haee altera recensio mythi, quae de pugna inter deos 
tacet ae deum Aruru creatorem appellat, poemate ,Enuma 
eli$^ antiquior esse videtur, etenim primum creatio fortassis 
non deo Marduk, sed eiusdem patri Ea (— Aruru?) attri- 
buebatur. 


Igitur euneiformis narratio babyloniea notas characteris- 
ticas, quae sequuntur, complectitur: 

a) Primum existit chaos, inordinata tenebrosa materia 
(mare originarium); 

b) quae materia ante deos oriundos iam existebat; 

€) chaos est principium tam theogoniae, quam cosmogo- 
niae: ex Tiamat enim non tantum coelum et terra formata 
sunt, sed illa est etiam ,mater deorum*; 

d) coelum et terra, corpora coelestia et animantia ter- 
restria a Marduk ex materia praeexistente producuntur; 

e) mare primigenium (chaos) est vis deo inimica, quae 
tamen in poemate a Marduk devicta depingitur. 

C. Aliae cosmogoniae gentiles. 


Ad momentum historicum Gen. 1 dilucidandum, praeter 
cosmogoniam babylonicam, mythi aliarum gentium, qui quan- 
dam similitudinem cum cosmogonia biblica exhibent, prae 
oculis habendi sunt. 

Hue spectant imprimis mythi vicinarum gentium, quibus- 
cum Hebraei saepius consuetudine iungebantur, scilicet, 
Aegyptiorum et Phoenicum; insuper procul degentium In- 
dorum, in quorum cosmogonia characteristicae, similes Gen. 1, 
notae inveniuntur; tandem saltem obiter Graecorum, Roma- 
norum, Persarum. 


1. Aegyptiorum. 


Accuratà narratio cosmogoniae Aegyptiorum desideratur, 
sed in diversis documentis dispersa inveniuntur eorum sensa, 
quae tamen non sunt uniformia; nam quodvis collegium 
sacerdotale praeter ritus proprios et hierarchiam suam ha- 
bebat singularem ac diversam theologiam indoli ae attributis 
dei patroni accomodatam. 

Aegyptii deum urbis supremo cultu prosequebantur, qui 
dominus aliorum deorum, creator et gubernator mundi esse 
putabatur. Ille, secundum opinionem eorum, produxit omnia, 
licet non ex nihilo, nam notiones Aegyptiorum ultra primi- 
geniam materiam non excedebant. 

Alio vero loco idem de alio deo asserebant. Proinde 
etiam narrationes cosmogoniae eorum variae atque nume- 
rosae sunt!) Communia illis sunt, quae sequuntur: 

Longo temporis spatio germina omnium rerum intra ,Nu*, 
i.e. intra caliginosas aquas quiescebant usque ad tempus, 
quo denique deus cuiusdam urbis ea excitavit, animavit, 


'*) Of. Maspero, Histoire ancienne des peuples de l'Orient classi- 
que, I p. 127 ss. 

arbitratu suo fecit ac universum secundum suam proprieta- 
tem formavit. 

Ita dea Nit ex Sais, quae textrix erat, mundum prout 
materiam texit. 

Chnum, deus Nili, homines et omnia ex limo ad instar 
figuli in rota figulari agglutinavit. 

In urbibus Deltae formatio mundi modo magis complicato 
peracta fuisse putabatur: Ibi coelum (dea Nuit) et terra 
(deus Seb) ad instar amplexorum amantium in Nu immersi 
esse existimabantur. Momento autem creationis novus deus 
Su aquas aeternas penetravit, inter eos se insinuavit, deam 
Nuit a deo Seb disiunxit eamque super se manibus suis ele- 
vavit. Tum corpus deae stellis ornatum evenit firma- 
mentum ?). 

Diversa tamen est idea creationis Thoth Hermopoli di- 
vulgata: Ibi deus nullo labore indiget, ut creare possit, 
creat enim solummodo voce sua, sensu tamen prorsus ma- 
teriali sumpta. Hiec igitur adest exemplum notionis, in qua 
vox vi creatrice pollet ?). 

Apud Aegyptios invenitur insuper notio, quae initio rerum 
ponit tantum universale tenebrosum mare, quocum spiritus 
primarius indissolubiliter coniunctus erat. Hic praeprimis 
motum ordinatum excitavit. Creatio eo incipit, quod ex 
mari primigenio ovum se emersit. Quo ex ovo prodiit deus 
lueis Ra forma parvi infantis, qui erat principium vitae in 
hoe mundo: hie deos creavit, mundum formavit, vitam pro- 
duxit, ordinem nunc existentem rebellibus devictis stabilivit 9). 

Ergo in cosmogoniis aegyptiis deprehenduntur: 

a) idem chaos tenebrosum ac liquidum; 

b) necnon spiritus, qui in illo vitam produxit, licet alio 
modo, atque in narratione biblica, nempe magis mediato; 

c) tum adest idea de ovo mundano, ex quo omnia pro- 
dierunt ; 


!) Ibidem, p. 128. 
?) Ibidem, p. 146. 
*) Cf. ibidem, p. 136 ss. 

d) notatu dignum est, quod de exstinetione rebellium !), 
a deo Ra facta, mentio fit et quod 
e) denique post pugnam praesens ordo stabilitus sit. 


Etsi facile hie cernitur analogia mythi aegyptii cum poe- 
mate babylonico, nemo tamen dependentiam inter haec sensa 
Aegyptiorum et mythum babylonicum admittebat ?). 


2. Phoenicum. 


Phoenices de origine mundi ex Aegypto quaedam de- 
prompserunt. Doctrina eorum cosmogonica invenitur in 
operibus Philonis Byblii?), qui eam ex scriptis antiqui sacer- 
dotis gentilis nomine Sanchuniathon*) hauserat. Cum autem 
opera Philonis Byblii periissent, unicus fons doctrinae cos- 
mogonieae Phoenicum cognoscendae est opus Eusebii Cae- 
sareensis5), qui Philonis opere usus eam citat. 

Praeter Philonem B. ideae cosmogonicae Phoenicum con- 
servatae sunt apud Damascium 9), qui cosmogonias secundum 
Mochum et Eudemum reproducit. 


a8) Secundum Philonem Byblium 


seu potius Sanchuniathonem erant in initio solum chaos 
tenebrosum et spiritus primarius. Cum primum spiritus 
eupiditate secundum principia sua propria flagraret, orta 


!) In. ,Libro Mortuorum* c. 17 deus Ra dicit: ,Ego sum Ra, 
munimenta oceani creavi et filios rebellium exstinxi*. 

?) Nikel, Genesis und Keilschriftforschung, p. 1:8-119. 

*) Judaeus, vixit ante Philonem Alexandrinum. Josephus Fla- 
vius citat illum in op. contra Apionem. 

*) Berytensis, qui ante bellum Traianum vixerat. 

*) Praeparatio evangelica, 1, 10. 

*) Damascius, De primis principiis, c. 125. 

est inter eum et chaos coniunctio. Hoc erat initium crea- 
tionis mundi. Ex copulatione chaos cum spiritu origina- 
rio productum est Mov, quod ab aliis limus, ab aliis 
,aquosae mixtionis corruptio^ esse putatur. Quae moles, 
germina vitalia omnium rerum continens, formam ovi induit. 
Ovum hoc diffinditur, ex altera parte eius coelum, ex altera 
terra formatur. Tum orta sunt in coelo corpora coelestia; 
in terra autem vi variorum eventuum naturalium substan- 
tiae animatae — masculinae et femininae apparuerunt !). 


b) Secundum Eudemum erant in initio Xoóvoc (c2), 
lió9oc (desiderium) et *Ouiy4g (nebula) —Ex commixtione 
duorum posteriorum *4o et voe orti sunt, ex his vero 
*Odv (ovum mundanum) prodiit. 


c) Mochos vero initio ponit 24£i94o et '457o, à quibus 
OlÀoudc (c2) — deus intelligibilis, originem traxit. Ab 
hoec .Xovceogóc — apertor (fortassis ovi) et postea ovum 
originem ducunt. Evolutio vero ex ovo secundum Eudemum 
et Mochum similis est ac secundum Sanchuniathonem ?). 

De origine hominum apud Philonem Byblium hoc inve- 
nitur: duo principia — ventus Aoàsí« et uxor eius Bcov?) 
procreant protoparentes: .4ég» et J/gevoéyovoc ex quibus 
lévoc et l'evec, ex hisce demum incolae Phoeniciae oriuntur 4). 

Charaeteristicae igitur notae cosmogoniae Phoenicum sunt, 
quae sequuntur: 

«) chaos et tenebrae, 

B) spiritus, cuius vi (seu operatione) vita oritur, 

y) ovum, ex quo scisso omnia formantur, 

à) omnes homines ab uno pari procedunt. 


1) Cf. Eusebii, Praeparatio evangelia l. I c. X. (Migne, P. G. 21 
"col. 75 ss.). 

?) Zappletal, Op. 1. p. 69. 

*) Eusebius habet: B««v (l. c., col. 76). 

*) Cf. Eusebii, Op. l, col 77 ss; Jeremias, Das A. T. im Lichte 
des A. O*, p. 141. - x 

8. Indorum. 


Litteratura indica abundat narrationibus cosmogonicis, 
quae saepe etiam in essentialibus inter se differunt !). 

Maior tamen earum pars haec communia habet: 

Initio erat immobile primum principium rerum, ex quo 
per evolutionem mundus ortus est, ita nimirum, ut in eo 
natae sint cogitatio et affectio, quae ad creationem mundi 
tendebant. 

Illud principium, quod est primigenius spiritus ,kama-*, 
primo produxit chaotieam molem aquarum, cui prima ger- 
mina vitalia inerant. 

Inter illa germina adest ovum, in quo secundum ,, Librum 
legum Manus* Brahma, pater omnium rerum, ortus est. 

Post decursum unius ,anni Brahmae*, qui plura milia 
annorum duravit, hie cogitatione sua ovum in duas partes 
fidit, ex quibus coelum et terram, atmosphaeram, octo re- 
giones coelestes, inexhaustum aquae receptaculum formavit. 

Postea Brahma singulas res creavit, quod usque modo 
continuat ?). 


Notae charaeteristicae narrationis Indorum hae sunt: 

a) aqua et tenebrae prima periodo evolutionis mundi, 

b) spiritus materiam primigeniam animans, 

c) coelum et terra facta ex dualus partibus ovi a Brahma 
fissi. 


4. Graecorum. 


Graeci?) secundum Hesiodum *), primum principium sta- 
tuerunt chaos. Postea oriuntur Gaea (terra), Tartaros (abys- 


?) Plures inveniuntur in Rig-Veda (X, 129, 190, 72), aliae in 
,Libro legum Manus* (I, 5 ss). Ofr etiam Lukas, Die Grundbe- 
griffe in den Kosmogonien der alten Vólker, p. 65 ss.; Jeremias, 
Op. 1, p. 151 ss. 

?) Nikel, Op. 1, p. 119 ss. 

3) Nikel, Op. 1, p. 120. 

3) vixit saeculo 99 vel 8» ante Christum natum. 

sus) et Eros (amor) Chaos concipit par: Erebos (primige- 
niae tenebrae) et Nyx (nox), qui deinde concipiunt: Hemera 
(dies) et Aether (lux diurna) Gaea concipit ulterius coe- 
lum stellatum-Uranos, montes et mare. 

Proinde hic item inveniuntur initio chaos et tenebrae, 
postea terra, lux, coelum et mare. Ordo rerum in nonnullis 
quodammado similis est Gen. 1 ). 


5. Romanorum. 


Apud Romanos pariter deprehendi possunt quaedam ideae 
ex supra indicatis, v. g. notio chaos ?). 


6. Persarum. 


Ideae cosmogonicae Persarum omnino differunt a notio- 
nibus aliarum gentium. Attamen ad cosmogoniam biblicam 
áccedunt in eo, quod creatio sex periodos complectitur, 
quam ob causam annus Persarum in sex partes dividitur 3). 


D. Aitinitas inter cosmogoniam biblicam et cos- 
mogonias gentiles. 


Cosmogoniis. gentilibus cum narratione biblica Gen. 1 
collatis, similitudines intercedere, animadvertimus, ut chaos 
in utraque parte adesse, divisionem aquae chaoticae in duas 
partes, ineubationem Spiritus s. in Gen., ovum mundanum 
in aliis, apparitionem lucis ante solem in Gen. 1, existen- 
tiam lucis pariter ante Marduk, creationem hominis ex humo 

1). Nikel, Op. 1, p. 120. r 

?) Cf. Ovidius, Metamorphoses I, 5-17. 

3) Cfr Dillnann, Genesis, p. 8. 

in Gen. 1 et in descriptione Berosi, creationem factam Dei 
voce in Gen., vim magnam item vocis Marduk etc., quinimo 
utramque partem interdum ipsis verbis inter se concordari, 
v. g. in Gen. 1, 2 &*-n, in poemate babylonico ,tiamat^; in 
Gen. 1, 2 3553, in cosmogonia phoenicia Beov. 

Quas similitudines inter cosmogoniam biblicam et ex al- 
tera parte gentiles vario modo viri docti explicare conati 
sunt diversasque theorias statueruut: 


I. Multi antiqui critici et pauci recentes putabant, ideas 
cosmogonicas gentilium ex Pentateucho sumptas esse. Ita 
Aristobulus Alexandrinus, philosophus iudaieus (II s. ante 
Christum natum) demonstrare enixus est, philosophos. v. g. 
ipsum Platonem ac poetas graecos doctrinam Pentateuchi 
novisse et nonnulla exinde hausisse. Clemens Alexandrinus 
(t eirea 220) affirmabat, mythos gentium originem ex nar- 
ratione biblica ducere. Quae opinio etiam posterioribus 
temporibus, praecipue 17-19 saec. non paucos asseclas habuit, 
ut Huetium, qui demonstrare conatus est, totam fere doctri- 
nam gentium de diis ex Moyse haustam esse; similia affir- 
mabat Daniel Heyden, Guérin du Rocher, Edward Wilton, 
Creutzer, Fourriere aliique!); imo quidam recentissimorum, 
ut Króll?) hanc opinionem defendunt. 

Attamen haec sententia amplius sustineri nequit. Licet 
enim aetas ceterarum cosmogoniarum non sit certa, sed 
babyloniea absque dubio antiquior est, quam libri Genesis, 
ideoque ex Scriptura sacra depromi néquit, nam poema 
,Enuma eli$^ in forma hodierna saltem ad aevum Hammu- 
rabi (21 saeculum ante Christum natum) referendum est; 
mythus vero babylonieus in se ipso, in substantia sua con- 
sideratus, multo antiquior poemate ,Enuma eli$* censeri 
debet 3). 


') De his cf. Nikel, Op. c., pp. 8-10. 

?) In* op. ,Die Beziehungen des Klassischen Altertums zu den 
heiligen Schriften des Alten und Neuen Testamentes*, Trier 1901. 

*) Ofr supra p. 46. 

Ergo mythus babylonieus antiquior est, quam Gen. 1, ac 
proinde ex iuniore narratione biblica non est assumptus. 


IL Nonnulli critiei ex recentioribus aliam viam in rela- 
tione cosmogoniarum explicanda ingressi sunt, scilicet, tum 
narrationem biblicam, tum parallelos mythos gentium ab 
invicem independenter ortos esse affirmabant, et quidem 
similitudines ex communi indole hominum et observatione 
earundem rerum atque eventuum originem ducere, dissimili- 
tudines ex singularibus proprietatibus populorum ac regio- 
num declarari posse, ut Otfried Müller!) orientalem influxum 
negavit in mythis Graecorum, Frd. Grau?) et Jo. Róntsch?) 
independentem propriam originem religiosarum idearum 
apud Indogermanos et Semitas asseruit. 

Quae tamen theoria discrepantiarum inter utramque par- 
tem occurrentium rationem habet, sed similitudines interce- 
dentes nullo modo exhaurit, nam inter cosmogoniam bibli- 
cam et narrationes aliarum gentium tales similitudines rea- 
les et verbales conspiciuntur, quae absolutam independentiam 
excludant. 

Exinde recentissimorum fere nemo est, qui eam defendat. 


III. Cum igitur neutra harum opinionum relationem inter 
cosmogoniam biblieam et narrationes gentiles dilucidare va- 
leret, ultimis temporibus orta est theoria, quae non solum 
dependentiam agnovit, sed etiam affirmat cosmogoniam bib- 
lieam ex mythis gentium, praecipue Babyloniorum assumptam 
esse. Quae theoria diligentem attentionem meretur, tum 
quia recenter effossis documentis munitur, tum quia a plu- 
ribus eriticis defenditur. 


Ante effossiones in Oriente factas critici narrationem 
biblieam cum cosmogonia aegyptia, phoenicia, indica con- 


1!) Prolegomena zu einer wissenschafftlichen Mythologie. 

?) Semiten und Indogérmanen in ihrer Beziehung zu Religion 
und Wissenschaft? 

3) Ueber Indogermanentum und Semitentum. Eine vólkerpsy- 
chologische Studie. 

ferebant, nune vero plures, praecipue acatholici ad poema 
Enuma eli$^ sese converterunt atque hoc esse fontem ac 
basim narrationis biblicae asseruerunt. 

Initia huiusmodi criticae erant sat moderata, sed dein- 
ceps conamina eius eo usque processerunt, ut tota theoria 
de babyloniea origine cosmogoniae biblicae proposita sit: 

Ita Hommel!) demonstrare conatus est, mentiones, quae 
in nonnullis locis V. T. inveniantur de pugna Iahve cum 
dracone, in stricto nexu eum mytho Marduk-Tiamat esse. 

Iam prius Budde?) timide probabat, narrationem babylo- 
nieam non solum totam materiam et ideas fundamentales 
Gen. 1 continere, sed etiam haec omnia essentialiter simili 
ordine ac iuxtapositione exprimere. Contra nonnullas diffi- 
cultates huius coniecturae, opinione Budde, tot tantaque in 
hisce narrationibus concurrunt, ut notabilis possibilitas de- 
pendentiae narrationis biblicae ab assyro-babyloniea usque 
ad .transplantationem externae constructionis eiusdem per- 
tingentem, difficile removeri possit. 

Ultra, quam Budde, progreditur Jensen?), qui iam aperte 
affirmat, inter cosmogoniam babylonicam et narrationem 
biblicam  dependentiam insignem intercedere. Secundum 
Jensen, conclusio quartae tabellae in cosmogonia cuneiformi 
et fragmenta quintae ac septimae una cum initio primae 
tabellae sine ullo dubio prototypum narrationis biblicae 
constituunt. Argumentum assertionis Jensen in eo fundatur, 
quod ordo eventuum in utraque narratione absolute idem 
sit. Deinde Jensen declarare conatur modum, quo biblica 
narratio de creatione orta sit, nimirum putat, scriptorem 
Gen. 1 babylonicas fabulas de creatione mutuatum esse, in- 
dolem specifice babylonicam amovisse atque pro notis my- 
thologicis et polytheisticis monotheisticas substituisse. 

Rem de relatione inter cosmogoniam biblieam et baby- 
lonieam ex professo agit H. Gunkel in duobus operibus: 


1j Neue Kirchliche Zeitschrift, 1890, I, pag. 405 ss. 
*) Die biblische Urgeschichte, 1883, p. 485. 
3) Die Kosmologie der Babylonier, p. 306. 

,Schópfung und Chaos in Urzeit und Endzeit*!) et ,,Gene- 
sis^?), de quibus infra fuse erit sermo. 

Gunkel, scientifico apparatu critico instructus, theoriam 
de babylonica origine cosmogoniae biblicae palam protulit, 
quam copiose probare conatur. 

Opinioni Gunkel de origine Gen. 1 multi se adiunxerunt: 
ut assyriologus Zimmern?) asserit, babylonicum mythum 
,.Marduk-Tiamat* apud Israelitas ,Iahve-Tehom* evenisse; 

Frd. Delitzsch *) autem affirmat, strictissimam dependen- 
tiam inter cosmogoniam biblicam et narrationem babylonicam 
claram ac manifestam esse, licet scriptor codicis sacerdota- 
lis, qui Gen. 1 composuerit, omnes notas mythologicas ex 
narratione sua amovendas diligenter curaverit. 

Ex assertionibus Delitzsch, 1902 anno publice prolatis, 
in Germauia et exteris regionibus late diffusum est problema: 
,Babel und Bibel*, scilicet, Babyloniam esse primarium fon- 
tem narrationum Scripturae sacrae; quae usquemodo reve- 
lata esse considerarentur, nonnisi apographum mythorum 
babylonicorum constituere 5). 

Theoria Gunkel est maxime divulgata; eam usquemodo 
amplectuntur fere omnes critici protestantes; quinimo etiam 
nonnulli catholieorum eiusdem influxum subierunt, quod 
patet ex vestigiis mythologicis ab eis in cosmogonia biblica 
agnitis, diverso tamen sensu a scriptore sacro adhibitis: 

Ita v. g. Hópfl9) dicit: Etiam mythologica quaedam in 
-sacris Litteris deprehendi possunt, sed ibi polytheistico 
charactere carent atque ad sublimes et religiosas ideas ex- 
primendas adhibentur. 

Hópfl de significatione locutionum mythologicarum in 
saera Scriptura solum generaliter loquitur; alii tamen scrip- 


3) pp. 1-170. 

?) pp. 101-181. 

*) Biblische und Babylonische Urgeschichte, p. 10. 

*) Babel und Bibel* pp. 29 et 34. . 

*) Res litteraria huius quaestionis invenitur in ,Biblische Zeit- 
schrift^ 1903. 

*) Die hóhere Bibelkritik, p. 63. 


62 


tores de dependentia narrationis biblicae a cosmogonia ba- 
bylonica expresse loquuntur. 

Holtzhey?) existimat, ex nonnullis notis cosmogoniae 
biblicae concludendum esse, materiam narrationis biblicae 
ex alio uberiore dramate de creatione excerptam esse, etiamsi 
parallelam traditionem babylonicam non haberemus. 

Loisy?) vero, qui nuper prorsus a catholico modo sen- 
tiendi discessit, etiam antea, scilicet, 1901 anno affirmabat, 
legendas chaldaicas Israelitis notas fuisse, ad quas ab eis 
iam antiquo tempore ideas religiosas adaptatas esse. 

Ex dictis patet, theoriam Gunkel apud plures criticos 
magna auctoritate gaudere, quare, ut rite aestimetur, aecu- 
rate eam cognosci oportet. $ 

Prolixa argumentatione in operibus suis Gunkel demonst- 
rare conatur, Babyloniam patriam narrationis biblieae Gen. 
1 fuisse. 

Omnia asserta sua Gunkel primo, ex analysi ipsius nar- 
rationis bibliceae eruit eaque secundo, ex comparatione 
Gen. 1 cum mytho babylonieo probare conatur: 


Initio demonstrare intendit, cosmogoniam biblicam minime 
excogitationem. scriptoris Gen. 1l esse, quippe quae tales 
narrationes ab uno homine non excogitentur neque etiam 
excogitari possint, sed semper traditione nitantur. Prima 
etiam conamina scientifica existentiae mundi explieandae, 

A 


!) Schópfung, Bibel und Inspiration, p. 41. 

?) ,Les textes bibliques ne sont pas dans un rapport de dépen- 
dance directe à l'égard des textes babyloniens que nous avons pu 
leur comparer; ils ne sont méme pas dans un rapport de dépen- 
dance directe à l'égard des traditions particuliéres que représentent 
ces textes; mais ils reposent sur un fond analogue, et lon peut 
dire, commun, qui est chaldéen d'origine . . . On peut admettre 
que les enfants d'Israel ont de trés bonne heure adapté les legen- 
des chaldéennes à l'ésprit de leur religion, et qu'ils étaient en pos- 
session d'une cosmogonie, oà Jahvé tenait le róte de créateur, assez 
longtemps avant que fussent rédigés Jes plus anciens document3 
de l'Hexateuque.^ Les mythes babyloniens et les premiers cha- 
pitres de la Genése, p. 101. 


' difttniian den 

ad quae Wellhausen (Prolegomena?, 312) Genesim 1 referat, 
ex traditione mythologica orta esse!) Codicem sacerdota- 
lem (PC) in genere non arbitrarias 'excogitationes suas pro- 
posuisse, sed vetustiorem materiam de novo elaborasse et 
ad eoaevorum mentem adaptasse. In eiusmodi elucubratione 
quasdam notas apparere, quae aliquam narrationem , alia 
vetustiore traditione niti ostendant. 

Quas notas mythologicas etiam narrationi biblicae inesse, 
quae hodiernam formam Gen. 1 ab alio ignoto mythologico 
archetypo derivari demonstrent?); quibus vestigiis adnume- 
rari imprimis chaos et alteram notam cum eo coniunctam, 
scilicet, praesentem mundum per ,divisionem^ ortum esse ?). 

Ideam chaos, tenebrarum, aquae, initio mundi existentium, 
ad mythologiam pertinere neque ullo modo a tali homine, 
ut scriptor Codicis sacerdotalis, excogitari potuisse; eo magis, 
quod etiam varii mythi gentiles in eo inter se concordent, 
mundum aliquando — aquam et tenebras fuisse; cum autem in 
Gen. 1 notionem mythologicam deprehendi concedatur, pos- 
sibilitatem etiam exeludendam non esse — totum caput 
mythum esse. 

Aliam notam mythologicam in Gen. 1 esse spiritus incu- 
bationem aquis, quam ideam Hebraeis alienam esse; dicen- 
dum potius esse, veterem hic notionem mythologicam de ovo 
mundano apparere. 

Tenebras non esse creatas, sed ab initio exstitisse eas- 
que non esse laudatas, quod antiquae mythologiae signum 
constituere. 

Ad antiquas notas pertinere, plantas et arbores ab ipso 
Deo non creatas, sed iussu Dei a terra productas esse, hic 
vestigium mythologicae, in observatione fundatae, imaginis 
terrae latere, nempe, terram quovis vere de novo plantas 
producere. 

Tum luminarium coelestium in diem ac noctem domina- 
tionem diu iam exstincti cultus astralis vestigium esse. 


!) Gunkel, Schópfung und Chaos, p. 6. 
?) Gunkel, Genesis, p. 118. 
3) Sehóüpfung und Chaos, p. 7. 

In narratione de hominis origine totam seriem notarum 
mythologiearum contineri: ita locutione ,.faciamus^* — co- 
operationem sive aliorum , Elohim*, sive spirituum in creando 
demonstrari, quam tamen notionem repugnari ideae Hebraeo- 
rum de Deo et proinde origine non esse hebraicam, sed 
potius vestigium antiqui polytheismi; deinde etiam ideam 
hominis ad similitudinem Dei creati non solum esse anti- 
quiorem, quam Genesis, sed etiam origine prorsus non he- 
braicam censendam esse. 

Idem de quibusdam aliis notis, prout de approbatione 
euiuseunque rei creatae, de Dei mandato, ut homines anima- 
liaque vegetalibus solum nutrirentur, de dispositione operum 
creatorum in sex dies, de quiete Dei post opus perfectum 
dici oportere !). 

Ex analysi Gen. 1. Gunkel concludit, traditionem biblicam 
probabiliter non in Israel ortam esse?). 


Investigationem suam Gunkel prosequitur assertione, mun- 
dum olim aquam fuisse; quam ideam absque dubio sub in- 
fluxu aéris localis formatam esse; originem mundi in mytho 
ita exprimi, ut etiam nunc initio cuiusvis anni accidat: primo 
aquam et tenebras deprehendi, deinde lucem aquas dividen- 
tem in superiores (nubes) et inferiores (mare).oriri. 

Quam notionem esse intelligibilem in regione, ubi magna 
flumina adsint, quae inundationes producant vimque in re- 
gionem exerceant, hieme enim pluviam cadentem desuper 
permisceri cum aquis inferioribus in unum chaos, vere autem 
ineunte aquas in inferiores et superiores dividi, quod in 
Canaan propter penuriam maiorum fluminum observari non 
posse; praeterea aquam inimicam repraesentari, quam amo- 
vendam esse, ut mundus oriatur, in Canaan autem aquam 
potius amicam considerandam esse, cum sine aqua messis 
opulenta percipi non possit. 


1!) Schópfung und Chaos, pp. 12 ss.; Genesis, p. 119. 
*) Schópfung und Chaos, p. 15. 

Mythum igitur in Canaan obscurum, in Babylonia om- 
nino perspicuum esse !). 

Insuper differentiam inter hebraicam et babylonicam com- 
putationem initii cuiusvis anni esse notatu dignam: secun- 
dum antiquam Hebraeorum traditionem annum autumno, 
secundum Babyloniorum autem vere initium duxisse; itaque 
apud Israelitas tempus pluviarum in exordio novi anni 
fuisse, apud Babylonios — in exitu veteris anni; reapse 
&utem fuisse, ut mundus tempore verno creatus sit. Ergo 
narrationem Gen. 1 cum babylonica anni computatione, non 
cum hebraica concordare. 

Ex tota hae investigatione, etiam absque comparatione 
Gen. 1 eum cosmogonia babylonica, Gunkel concludit, nar- 
rationem biblicam non esse commentum scriptoris, sed valde 
antiqua traditione fundari, quae non in Canaan orta sit, 
sed originem eius probabiliter in Babylonia quaerendam 
esse ?), : , 


Gunkel in secunda parte investigationis opinionem suam 
comprobare studet comparatione instituta cosmogoniae bi- 
blieae eum mytho babylonico; quem mythum cum narratione 
bibliea in singulis notis quidem characteristicis concordare 
asserit 9): 

In utroque mytho mundum initio aqua et tenebris con- 
stare; insuper etiam nomen biblicum zs-2 eum babylonieo 
Tiamat convenire; item nomen «sz3 probabiliter esse baby- 
lonieum.- 

Porro conspieuam similitudinem esse in eo, quod mun- 
dus in utraque narratione ex divisione aquarum primigenia- 
rum in duas partes oriatur. 

Deinde creationem in Gen. 1 omnipotenti voce Dei per- 
fici; etiam in mytho babylonieo viam vocis dei Marduk fir- 
miter esse expressam. 


') Schópfung und Chaos, p. 15; Genesis, p. 120. 
?) Schópfung und Chaos, p. 16. 
?) Schópfung und Chaos, pp. 115 ss. 

Tum eundem ordinem in creatione animalium terrestrium 
observari, scilicet, bruta domestica, bestias feras, reptilia. 

Totam demum seriem notarum, quae in descriptione cos- 
mogoniae biblicae contineantur, ex mytho babylonico solum 
perspici : 

Destinationem corporum coelestium ad tempus regendum 
in hebraica traditione male sonare et aures offendere, bene 
autem ex babylonico cultu astrali explicari. 

Rem prorsus singularem ac obscuram esse, quod in Gen. 
1 lux ante creationem astrorum adsit; quam notam pariter 
in mytho babylonico inveniri, videlicet, lucem apparere 
prius, quam ipsum deum Marduk, qui stellas creaverit; 
illam tamen ecircumstantiam in narratione babylonica ex 
ideis polytheisticis bene illustrari, nempe Babylonios coluisse 
omnino distinctum deum lucis, eumque diis maioribus ad- 
numerasse Marduk autem — deum iuniorem, ortum esse, 
cum lux iam existeret. 

Deum, re qualitet creata, eandem bonam dicere, ex com- 
parationc cum mytho babylonico peculiarem sensum acqui- 
rere, benignitatem enim dei Marduk in hymno babylonico 
laudari, qui terribile monstrum Tiamat occiderit ac bonum 
mundum creaverit. 'lenebras non dici bonas, influxu baby- 
lonico explicari. 

Quibus argumentis munitus Gunkel iam aperte affirmat, 
narrationem biblicam esse dumtaxat mythum et quidem an- 
nulum unius magnae catenae, descriptionem similem multis 
aliis, quarum babyloniea origo iam stabilita sit). 


In definiendo tempore, quo mythus babylonicus transplan- 
tatus sit, critici protestantes differunt inter se, nam quidam 
eorum mutuationem tempore exilii factam esse affirmant, 


!) ,Jetzt ist Gen. l1 nicht mehr ein isoliert stehendes stück, 
dessen Berührung mit der Mardukgeschichte sehr sonderbar erschei- 
nen mag; sondern es ist ein Glied in einer grossen Kette, eine 
Recension neben so vielen andern, für die wir schon den babylo- 
nischen Ursprung festgestellt haben.* Schópfung und Chaos, p. 117. 

ali vero recedunt usque ad tempus, quo Abraham in Ur- 
Kasdim degeret. 

Gunkel autem, postquam opinionem eorum, qui tempus 
exilii vel etiam periodum prophetarum indicabant, apte re- 
futavit, mutuationem antiquissimis temporibus peractam esse 
demonstrare conatus est): 

Etenim Hebraeos antiquissimis temporibus influxum Ba- 
byloniorum etiam sub respectu religioso subiisse certüm 
est: Abraham enim ex Ur-Kasdim originem duxisse et proinde 
ideas religiosas Babyloniorum optime novisse; porro in re- 
gione Canaan, antequam Hebraei hanc occuparent, cultu- 
ram una cum ideis babylonicis iam maxime divulgatas esse, 
ut recenter inventae ,Litterae Amarnenses*?) manifeste 
testentur: linguam quidem babylonicam in Canaan in com- 
muni usu fuisse atque gubernatores Palaestinae hac lingua 
relationes suas ad pharaones misisse; praeterea Hebraeos 
eum Babyloniis continuo mercaturam fecisse; cuiusmodi re- 
lationes effecisse, ut Hebraei non tantum culturam agrorum 
ac vinearum et vivendi consuetudines imitarentur, sed etiam 
ideas religiosas paulatim mutuarentur. Illo igitur antiquis- 
simo tempore etiam narrationes cosmogonicas Babyloniorum 
in mentes Hebraeorum penetrasse ?). 


!) Schópfung und Chaos, p. 121 ss.; Genesis, p. 129 ss. 

?*) 1887 an. a rustica femina, agrum colente, inventae sunt 358 
fietiles tabellae in Aegypto, loco el-Amarna, in ripa Nili, circiter 
260 klm. versus meridiem ab urbe Cair. Illae tabellae, lingua ba- 
bylonica, cuneiformi scriptura exaratae, exhibent litteras duorum 
pharaonum Amenophis III (1438-1401) et Amenophis IV (1401-1389), 
ex altera parte diversorum principum et regum occidentalis Asiae. 
Fusius cfr Knudizon, Die El-Amarna-Tafeln, p. 1 ss. 

*) Schópfung und Chaos, p. 149 ss. 

IV. Refutatio theoriae de babylonica origine cosmo- 
goniae biblicae. 


Gunkel similes notas inter cosmogoniam biblicam et ba- 
bylonieum mythum , Enuma eli$* collegit, nos autem discre- 
pantias intercedentes indicabimus, atque critice illas simili- 
tudines examinabimus. 


l. Primo, generatim considerando, cosmogonia biblica a 
babylonieo mytho scopo, argumento, externa forma penitus 
differt. 


a) Scopum quod attinet, in poemate babylonico non tam 
descriptio creationis mundi proponitur, quam potius laus dei 
Marduk fine politico celebranda intenditur. Marduk iunior 
in pautheone babylonico, tum demum potentissimus deorum 
ac supremus universi moderator factus est, quum reges Ba- 
bylonis, cuius ille protector erat, vicinis devictis, principa- 
tum in omnia regna Chaldaeae meridionalis adepti essent. 

Pugna proinde Marduk eum Tiamat monstro est nonnisi 
allegorica descriptio certaminis, quod regibus urbis Babylon 
cum aliis regnis foederatis Chaldaeae gerendum erat ad pri- 
mam dignitatem acquirendam, nam Tiamat est nomen col- 
lectivum meridionalium regnorum, quorum maior pars ad 
mare (mx — Tiamat) posita erat). 

Cosmogonia autem biblica scopum ethicum ac religiosum 
prosequitur, scilicet, mundum a Deo esse creatum et ideae 
divinae perfecte respondere (bonum esse), hominem vero 
esse nobilissimam creaturam, cui omnia alia in mundo su- 
biecta sint, ostendere studet. - 

Igitur scriptor sacer rectam doctrinam de initio mundi 
et hominis proponens, coevorum errores indirecte refutat 
ac proinde finem etiam apologeticum habet. 

b) Quae cum ita sint, in ipso argumento utriusque partis 
magnum discrimen deprehenditur: 


1!) Nikel, Op. l, p. 51. 114; Hoberg, Babel und Bibel, p. 16. 

«&) Idea fundamentalis mythi babylonici consistit in theo- 
gonia seu origine deorum proponenda. Secundum Babylo- 
nios dii ex materia emanati intra mundum materialem exi- 
stunt, ad eum totaliter, ut pars eiusdem constitutiva perti- 
nent et ab eo dependent. Relationes itaque et actiones, 
quas Babylonii diis suis adseribebant mundum materialem 
non excedebant 1). 

In narratione autem biblica cosmogonia sensu stricto 
describitur. Quaestio de Dei origine hic deficit ac prorsus 
aliena est non solum Gen. 1, sed etiam omnibus aliis Vete- 
ris Testamenti libris. 

8) Altera nota distinctiva argumenti in notione supremi 
numinis deprehenditur. In poemate ,Enuma eli$^ polytheis- 
mus, in narratione autem biblica monotheismus describitur. 

Dii Babyloniorum non sunt aeterni, initium enim habe- 
bant, scilicet, omnes ab Apsu et Tiamat immediate vel me- 
diate procedunt, qui personificationem mundi in primitivo 
statu chaotico exhibent. Merito proinde idea Babyloniorum 
diei potest naturalisticus pantheismus, in quo Apsu et Tia- 
mat sunt masculina et feminina species personificatae ma- 
teriae. 

Magnum momentum theogoniae babylonicae in eo con- 
sistit, quod illa partem essentialem cosmogoniae constituit ?) ; 
theogonia Babyloniorum est nonnisi origo alterius duorum 
contrariorum agentium), ex quorum lucta universitas rerum 
et ordo nune existens producta sunt. Dii enim sunt adver- 
sarii , Apsu-Tiamat*^, scilicet, inordinatae informis materiae. 
Activitas deorum perturbat consuetudines et potestatem 
Apsu, incursum in ipsam eius existentiam exhibet. 


?) Kirchner, Die babylonische Kosmogonie und der biblische 
Schópfungsbericht, p. 9. 

?) ,Die hohe Bedeutung aber, welche die Theogonie besitzt, 
ist darin gelegen, dass sie eine durchaus wesentliche Phase der 
Kosmogonie, ein integrierendes Stadium des Weltwerdeprozesses 
bildet. Kirchner, Op. 1, pp. 8-9. : 

*) ,Die Entstehung des zweiten der beiden grossen Faktoren*... 
Kirchner, Op. 1, pp. 8-9. 

Babylonii praeterea sub nomine dei non tantum numen 
vitam producens et ordinem in mundo stabiliens intellige- 
bant, sed etiam numen ex indole sua infaustum ae moraliter 
malum. Babylonica igitur notio supremi numinis compre- 
hendit duo contraria ac inimica principia, videlicet, dualis- 
mum profitetur !). 

Ex dietis patet, immensam abyssum intercedere inter 
notionem supremi numinis in mytho babylonico et in Gen. 1, 
utpote sibi ex opposito omnino contrariis. Illic crassus 
polytheismus, hic sublimis monotheismus proponitur: 

Numina babylonica ex materia evoluta agunt intra mun- 
dum, a quo dependent. Vita eorum et sors cum mundo 
Stricte coniungitur, subeunt pericula, pugnant ad potesta- 
tem sibi vindicandam et vitam conservandam ?). 

Contraria prorsus est notio Dei in Gen. 1: heic Deus est 
principium transcendentale, a nullo alio dependens, unica 
causa omnium rerum, qui universitatem rerum pro lubitu 
suo disponit ac gubernat, ergo purum monotheismum exhibet. 

Evolutio proinde notionis Dei in Gen. 1 ex idea Baby- 
loniorum excludenda est. Fundamentalis error plurimorum 
interpretum, qui hanc evolutionem admittunt, consistit in 
essentia polytheismi ilius temporis haud rite intellecta; 
in tota enim antiquitate polytheismus exhibebatur tanquam 
monismus mundi, secundum quem dii tantum intramundani 
agentes erant. Ab eiusmodi autem monismo ad biblicum 
monotheismum nulla evolutio, sed solummodo retraetio esse 
potest 3). 

Reapse historia teste nulla gens per seipsam a polytheismo 
ad monotheismum se elevavit. 

E contrario excultae gentes antiquissimis existentiae suae 
temporibus paucos deos habuerunt, imo, quo antiquiora tem- 
pora explorantur, eo pauciores dii inveniuntur. Apud non- 
nullas gentes, etiam apud Babylonios, vestigia pristini mo- 


!) Ibidem, p. 10. 
?) Ibidem, p. 19 ss. 
?) Ibidem, p. 21. 

notheismi perspici possunt; postea vero historia progre- 
diente dii multiplicantur !). 

Nequaquam igitur seminomades ac proinde rudes Hebraei, 
qui insuper undique gentibus polytheismum : profitentibus 
cireumdati habitabant, a polytheismo gentium ad monotheis- 
mum per se pervenire poterant, cum ne excultissimae qui- 
dem gentes, ut Aegyptii, Babylonii, per se ad eundem ele- 
vari non potuissent. 

Per consequens concludendum est, neque populum He- 
braeorum naturali evolutione ad monotheismum pervenire 
neque mythos gentium de polytheismo purgari valuisse. 

y) Porro inter utramque narrationem intercedit discri- 
men notionis materiae, quae in mytho babylonico est in- 
creata et aeterna, in narratione autem Gen. 1 a Deo ex 
nihilo producta proponitur. Materia secundum mythum ba- 
bylonicum est primum et universale principium, existentiam 
ex se ipso habens ac proinde aeternum. Dii Babyloniorum 
vel cum materia identificantur, vel ab ea producuntur: de 
origine Apsu et Tiamat nihil dicitur, quapropter illos ab 
aeterno existere praesumitur; dii vero originem suam ab 
ilis ducunt. 

Seriptor autem Gen. 1 dicit, Deum ante omnia alia, quae 
praeter Eum existant, exstitisse Eumque haec omnia ex 
nihilo creasse. 

Inter tantas ex opposito diversas notiones argumenti non 
potest admitti affinitas in sensu mutuationis idearum reli- 
giosarum a scriptore Gen. 1 ex mytho babylonico factae. 

d) Tum in ipso, ordine argumenti utriusque narrationis 
considerando facile animadvertitur systematiea ac ordinata 
dispositio materiae in narratione biblica, cum in mytho ba- 
bylonico etiam primo obtutu deprehendatur absentia talis 
dispositionis, v. g. Anu (deus mundi coelestis) et Bel (pa- 
tronus mundi terrestris) iam exstiterant, antequam ortus 
est ipse Marduk, qui coelum et terram quidem creavit. 


!) Hoberg, Babel und Bibel, p. 25. 

c) Praeter scopum et argumentum denique cosmogonia 
biblica a mythis gentilibus ipsa forma externa differt, nam 
eum mythus babylonieus insolentem quandam poesim prodi- 
giosis imaginibus plenam praebeat, biblica narratio gravis, 
sublimis ae simul simplex est!) Idem fere dicendum est 
de narrationibus aliarum gentium. 


2. Distinctivis notis essentialibus utriusque narrationis 
generatim delineatis, ad similitudines, quas Gunkel asserit, 
in specie examinandas acecedimus.. In hisce explanandis 
ordinem idearum Gen. 1 sequimur, eum Gunkel eas, bis 
vario sub respectu afferens, leviter infregerit. 


a) Seeundum opinionem Gunkel eiusque fautorum chaos ?) 
biblieum argumento suo et nominibus: zn — tiamat, 72 
— Buov manifestat, narrationem Gen. 1 esse mythologicam 
et ex mytho babylonico mutuatam. 

Negandum tamen est, notionem mundi ex chaotiea mate- 
ria facti necessario mythologicam esse, cum ipse Gunkel 
agnoscat, ideam chaos in poemate ,Enuma eli$* ortam esse 
ex observationibus physicis, scilicet annuorum et quotidia- 
norum phaenomenorum naturae?), quodque de chaos cos- 
mogoniae biblieae pariter dici potest. 

Insuper haee idea chaos producta esse potest ab homine 
ex analogia a seipso desumpta, videlicet, homo ad aliquam 
rem faciendam materia cruda indiget v. g. ligno, lapide, 
luto; hominis autem est conclusiones per analogiam de- 
ducere. 

. Notio biblica primigeniae chaotieae materiae tune solum 
esset mythologica, si ornata esset peculiaribus notis, non 


1) Qua in re ipse Gunkel dicit: ,Dort (in mytho bab.) alles wild 
und grotesk, himmelstürmende, barbarische Poesie; hier die feier- 
liche, erhabene Ruhe einer weitlàuftigen und manchmal etwas 
nüchternen Prosa", Schópfung und Chaos, p. 118; item Wellhausen, 
Prolegomenas?, p. 311 ss. 

?) Schópfung und Chaos, pp. 7, 115. 

3) Ibidem, p. 15. 

ex communi ratiocinio humano sequentibus, sed ex narratio- 
nibus solummodo mythologicis. 

Atqui eiusmodi notae non in Genesi, sed in narratione 
babyloniea inveniuntur, scilicet, chaos apud Babylonios est 
ens specie hominis vel monstri indutum, quod cum diis pu- 
gnat, devictum occiditur ac finditur. 

Assertio autem, scriptorem Gen. 1 chaos babylonieum a 
mythologica indole purgasse non est nisi petitio principii, 
nam prius demonstrandum est, mythum babylonicum consti- 
tuere basim narrationis Gen. 11). 

Praeterea inter chaos babylonieum et biblieum essentialis 
differentia intercedit, quae nulla evolutione naturali expla- 
nari potest: 

Ibi chaos est aeternum, deos procreans iisque inimicum 
et pugnans cum eis; hic vero temporale, a Deo ex nihilo 
creatum, Dei voci obediens. 

Ibi chaos — vis inimica describitur, quod facile ex va- 
statione inundationibus producta intelligitur; hie vero chaos 
est substantia prorsus indifferens. 

Gunkel non solum argumentum chaos Gen. 1, sed etiam 
nomen eius ex babylonico mytho derivat. Equidem bibli- 
cum z»n absque dubio identicum est cum babylonico Tia- 
mat, quod mirum non est, cum idioma babylonicum et bi- 
blieum ad eandem classem semiticam pertineat, unde simili- 
tudo nominis provenit; v. g. apud alios semitas, ut Arabes 
occurrit simile nomen: ,tihamat^, ,mare* significans. 

mn autem biblicum differt a babylonico Tiamat eo, quod 
neque in Genesi- neque alio loco Veteris Testamenti tan- 
quam nomen personae vel monstri mythologici adhibetur, 
sed semper est denominatio simpliciter abyssi seu maris 
primigenii, pariter atque alia iuxta posita nomina: y^w sim- 
pliciter — terram, zv: simpliciter — aquas designant. In mytho 
autem babylonico Tiamat personificationem chaos exhibet. 
Cum autem significatio propria logice prior sit, quam my- 


1) Of. Nikel, Op. 1, p. 68. 

thologica, quae illa nititur, nomen biblicum propria signifi- 
catione a mythico non dependet. 

Simili modo nomen Gen. 1,2: «23 accedit ad B«ov in 
cosmogonia phoenicia, sed dubium est, utrum apud Phoe- 
niees authentice B«ov fuerit, nam apud Eusebium !) legitur 
Bav, quo casu nulla affinitas cum «73 biblico intercederet. 
Supposito tamen B«&ov — sz, hoc primitus fortassis in sensu 
appellativo adhibebatur, similiter, atque voces KoAsíe, iov, 
Ilowvóyovoc, Iévoc, l'eved, quae una cum Bdov apud San- 
chuniathonem uti personae mythicae proponuntur ?). 

Vim huius explanationis non inficiunt conatus protestan- 
tium demonstrandi ope quorundam textuum Veteris Testa- 
menti, cw» biblieum ad instar babylonieae Tiamat esse 
mythicum monstrum. 

Qua in demonstratione tum Gunkel?), tum alii, ut Hom- 
mel, Zimmern, Delitzsch provocant quidem ad alios Veteris 
Testamenti textus, in quibus monstra: Rahab, Leviathan, 
Behemoth, draco, mare primigenium nominantur atque affir- 
mant, hos textus esse connexos cum mytho Marduk ac vesti- 
gium in genere dependentis traditionis hebraicae et in spe- 
cie narrationis Gen. 1 ab hoc mytho constituere. 

Attamen imprimis notandum est, Tiamat in narratione 
cuneiformi specie non differre à marito suo Kingu, nec ab 
aliis diis, qui speciem humanam exhibeant; Berosum, qui 
simulacra templi babyloniei adhue noverit, explicite dicere, 
eam esse feminam, quare non fuisse monstrum. 

Porro animadvertendum est, nomina monstrorum: Rahab, 
Leviathan, Behemoth, draconis, maris primigenii a mytho 
Babyloniorum prorsus aliena esse, cum nullibi in eo simile 
quid inveniatur. 

Tandem ipsa illa monstra quod attinet: 

c) Rahab (Is. 80, 7; 51, 9-10; Iob 9, 13; 26, 12; Ps. 89, 
10 ss.; 40, 5) minime est monstrum chaos, sed ut ex con- 
textu patet, est nonnisi denominatio Aegypti, cuius destruc- 


1j Praepar. evang. I, 10: Migne P. G. 21, 76. 
?) Nikel, Op. 1, p. 71. 
3) Sch. u. Ch, pp. 30 ss. 

tio ae vastatio similiter atque creatio mundi potentiam 
Iahve manifestat, qui solus potens est eam ad ,silentium 
servandum* redigere, i. e. potentissimam illa aetate Aegyp- 
tum Hebraeis innoxiam reddere). 

B) Leviathan (Iob 8, 8; 40, 25; 41, 26; Is. 27,1; Ps. 74, 
129 ss.; 104, 25 ss.) pariter non est monstrum mythologicum, 
sed solummodo crocodilus ex Nilo. Qui licet nulla humana 
potestate in servitium redigi possit, attamen uti a Deo 
creatus et animo impavido a Deo praeditus proponitur. 
Describens praestantiam Leviathan vi humanae scriptor, 
animo intendit imbecillitatem hominis relate ad omnipoten- 
tiam Dei expressius demonstrare?) Quae explicatio non 
solum nullam vim textüi infert, sed etiam contextui maxime 
conformis est, Gunkel autem ad placita sua firmanda ipsum 
textum mutare conatus est?). 

y) Behemoth (Is. 30, 6; Ps. 68, 31; Iob 40, 19 ss.) Gun- 
kel item monstrum mythologicum esse putat4) Sed textus 
Iob 40, 19-24, quo Gunkel nititur, uti principali argumento, 
indicat esse solummodo hippopotamum, initio temporum a 
Deo creatum 5). 

9) In variis Veteris Testamenti textibus invenitur mentio 
dracomis (Ps. 44, 20; 108, 28; 148, 5 ss.; ler. 51, 34. 36. 42; 
Ez. 29, 3-6; 32, 2-8; Iob 7, 12), quem Gunkel monstris my- 
thologicis, ex mytho Marduk mutuatis adnumerat. 

Notandum tamen est, draconem ubique in Veteri Testa- 
mento Dei creaturam, non autem monstrum mythicum Deo 
inimicum exhiberi; nam in Gen. 1,21 et in Ps. 1083, 26 ex- 
presse dicitur, Deum ereasse draconem; in Ps. 148, 5 ss. 
draco pariter Dei creaturis adnumeratur. Ipse Gunkel con- 
cedit quidem, draconem Ex. 29, 3-6 et 82,2-8 crocodilum 
esse, sed dubitat, utrum sit simplex crocodilus, an monstrum 


1) Fusius cfr Kirchner, Op. l, p. 28 ss; praeterea: Nikel, Gen. u. 
Keil, p. 90 ss; Sírack, Op. 1, p. 7. 

?) Ibidem. 

?) Sch. u. Ch,, p. 59, in adnot. 

*) Sch. u- Ch., p. 61 ss. 

5) Kirchner, Op. c., p. 37; Nikel, Op. c., p. 96. 

mythologicum, licet ibi expresse indicetur, sub specie croco- 
dili pharaonem aegyptium subintelligi. Ps. 44, 20 item res- 
pieit pharaonem Nechao, qui ad Megiddo regem Iosiam vi- 
cerat !). 

s) Gunkel eiusque asseclae argumentum ad dependentiam 
idearum Hebraeorum a mytho Marduk probandam sumunt 


denique ex illis Veteris Testamenti textibus, in quibus de 


mari promigenio est sermo (Ps. 104, 5-9; 38, 6-8; 65, 7 sS; 
ler. 5, 22; 31,835; Iob 38,8-11; Prov. 8. 22-31) In omni- 
bus his textibus, secundum opinionem Gunkel, idea expri- 
mitur, coarctationem illius maris, a Iahve factam, creationem 
praecessisse. 

Attamen .haec immerito asseruntur, quoniam sensus tex- 
tuum laudatorum in eo potius consistit, quod mare primige- 
nium a superficie terrae a Deo amotum atque in spatio sibi 
in universo destinato locatum erat?) Praeterea nullibi in 
Veteri Testamento invenitur mentio inimicitiarum ex parte 
maris primigenii erga l[ahven, qui semper illimitata pote- 
state omnipotens universitatis rerum dominus proponitur. 

Perspectis Veteris Testamenti textibus, quos laudati cri- 
tici in favorem theoriae suae adducunt, concludimus, hos 
textus minime originem narrationis biblicae a mytho baby- 
loniceo demonstrare. Cum Clarissimo prof. Zapletal^) ad 
summum concedi potest, in nonnullis horum textuum (Ps. 
89, 10 ss.; Iob 26, 12 ss; 9,13; Eccli. 43, 23 Vg. 43, 25; 
Ps. 74, 12 ss), in quorum contextu sermo de tempore crea- 
tionis sit, virtutem Dei creatricem in chaos per Eius pug- 
nam cum monstro Tiamat poetice proponi. Ipse poeticus 


"modus proponendi fortassis a poeticis notionibus babylonicis 


aliquatenus dependet; nam ideae babylonicae simul cum 
lingua, quae ut ex litteris Amarnensibus patet, late divul- 
gata erat. sine dubio in alias regiones penetrabant et in 


1j Kirchner, Op. l., Ibidem. 
?) Sch. u. Ch, p. 99 ss. 

*) Cf. Kirchner, Op. Ll, p. 44. 
*) Op. L, p. 129. 

sermonem vulgarem tempore, quo illi Veteris "l'estamenti 
libri oriebantur, vim exercebant !). 

Proinde scriptores ss., qui populum docere et ab eo in- 
telligi volebant, doctrinam inspiratam in forma captui co- 
aevorum accomodata proponebant; at in hisce etiam textibus, 
ex variis Veteris Testamenti libris excerptis, dependentia 
doctrinae eorum à poemate ,,Enuma eli$* nullo modo putari 
nedum asseri potest, cum essentiale discrimen intercedat, 
nam ibi Marduk necessitate coactus est pugnare potestatis 
sibi vindieandae causa, in Veteri Testamento autem ne 
vestigium quidem huius ideae inveniri potest. 


b) Deinde vestigium mythologici dei lucis Gunkel am- 
madvertit, tenebras in Gen. 1 neque a Deo creatas neque 
bonas esse laudari, dum seeundum ideas Hebraeorum (Is. 
45, 7), eius opinione, Deus sit ereator lucis ac tenebrarum ?). 

Attamen tenebrae etiam in cosmogonia biblica creatae 
esse dicuntur, nam in principio Deus coelum et terram crea- 
vit (1, 1); terra vero creata tenebris erat involuta (1, 2); 
igitur tenebrae eum terra creatae sunt. 

Ratio, cur illae non dicantur bonae, probabiliter haee 
est, quod tenebrae non sint ens quoddam positivum; omnes 
homines tenebras aliquid negativum, defectum lucis esse 
facillime intelligunt. 

Quod apud Is. 45, 7 Deus creator lucis ae tenebrarum 
esse dicitur, uti locutio poetica, sensu stricto non est intelli- 
genda, nam Deus eo sensu creator tenebrarum dici potest, 
quatenus lucem removendo tenebras producit; ortum ae occa- 
sum solis efficiens, exstinctionem ac ortum tenebrarum pro- 
ducit. 

Breviter, in biblica tenebrarum descriptione nil depre- 
henditur, quod mythologiam redoleat. 


!) De influxu religionis babylonieae aliarumque vicinarum gen- 
tium posterioribus temporibus historiae Hebraeorum ipsae ss. Lit- 
terae manifeste testantur, v. g. Iud. 2, 11 ss.; 1 Sam. 12, 10; 3 Reg. 
18, 18; 4 Reg. 10, 23 etc. 

?) Sch. u. Ch. p. 8. 

c) Sequentem notam mythologicam Gen. 1 Gunkel obser- 
vat in notione incubantis Spiritus Dei); in nonnullis cos- 
mogoniis gentium spiritus ex aquis ovum produxisse narra- 
tur, ex quo cetera formata sint; in cosmogonia biblica 
Spiritus Dei aquis incubans describitur. 

Sed ex una voce nem concludi non potest, ideam Gen. 1 
de Spiritu Dei aquis incubante ex mythologicis narrationi- 
bus gentium provenire. Quae notio eo explicari potest, 
quod scriptor Gen. 1 usus est tali imagine ex vita quoti- 
diana desumpta, ut sensibiliter relationem invisibilis Spiritus 
Dei ad materiam originariam proponeret ?). 

Praeterea illa difficultas, a Gunkel opposita, ex communi 
in hac re fonte?), quem variae cosmogoniae supponunt, solvi 
potest, cosmogonia enim biblica, aegyptia, phoenicia non 
dependent à cosmogonia Indorum, qui procul ab his vive- 
bant, et nihilominus ex utraque parte eadem idea occurrit; 
quapropter communis fons, independens a mytho babylonico, 
invenitur, ex quo illa notio desumpta est. 


d) Gunkel comparat omnipotens verbum Dei in biblica 
narratione cum virtute verbi Marduk^*) atque ex similitu- 
dine inter ea intercedente concludit, hane notionem Gen. 1 
a mytho babylonico dependere; in poemate ,Enuma eliá* 
enim dicitur, deos congregatos potentiam Marduk explorare 
voluisse, antequam ille ad pugnam contra Tiamat progrede- 
retur; quem in finem vestem coram illo posuisse, ut Marduk 
verbo suo illam disparere faceret, et deinde iterum apparere 
efficeret; cum Marduk hoc perfecisset, deos de potentia de- 
fensoris causae eorum valde gavisos esse (IV tab.). 

Utique concedendum est, quandam similitudinem inter 
verbum Dei et ,verbum* Marduk deprehendi; nihilominus 
tanta inter ea differentia animadvertitur, quae qualemcum- 
que dependentiam excludit, nam locutio (verbum) Dei in 


*) Sch. u. Ch., pp. 7-8; Gen,, p. 104. 
?) Cf. Nikel, Op. c., p. 73. 

?) Cf. infra, p. 98. 

*) Sch. u. Ch, p. 115. 

cosmogonia biblica est tantum anthropomorphica manifesta- 
tio voluntatis divinae, qua Deus universitatem rerum ex 
nihilo producit et proinde haec locutio vi omnipotenti gau- 
det!) Effectus locutionis divinae in Gen. 1 minime ab ipso 
verbo vel pronuntiatione dependet, sed ille statim produci- 
tur, quatenus per locutionem Dei voluntas manifestatur, 
quae sola est principium et causa efficax creationis. Scrip- 
tor sacer rem ita exprimit, ut fit ordinarie ab hominibus, 
qui voluntatem suam plerumque verbo manitestant?). 

Verbum autem Marduk, quo pronuntiato vestis disparet 
et reapparet, est adiuratio, nam eiusdem effectus ab ipsa 
pronuntiatione et versutia et dexteritate dependet?) ac 
proinde non semper effectum producere valet; hanc ob cau- 
sam dii potentiam Marduk ope vestis explorant et valde 
gavisi sunt, cum experimentum bene successisset. 

Praeterea vis verbi Marduk est valde limitata, nam ille 
materia praevia indiget, neque in pugna cum Tiamat, neque 
in formatione mundi eo utitur. 

Ex hisce patet, inter utramque narrationem hac in re 
intercedere essentiale discrimen, quod sententiam Gunkel 
reiiciendam suadet. 


e) Gunkel4) eiusque fautores5) notis mythologicis adnu- 
merant divisionem maris primigenii in narratione Gen. 1; 
illam notionem ex mytho babylonico, in quo scissio Tiamat 
a Marduk facta describatur, transplantatam esse asserunt. 

Attamen quamquam inter utramque narrationem depre- 
henditur similitudo, quae in ortu coeli et terrae per divisio- 
nem materiae primigeniae in duas partes consistit, notan- 
dum tamen est, eandem ideam etiam apud alias antiquas 
gentes, ut Aegyptios, Phoenices, Indos inveniri, licet v. g. 


1) Kirchner, Op. c., p. 17 ss; Gunkel, Genesis, p. 105. 

?) Nikel, Gen. u. Keil, p. 110; Kaulen, Der biblische Schópfungs- 
bericht, p. 30. 

3) Kirchner, Op. c., p. 13. 

*) Sch. u. Ch., pp. 7, 119. 

9) v. g. Holzinger, Genesis, p. 17. 

idea Indorum de origine mundi certe à mytho babylonico 
non dependeat. Ipsi Israelitae repraesentabant sibi aquam 
desuper firmamentum, quae in terram cadit, cum Deus cata- 
ractas coeli aperit (Ps. 148, 4; Gen. 7, 11; 4 Reg. 7, 2. 19). 
Distinctio itaque aquarum superiorum et inferiorum, proinde 
similitudo inter utramque partem bene explicatur antiquis 
ideis cosmologicis. In antiquitate, de qua hic est sermo, 
universum ex duabus principalibus partibus compositum esse 
putabatur, ideo divisionem materiae originariae in duas 
partes ad mundi formationem necessariam [fuisse cense- 
batur!) Exinde etiam idea babylonica scissionis Tiamat 
intelligi potest. Secundum recentiorem criticam explicatio 
huius rei ex pluviis aliisque eventibus, initio anni prove- 
nientibus, regioni Babyloniorum minime convenire potest, 
sed haec difficultas potius ex communi notione populari 
antiquarum gentium explanatur?) Quae idea cosmologica 
similis est v. g. notioni antiquorum de soliditate firmamenti, 
de lucis origine ante solem vel ideae populari etiam hodier- 
nae de motu solis, quae tamen accomodationes ad sensa 
popularia notioni inspirationis prorsus non detrahunt. 


1) Nullius momenti est pariter obiectio Gunkel?) quod 
planiae e! arbores non dicantur a Deo creatae esse, sed a 
terra productae, nam ipse Gunkel recte animadvertit *), de- 
scriptionem hanc externa observatione fundari, scilicet, no- 
vas plantas quovis vere a terra produci, quapropter ad hoc 
physicum phaenomenon explicandum non est opus ad my- 
thologiam recurrendi. 

Praeterea scriptor sacer stricte non distinguit inter locu- 
tiones: terra produca(^ et ,Dewus creavi^, quod patet ex 
creatione aquatilium et animalium terrestrium: versibus 20 
et 94 dicitur: ,aqua qroducal", ,terra: producal*, statim 
autem versibus, qui sequuntur: 91 et 25, cum adimpletio 


1) Kirchner, Op. c., p. 47; Nikel, Op. c., p. 75. 
?) Zapletal, Op. c., p. 105. 

3) Sch. u. Ch, p. 8. 

*) Ibidem, p. 9. 

mandati repetitur, hagiographus adhibet expressiones: ,Deus 
creavil^ et ,Deus feci, nempe immediatam creationem 
denotantes. Nullum igitur exinde argumentum contra cos- 
mogoniam biblicam deduci potest. 


£g) Porro Gunkel in cosmogonia biblica vestigium antiqui 
cultus astralis deprehendit in destinatione solis et lunae ad 
diem noctemque ,regendam*, quam ideam ex babylonico 
cultu astrali derivat). 

Attamen destinatio astrorum, in Gen. indicata, evidenter 
respondet muneri, quod luminaria coelestia reapse exercent; 
illa de facto etiam tempus ,disponunt*, scilicet, indicant. 

Insuper inter luminaria coelestia cosmogoniae biblicae et 
religionis babylonieae essentiale discrimen intercedit, nempe 
in Gen. 1 astra uti creaturae ad tempus indieandum et ter- 
ram illustrandam destinata describuntur, illic autem astra 
sunt principales species deorum. 

Quod lux in cosmogonia biblica prima die ponitur, cum 
astra nonnisi quartae diei assignata sint, haec difficultas 
secundum opinionem Gunkel, ex babylonico tantum poly- 
theismo sufficienter solvi potest, nam in poemate ,Enuma 
eli$^ lux ante deum Marduk apparet, hic autem iam astra 
creat, quia lux ad substantiam seniorum deorum pertinet, 
Marduk autem, utpote ex numero iuniorum deorum, oritur 
luce iam praesente?) . 

Quae tamen assertio Gunkel fundamento prorsus caret, 
nam rursus notiones vulgares illius temporis inspicientes, 
comperimus, ideam lucis a sole, luna, stellis omnino indepen- 
denter existentis, antiquitus universalem fuisse?). Qua de 
re apud Israelitas cfr Iob 38, 18-19; Ier. 10, 13. 

Ex hac vulgari notione explicatur etiam existentia pecu- 
liaris dei lucis apud Babylonios, qui praeter deum solis et 
deos stellarum, alium distinctum deum lucis colebant. Ipse 


1) Sch. u. Ch, pp. 9. 116. 
?) Sch. n. Ch., p. 116. 
*) Ofr supra, pp. 21-22. 

Gunkel in posteriori opere: Genesis!) affirmat, eandem 
ideam etiam apud Indos, Graecos, Phoenices aliasque gentes 
divulgatam fuisse. 

Lux, prout quotidiana experientia docet, est necessaria 
conditio vitae et ordinis, quapropter in cosmogonia biblica 
ipso initio creationis ponitur, coelestia luminaria autem ad 
distinctarum regionum ,exercitum* pertinent, proinde secundo 
triduo assignata sunt. 


h) Gunkel in creatione anemalvum terrestrium ex utra- 
que parte eundem ordinem deprehendit, scilicet, in cosmo- 
gonia biblica et in mytho babylonico adsunt: iumenta do- 
mestica, bestiae ferae, reptilia terrestria ?). 

Attamen in poemate ,Enuma eli$*^, quantum illud hodie 
per effossas, sed passim iniuria temporis laesas, tabellas 
notum est, reipsa de creatione animalium terrestrium nihil 
dieitur. Separatim autem inventum fragmentum?), quod 
creationis animalium mentionem facit, et ex quo Gunkel 
laesum textum supplet, ad poema ,Enuma eli$^ non per- 
tinet, quapropter basis ad comparationem instituendam 
evanescit. . 


i) Totam seriem notarum mythologicarum Gunkel anim- 
advertit in narratione Gen. 1 de creatione hominis *) : 


«) Imprimis praedicatum in plurali: ,faciamus^ (1, 26) 
iungitur cum nomine zw, quod cooperationem ceterorum 
mw innuit atque polytheismi vestigium constituit. 

Quod pluralem numerum zw spectat, respondendum 
est, hanc vocem apud Israelitas pariter illis temporibus 
adhibitam esse, cum certe unum Deum exprimere intende- 
rent atque polytheismum expresse impugnarent. Proinde 


3) 3 ed. 1910, p. 105. 
?) Sch. u. Ch, p. 116. 
3) Ofr Ibidem, p. 145. 
3) Sch. u. Chaos, pp. 9-12; Genesis, p. 111. 

concludi potest, hane vocem zw simili significatione etiam 
in Gen. gaudere. 

Insuper post effossas perlectasque litteras Amarnenses 
amplius affirmari non potest, illud nomen polytheismum 
Hebraeorum probare, nam in litteris ex Palaestina ad pha- 
raonem missis, ille solus item ,,Elohim* appellatur !). 


8) Gunkel eiusque [fautores vestigium polytheismi inve- 
nire conantur in plurali verbi: ,volumus facere, faciamus" 
(1, 26). 

Attamen omnes critici, narrationem biblicam ex mythis 
gentilibus educentes, concedunt, imo affirmant, notiones 
polytheisticas ac ideas sensibus Israelitarum adversantes a 
Scriptore Gen. 1, utpote monotheismo addictissimo, dili- 
genter expunetas esse. Nihilominus hic loci hagiographus 
praedieatum in plurali intactum reliquit; concludendum ergo 
est, illam expressionem nec ab ipso scriptore, nec ab eius- 
dem coaevis polytheisticam habitam esse?). 


y) Porro Gunkel in eadem descriptione instat, expressio- 
nem, quod homo ad imaginem?) Dei creatus asseratur, esse 
mythologicam, cum illa locutione Deo species corporalis, ut 
in cosmogoniis gentium adscribatur. 

Attamen locutione ,ad émaginem nostram secundum stmai- 
litudinem,. nostram" spiritualem affinitatem hominis cum Deo 
significari est opinio insignium exegetarum, v. g. Hoberg, 
Zapletal, Hummelauer, Strack aliorumque?) atque maxime 
scriptori Gen. 1 convenit. Etenim rem primo ex parte Dei 
considerando admittendum est, similitudinem vel solummodo, 
vel saltem principaliter in qualitatibus spiritualibus consi- 
Stere, nam Deus corpus non habet, sed est purus spiritus. 
Spiritualitas Dei in cosmogonia biblica in dubium vocari 


') Zapletal, Op. 1, p. 46. 

?) Quomodo pluralis numerus praedicati explicandus sit, cfr 
supra pag. 29-31. 

3) Sch» uxCHh.; p. Tl; 

3) AR "h-cT. 

non potest; licet a nonnullis criticis in Gen. 1 vestigium 
antiquae sensibilis ideae de Deo deprehenderetur, haec ta- 
men deduci non potest ex similitudine, quae homini cum 
Deo adiudicabatur, Deus enim in Gen. 1 uti potentia crea- 
trix et sapientia percipitur; quapropter homo secundum 
Gen. 1 Deo similis est solummodo in qualitatibus spiritua- 
libus. Eiusmodi conclusio sequitur, si res ex parte Dei 
consideratur. 

Investigatio ex parte hominis pari modo ad eandem con- 
clusionem eruendam compellit: 

Siquidem nec plantae, nec animalia ad imaginem Dei 
creata esse dicuntur, sed solus homo, cui appellatio ,ad 
imaginem Dei* tribuitur propter singularem praestantiam, 
quae homini prae aliis creaturis inest; praestantia haec in 
natura rationali?) seu qualitate spirituali consistit. 

Eadem idea apud gentes occurrit: Graeci affinitatem 
spiritualem exprimere intendebant, cum homines esse filios 
Dei dicerent vel cum de elemento divino homini insito dis- 
sererent. 

Etiam cosmogonia babyloniea secundum Berosum forma- 
tionem hominis ex terra sanguine dei admixto enarrans, 
internam ac spiritualem similitudinem inter deos et homines 
exprimit, quoniam sanguis inter orientales censebatur esse 
principium, in quo anima potissimum resideret. 

Equidem concedendum est, deos in mythis antiquarum 
gentium specie externa saepissime homini similes habitos 
et expressos esse. Attamen huius notionis causa erat non, 
quod homo forma sua externa similis Deo creatus esse pu- 
taretur, sed quod potius homines effingebant sibi deos ex- 
terna humana forma, cum hos sibi sensibiliter exprimere 
vellent ?). 

Quae explicatio etiam eo probatur; quod dii saepe sub 
specie quidem animalium vel bestiarum fingebantur atque 
eorum simulacris exprimebantur. 


!) Cf. supra p. 35. 
?) Nikel, Op. 1. p. 80. 

9) Quod per benedictionem hominibus facultas procreandi 
ac multiplicandi atque dominium super omnes creaturas 
collata sunt, id antiqua mythologica idea a Gunkel'o esse 
putatur 1). 

Attamen compertum est, populum Hebraeorum ad Deum 
omnia retulisse atque ab Eo deduxisse; proinde indoli He- 
braeorum maxime convenit praefatas facultates ab antiquo 
Dei mandato derivare ?). 

Itaque in explanando haec superfluum est ad mytholo- 
giam recurrere, eo magis, quod in nullo antiquorum mytho- 
rum idea conferendi aliquid per benedictionem deprehendi 
potest. 


k) Deinceps Gunkel mythologicam ideam reperire cona- 
tur in eo, quod hominibus et animalibus vegetalia alimento 
tribuuntur (1,29 s.). Gunkel ibi deprehendit vestigium mythi 
de ,aurea aelate*, cum pax universalis regnabat, quae etiam 
apud Is. 11,6-9; 65,25 depingitur?). 

Utique concedimus, in mythis nonnullarum gentium, v. g. 
apud Romanos), Graecos, Persas inveniri descriptiones 
primitus vigentis status felicis, quo pax regnaret, quo nec 
homines, nec bestiae inter se pugnarent, cum natura per se 
ipsam omnia ad vitam necessaria praestaret. 

Ad quam ideam paulisper Gen. 1,29 s. accederet, si ibi 
usus carnis vetitus esset, quod tamen vetitum in Gen. 1. 
non invenitur). 

Descriptiones tandem Isaiae, ad quas Gunkel provocat 
non sunt, nisi poéticae narrationes temporis messianici ac 
proinde sensu typico. non mythologico intelligendae sunt: 
id est, afflieto Israeli propheta promittit aevum quietis, 
cum ipsa natura pacem optatissimam praebebit. 


1) Sch. u. Ch. p. 12. 

?) Nikel, lbidem. 

3) Sch, u. Ch., pp. 12-13; Genesis, pp. 113-114. 
*) Ovidius, Metamorph., 15, 96 ss. 

*) Ofr supra p. 37. 

]) Quod deus creatione peraeta, res creatas perlustrans, 
eas esse Donas dicat, id Gunkel!) in comparatione cum 
mytho babylonieo characteristicum sensum obtinere, arbitra- 
tur, mythum enim babylonicum in prolixo hymno benigni- 
tatem dei Marduk laudare, propterea, quod terribile mon- 
strum oeciderit mundumque creaverit. Qua approbatione 
insignem anthropomorphismum comprehendi, cum possibilitas 
nullius successus supponatur ?). : 

Attamen comparatione inter utramque narrationem insti- 
tuta magna differentia etiam ex hoc capite percipitur: nam 
licet ibi Marduk ob magna in mundo gesta laudetur, ipse 
tamen mundus minime appellatur bonus. 

Secundum ideas Babyloniorum victoria Marduk de Tia- 
mat seu de inimica vi chaotica, quae antea supremo domi- 
nio gaudebat, reportata non erat plena, cum semper ab ea 
magnum periculum immineret. 

In Gen. e contrario, opera absoluta Deus perspiciens, 
omnia valde bona esse seu ideae divinae perfecte respon- 
dere dieit. 

Possibilitas vero nullius suecessus ex contextu et circum- 
stantiis historicis prorsus excludenda est, Deo enim, qui 
solo verbo neque quoquam resistente creasse dicitur, opus 
aliquod minus feliciter evenire potuisse ipsumque ob hanc 
causam opera singula examinasse, absurde asseritur. 

Praeterea approbatio, qua omnia creata a Deo esse bona 
perhibentur, finem moralem prosequitur, scilicet, problema 
mali in mundo existentis dilucidandi: etenim iam tempori- 
bus hagiographi in populo, praesertim in nonnullis eiusdem 
classibus, ideae pessimisticae sat divulgatae erant?), quae 
una cum cultura atque ideis E iar in regiones vici- 
nas penetrabant. 

De hoe problemate cosmogonia biblica plane aliter sentit, 
ac mythus babylonicus, idque alio modo solvit. 


?) Sch. u. Ch., p. 116. 
?) Ibidem, p. 12. 
3) Nikel, Op. 1, p. 80. 

Secundum ideas Babyloniorum malum ab initio in mundo 
haeret et continuo cum mundo connexum est; cuiusmodi 
idea apud Babylonios perspicua est iisque omnino congruit, 
quippe quae cum dualismo eorum stricte iungatur. 

In eosmogonia biblica autem diversa prorsus notio adest: 
scriptor Gen. 1 demonstrare conatur, mundum et omnia 
creata a Deo esse bona et ad finem suum perfecte accomo- 
data, imo etiam cum emphasi repetit, mundum valde bonum 
esse. Narratio biblica proinde ideam de bonitate mundi et 
universitatis rerum opponere intendit dispersis ideis pessi- 
misticis, quas indirecte refutat. In capitibus sequentibus 
hagiographus explanat, pravam superbiam hominum fontem 
omnium malorum fuisse. 

Ergo etiam ex hoc capite opinio de mutuatione narrátio- 
nis Gen. 1 ex mytho babylonico caret fundamento. 


m) Denique Gunkel narrationem Gen. 1 de Dei quiete 
post absolutam creationem ideis Israelitarum prorsus non 
convenire putat. Quem anthropomorphismum antiqua tra- 
ditione mythologica niti et exinde etiam a scriptore Gen. 1. 
depromptum esse). 

Attamen probatum non est, quietem Dei septima die ideis 
Iudaeorum non respondere; Deus operatur in Veteri Testa- 
mento, scriptis postexilicis non exclusis, etiam post creatio- 
nem mundi, in quo nulla adest contradictio narrationi Ge- 
nesis; aliud enim est creatio, aliud operatio ?). 

Deus post creationem operari prosequitur, creaturas con- 
servans easque àd scopum suum dirigens, simul tamen re- 
quiescit, quatenus opera nova non creat. 

Ergo illa locutio de quiete, utpote cessatione a creatione, 
cum ideis Israelitarum concordat. 


Cum cessatione Dei a creatione cohaeret institutio sab- 
bati v3: (Gen. 2,83), quod Gunkel3) eiusque asseclae ex 


!) Sch. u. Ch., p. 14. 
?) Nikel, Op. l., p. 83. 
3) Sch. u. Ch., p. 18 s.; 119; Genesis, p. 115 s. 

Babylonia derivant ea ratione, quod etiam ibi festa erant, 
quae ,Sabattu* vel ,Sapattu^ appellabantur. 

Attamen hic pariter dependentia non intercedit. 

Quid fuerit babylonicum ,$apattu^, indicat 32* tabella 
IVi tomi in opere: ,'The Cuneiform Inscription of Western 
Asia^!); textus tradit praecepta, quomodo agendum sit 7*, 
14*, 19*, 21*, 28* diebus Elul?) mensis; 33^ tabella exhibet 
similem textum, respicientem Arahsamu (MarcheSvan)3) men- 
sem. Itaque textus adnotat opera, a quibus illis diebus 
abstinendum erat: ,Infausti dies. Ne pastor numerosi po- 
puli (— rex) carnes in igne assatas nec aliud quid tumuru (?) 
conditum edat, nec vestimentum sui corporis mutet, nec 
vestem candidam induat, nee sacrificium immolet. Rex cur- 
rum suum ne ascendat, nullum decretum statuat. Sacerdos 
loco secreto nullum oraculum enuntiet, medicus in nullum 
aegrotum manum ponat...*4*) Itaque hi dies apud Baby- 
lonios putabantur dies mali, infausti; hi dies, cum semper 
determinatis diebus cuiusvis mensis celebrarentur, a muta- 
tionibus lunae dependere videntur, quapropter non possunt 
comparari cum sabbato israelitico, quod semper eadem 
septima quaque die celebrabatur5). Igitur discrimina inter 
utramque partem deprehenduntur haee: 

ce) Sabbatum Israelitarum est septimus quisque dies post 
ultimum sabbatum elapsum, qui ordo perpetuo absque ullo 


respectu ad menses et annos observatur. Babylonii autem : 


celebrabant dies 7, 14, 21, 28 cuiusvis mensis et insuper 19", 
P) Dies sabbati apud Iudaeos erat dies laetitiae; apud 

Babylonios autem erat dies malus et infaustus; quo regem, 

sacerdotem, medicum munere suo fungi nefas erat). 


') London 1881. 

?*) VIws in anno, circiter a medio augusto usque ad medium 
septembrem. 

?*) VIII" mensis anni. 

*) Typaess, Mceropin nmpesusro mBocToka* I, 143; Schrader-Zim- 
mern- Winckler, Die Keilinschriften und das A. T'?, p. 593; Vigourouz, 
Dictionnaire de la Hible, Sabbat V, 1292. 

5*) Jeremias, Op. 1, p. 184. 

*) Cfr textum tabellae. 

y) Sabbato ludaeorum sacrificia frequentiora offereban- 
tur, quae apud Babylonios illis diebus prorsus interdicebantur. 

9) Sabbatum in Veteri Testamento ubique dies quietis 
proponitur; apud Babylonios autem illi dies negotiosi erant). 

Praeterea recentes critiei, v. g. Strack?), dubitant an hi 
dies Babyloniorum revera ,$apattu^ appellati sint, qua- 
profter nec similitudo ipsius nominis solide fundata est; 
alii ut Pinches3), Zimmern 4), Delitzsch5) existimant, illo 
nomine solummodo 15*" diem cuiusvis mensis vocatam esse 
(sa-patti — dies medii mensis). 

Qua comparatione inter sabbatum Israelitarum et memo- 
ratos dies Babyloniorum instituta, apparet ingens discrimen, 
quod nobis persuadet, dies babylonieos minime fuisse exem- 
plar sabbati biblici 9). 

Quod ipsam sabbati originem spectat, antiqua est quaestio 
inter exegetas, an sabbati institutio ad ipsum mundi exor- 
dium revocanda sit praecepto divino ac proinde apud Adam 
primasque ex eo descendentes familias iam viguerit. 

Profecto communis fere est veterum theologorum et com- 
plurium recentiorum Hebraeorum doctorum sententia, munita 
Gen. 2, 2 sabbatum ab Adamo ceterisque patriarchis reli- 
giose fuisse observatum. 

Iam Philo (De opificio mundi) plaue apertis verbis asse- 
ruit, sabbati festum non peculiare tantum Iudaeis, sed mundo 
universo commune fuisse, quod proinde publieum orbis ter- 
rarum festum appellari posset. 

Communem interpretum. sententiam Scriptura s. confir- 
mare videtur: nam Moyses, cum primum Iudaeis diem sab- 


!) Hoberg, Babel und Bibel, p. 24. 

*) Genesis, p. 10. 

*) apud. Strack, lbidem. 

*) Zeitschrift d. deutschen Morgenlünd. Gesell. 1904. pp. 199 ss. 
458 ss. (Ibidem). 

5) Babel und Bibel, p. 65. 

*) In. posteriori opere suo ,Genesis* (p. 115) ipse Gunkel de 
babylonica origine sabbati dubitare videtur, nam dicit, sabbatum 
solummodo ,probabiliter esse babylonica origine*. 

bati observandum praecepit, non tamquam mandatum novum, 
sed ut rem iam in usu positam praescribere videtur (cf. 
Ex. 16, 23). 

Praeterea idem patet ex collectione mannae, quae sexto 
die duplo colligebatur, sabbato autem in terram non ca- 
debat ?). 


3. Hucusque theoriam de babylonica origine narrationis 
biblieae Gen. 1 refutare conati sumus, indicando, singulas 
assertiones et placita Gunkel eiusque fautorum solido fun- 
damento carere. 

In demonstratione ad eventus tantum parallelos attendi- 
mus, scilicet, eos, qui tum in cosmogonia biblica, tum in 
mytho babylonico describuntur. 

Praeterea in utraque narratione animadvertuntur quaedam 
ideae, quibus altera narratio prorsus caret, quaeque iam 
compertum inter eas discrimen adhuc magis augent. 

Investigatio eiusmodi notarum tertiam partem opinionis 
Gunkel aliorumque refutandae constituit. 

. Primo igitur indicandae sunt notiones mythi babylonici, 
quibus narratio biblica caret; tum notae Gen. 1 mytho ba- 
bylonico alienae ostendendae: 


a) In mytho Babyloniorum deprehenduntur notae, quae 

in Gen. 1 prorsus deficiunt: , 
. &) Phantasticae qprosopopeiae, i. e. dramatica expressio 
eventuum naturalium,  personificatio virium, naturalium, 
quae loquentes vel agentes repraesentantur. Dii hic inter 
se rixantur, timent Tiamat; in consilium congregati homi- 
num instar inebriantur. 

8) Pugna inter deos, quae est magni momenti in tradi- 
tione babyloniea, nam Marduk mundum formare non valet, 
nisi vietoria de Tiamat reportata. Antequam proelium init, 
diligenter se praeparat, armatur, simul tamen victoriae in- 
certus est. 


!) Flunck, Expositio in Genesim, II p. 95. 

y) Mythus babylonieus insignitus est, nota localitatis et 
eventus politicos quodammodo reproducit ). 

In narratione biblica autem nullum vestigium harum idea- 
rum animadverti potest. 


b) In narratione Gen. 1 observantur notae, quae in 
mytho babylonieo non inveniuntur: 

«) Creatio voce w^3 expressa est, quae Gen. 1 produc- 
tionem ex nihilo involvit 2). 

Attamen significatio verbi w"3 de creatione ex nihilo 
Gen. 1, 1 communiter a catholicis interpretibus recepta, 
nonnullis recentibus criticis, ut Holzinger?), Wellhausen 4), 
Dillmann?) aliisque multum displicet. 

Proposita igitur alia lectione: w^3 (bero — creationis, 
cum crearet... v. 83. Tum Deus dixit: fiat lux — quae 
praeexistentiam chaos supponit) illi probare conantur, initio 
Genesis nullum esse sermonem de veri nominis creatione, 
sed de formatione rerum ex. materia iam  praeexistenti. 
Argumenta eorum reducuntur ad ea, quae sequuntur 9): 

'  «x) Ideam creationis ex nihilo Hebraeis plane ignotam 
fuisse. 

88) Mundum seeundum opinionem antiquorum ex materia 
quadam informi, quae Gen. 1, 2: «2 n, Sap. 11, 18: 
&uooqoc vÀy appelletur, a Deo efformatum esse. 

yy) In altera narratione de creatione mundi (J) loco x73 
poni. 5v» (Gen. 2, 4) et ^x^ (Gen. 2, 8); quinimo etiam in 
P verba 73 et 7v» promiscue adhiberi: Gen. 1, 21. 25. 26. 27. 

0d) Primitivam verbi w73 significationem: fuisse: cecidit 
secuit, secando effinxit; quapropter creationem ex nihilo ea 
non exprimi. 


') Cfr p. 46. 

?) Cf. supra, pp. 16-17. 

*) Genesis, p. 2. 

*) Prolegomena, pp. 321, 411. 

5) Genesis, p. 17 s. 

*) Cf. Zapletal, Op. l., pp. 21-25. 

Ad quas obiectiones respondendum est: 

«c) Ideam creationis ex nihilo Hebraeis ignotam fuisse 
nequaquam asseritur. Non ambigua huius notionis vestigia 
in ipsis Litteris sacris inveniuntur: Ita 2 Mach. 7, 28.ma- 
ter septem filiorum minorem natu ante martyrium alloquens 
diserte hanc ideam exprimit!) Verba illa sunt quidem mu- 
lieris ex plebe. Si igitur conceptus creationis ex nihilo 
tempore Machabaeorum rudi mulieri notus iam fuerat, hane 
notionem multo antea apud Iudaeos apparuisse censendum est. 

Cum ex altera parte, illi critici (Wellhausen aliique) pri- 
mum caput Genesis codici sacerdotali ?) (P) adscribant serip- 
toremque eius virum doctum fuisse putent, ipsorum armis 
pugnantes, concludimus, nullam esse rationem affirmandi, 
ideam creationis eidem ignotam fuisse, quae postea iam 
plebi nota est, praesertim cum etiam apud finitimas gentes 
vestigia huius ideae multo antiquius inveniantur: 

Sic in antiqua narratione aegyptia de mundi creatione 
traditur, deos solo verbo mundum efformasse. 

Pariter apud Babylonios in poemate ,Enuma eli$* (IV 
tab.) rogatio deorum, deo Marduk directa, ut supremam 
potentiam suam probet, invenitur: —- 

21 v. ,Tua sors, Domine, sit prima inter deos! 

29 Destruere et creare, dic et ita erit, 

23 Aperi os tuum, vestis erit annihilata, 

24 Die ei: revertere! Vestis erit intacta. 

25 (Marduk) locutus est ore suo et vestis disparuit. 

26 Et dixit ei: revertere! Vestis denuo facta est.* 

Equidem hic agitur non de mundo, sed de veste quadam, 
idea tamen creationis ex nihilo saltem ,en miniature*, prout 
Cl. prof. Zapletal?) bene observat, ex hac narratione elucet. 

Bp) Ila «uooqoc P|Àg (Sap. 11, 18), ,materia invisa* 
(Vulgatae), haud dubie est platonicus terminus philosophicus; 


?) Ofr supra p. 17. 

?) Secundum opinionem eorum Codex sacerdotalis definitive 
exoratus est circa a. 444 ante Christum natum. 

3)-Op. 1, p: 23; 

sed eum a scriptore l. Sapientiae eodem sensu, quo Plato, 
adhiberi, minime verum est: initio enim libri Sap. 1, 14 ha- 
giographus diserte docet, Deum omnia creasse: ,&xvioev 
yéo síc vÀ sivo: và máyvo", per consequens et materiam; 
nec ullibi seriptor sacer dicit, illam invisam materiam esse 
increatam aut aeternam. Ceterum ex contextu ipso appa- 
ret, illo loco Sap. 11.18 agi de creatione, quae a theologis 
secunda vocatur, qua materia iam existens formatur, non 
autem de creatione prima, proprie dicta, qua res producitur 
ex nihilo sui et subiecti, adeo ut sensus illius loci sit, Deum, 
qui omnes res creasset, contra inobedientes Aegyptios etiam 
ursos et leones mittere potuisse. Igitur Sapiens hic loci ad 
creationem secundam seu productionem animalium provocat. 

Similiter concedimus, Gen. 1,2 423» »-n primitivam ma- 
teriam informem designari, sed eam uti increatam a scrip- 
tore Genesis haberi non patet; eo magis, quod scriptor 
biblicae narrationis de creatione mundi ubique ideae mono- 
theisticae maxime addietum se exhibet; Deum unum, uti 
unicam mundi causam diserte affert omnesque creaturas uni 
Deo subiicit; quapropter conceptus materiae aeternae atque 
inereatae, quae a Deo originem non habeat, a scriptore 
Genesis omnino alienus dicendus est. 

yr) Promiscuus usus w"2 (creavit) et mw» (fecit) Gen. 
1,21.28.26.27 minime probat, vocem priorem sensu creandi 
esse destitutam; tanquam magis usu tritum verbum rms» po- 
terat quidem poni pro termino specifico w72, praesertim 
locis indicatis, ubi nullum periculum ambiguitatis aderat. 

Attamen significationem horum verborum in cosmogonia 
biblica non confundi, patet satis clare ex Gen. 2,83 ubi le- 
gimus: nw»5 c^-5w N93 "ww (quod deus creavit faciendo 
seu operando). 

Quod vero attinet ad promiscuum usum w^3 et ^x^ (for- 
mavit), hoc argumentum plus etiam claudicat, cum Gen. 2,8 
de creatione corporis primi hominis agatur; quare ibi rec- 
tius verbum ^x^ ponitur, cum corpus humanum ex limo ter- 
rae formatum, non autem e nihilo productum sit. 

0d) Vocis significatio non ex sola etymologia, sed magis 
etiam ex usu loquendi definienda est: 

Etenim neminem latet, significationes primitivas vocabu- 
lorum à rebus vel actionibus sensibilibus petitas, postea 
etiam ad.res vel actiones pure spirituales designandas ser- 
vire; v. g. verbum: creare, germanice — schaffen, a radice 
axdstvsiy — excavare, derivatur, licet modo ad designandam 
operationem per excellentiam spiritualem et divinam adhi- 
beatur. 

Concludendum est, laudatos criticos contra. communiter 
receptam significationem verbi w"^3 tot difficultates movere, 
cum hac voce mysterium creationis ex nihilo exprimatur. 

B) In cosmogonia biblica inveniuntur tres divisiones, sci- 
licet, lucis et tenebrarum, aquarum superiorum et inferio- 
rum. aridae et maris, quarum prima et tertia nullam paral- 
lelam in mytho babylonico habent et proinde ab eo derivari 
non poterant. Pariter secunda divisio, nempe aquarum su- 
periorum ab inferioribus, a mytho Marduk independens est, 
sed bene explicatur tum ex ideis coaevis in Asia propaga- 
tis!), tum forsitan, utpote cum duabus aliis divisionibus con- 
nexa, ex systematica et artificiali dispositione narrationis 
secundum dies hebdomadis ?). 

y) Porro in eosmogonia bibliea animadvertitur ordo om- 
nium operum in sex dies dispositorum, quas subsequitur 
dies septima seu sabbatum. 

Cosmogonia bibliea est ordinatum et artificiale systema 
ad sabbatum adaptatum. 

Hexaémeron in duas partes PER EEA seu duo tridua 
dividitur, videlicet: creationem regionum et exercituum con- 
venientium. Quod schema proprium est cosmogoniae bibli- 
cae, nec simile quidquam ullibi invenitur. 

Quod igitur novum argumentum praestat, narrationem 
biblieam non esse mutuatam ex mytho babylonico, quem 
ordo similis deficit. 


*) Cf. supra, pp. 79-80. 
?) Cf. Nikel, Op. 1, p. 74 s. 

Opinio Hommel!) qui cosmogoniam biblicam a mytho 
quodam chaldaieo, cuius argumentum pariter in septem dies 
dividatur dependere censet, est prorsus arbitraria, cum mo- 
numenta antiquae chaldaicae traditionis nec pervenerint ad 
nos, ut ipse Hommel fatetur, nec reconstitui possint. Hom- 
mel quidem chaldaico ordine planetarum innixus hanc tra- 
ditionem reconstituere conatur, sed cum conclusiones suas 
aprioristice faciat, opinio eius momento scientifico caret. 

Etiam ipse Hommel opinionem suam solummodo probabi- 
lem esse dicit. Ex eiusmodi igitur coniectura nulla gravis 
obiectio contra cosmogoniam biblicam erui potest. 

9) Denique cosmogonia biblica exhibet fundamentales 
ideas religiosas el ethicas, enuntiat, mundum omniaque a 
Deo esse creata eaque esse bona seu ideae divinae perfecte 
respondere atque esse destinata ad serviendum homini, qui 
super omnes creaturas a Deo elevatus ac supremus dominus 
constitutus est. 

Quarum notionum in mytho babylonico nec vestigium 
quidem ullum deprehendi potest, quapropter etiam assertio, 
scriptorem Gen. mythum babylonieum transplantasse funda- 
mento caret. 


Igitur, primo, e fundamentalibus discrepantiis inter cos- 
mogoniam biblicam et mythum babylonicum explanatis, se- 
cundo, ex analysi theoriae Gunkel instituta, lerí;o, ex ideis, 
quibus altera narratio caret, indicatis, patet, ideas Genesis 
1 eum mytho ,Enuma eli$^ comparatas, sive sibi oppositas, 
esse v.g. materiam creatam et aeternam, monotheismum et 
polytheismum, sive prorsus diversas, v. g. coelestia lumi- 
naria. 

Externis similitudinibus itaque non obstantibus, essentiale 
discrimen deprehenditur, quod Gen. 1 aliam originem, atque 
ex mytho babylonico, quaerere compellit. 


!) Die altorientalischen Denkmàáler und das A. T., p. 19. 

4. Quae conclusio denique, quarto, confirmatur, si prae 
oculis habentur cosmogoniae aliarum gentium, in quibus 
praecipuae notae reperiuntur, quas Gunkel in Gen. 1 ex 
.mytho tantum babylonico derivat. Saltem pauca de rela- 
tione cosmogoniae biblieae ad narrationes aliarum gentium 
allata finem theoriae Gunkel imponunt: 


In traditione Aegyptiorum invenitur idea chaos ante om- 
nia existentis, ex quo omnia originem sumunt. Deinde etiam 
ibi chaos sub influxu spiritus in mundum evolvitur. Verbo 
nen wa Gen. 1, 2, designante actionem ad instar avis calore 
suo ova incubantis, simile quiddam in ovo mundano Aegyp- 
tiorum animadverti potest. In nonnullis mythis aegyptiis 
etiam creatio voce peracta deprehenditur, licet vox ibi 
sensu prorsus materiali et physico sumatur. 

Apud Phoenices chaos limosum pariter putatur esse prin- 
cipium, ex quo omnia procedunt. Ovum mundanum etiam 
hie adest, praeterea invenitur idea de processione totius 
generis humani ab uno pari. 

Similiter etiam in mythis Indorum aqua et tenebrae ini- 
tio existentes describuntur. Quam primam materiam ani- 
mavit spiritus sub cuius influxu ovum prodiit. Brahmá 
ovum in duas partes scidit atque ex una terram, ex altera 
coelum formavit. 

Apud antiquos Graecos chaos et tenebrae initio rerum 
statuebantur. Postea pedetentim terra, lux, coelum, mare 
apparebant. Ordo itaque aliquatenus est similis atque in 
narratione biblica. 

In eosmogonia Persarum invenitur divisio creationis in 
sex periodos, quae quandam similitudinem cum diebus in 
narratione biblica exhibet. 

Ex his sequitur, praecipuas notas, quas Gunkel eiusque 
asseclae utpote argumenta ad dependentiam cosmogoniae 
biblicae a mytho babylonico demonstrandam proponunt, in 
narrationibus aliarum gentium pariter deprehendi; nihilomi- 
nus tamen saltem nonnullae earum v. g. Indorum et Aegyp- 
tiorum, omnium opinione, à cosmogonia babylonica sunt in- 

dependentes. Iure merito igitur notiones illae non necessa- 
rio aére babylonico explicandae sunt, sed similitudo inter 
eas ex alia causa derivanda est, videlicet, ex communi om- 
nibus fonte, ex quo ratio communium notarum in cosmogo- 
niis remotissime inter se viventium et nullum contactum 
habentium gentium provenit. Igitur hie fons explanandus 
restat. 


E, Origo cosmogoniae biblicae notaeque huius 
mytho babylonico similes. X 


l. Serutantes fata antiquae historiae Hebraeorum, ani- 
madvertimus, populum electum fuisse non exculto ingenio, ad 
ideas vicinarum gentium amplectendas valde pronum atque 
saepemodo in polytheismum gentium aberrantem. 

Ex altera parte cosmogonia Hebraeorum sublimes ideas 
religiosas exhibet, quibus similes ne apud excultissimos qui- 
dem populos antiquos inveniuntur. Religiosae notiones cos- 
mogoniae Hebraeorum propter singularem praestantiam 
maxime differunt ab ideis religionum gentilium neque a 
systematibus philosophiae naturalis pendere seu effectus spe- 
eulativae inquisitionis humanae esse possunt !). 

Igitur ideae religiosae, quae basim Gen. 1,1-2,3 consti- 
tuunt, indole Hebraeorum considerata, ex causis mere natu- 
ralibus procedere non poterant. 

Monotheismus cosmogoniae biblieae via evolutionis ex 
polytheismo derivari non potest, cum ne maxime quidem 
excultus populus, ut Babylonii eum opulentissimis litteris 
cuneiformibus vel Aegyptii eum hierogliphieis, naturali ra- 
tione et evolutione ad monotheismum se elevavit; eo magis 
seminomades Israelitae viribus naturalibus mythos gentium 


1!) Kirchner, Op. l., p. 58. 

à polytheismo purgare et sublimem doctrinam de Deo sub- 
stituere non valebant. 

Proinde praeter naturalem humanam rationem et physi- 
corum phaenomenorum observationem, in cosmogonia biblica 
necesse est admittatur supernaturalis institutio generis hu- 
mani de Deo et de Eius relatione ad mundum, scilicet, reli- 
eiosarum notionum Gen. 1 origo nonnisi ex revelatione divina 
deducenda est. 

Quae idea antiquis temporibus non solum apud Israelitas, 
sed vestigia eius etiam in traditione gentium deprehenduntur: 
Ita sacerdotes indiaci ac aegyptii de mythis et consuetu- 
dinibus ac moribus religiosis populum instituentes, haec ab 
antiqua praeceptione divina procedere affirmabant !). 

Etiam Plato animadvertit, genus humanum aliquando a 
diis ipsis institutum esse, quapropter narrationes maiorum 
non esse neeligendas, quippe qui a primitivis illis tempori- 
bus propiores melius, quam posteriores ex ipso fonte hau- 
serint ?). 

Quo fonte revelationis divinae religiosa basis Gen. 1 
explicatur. 


2. Porro nonnullae similitudines inter cosmogoniam bi- 
blicam et gentiles ex commun?bus ideis cosmologicis, tunc 
temporis in Oriente vigentibus, prout in theoria Gunkel re- 
futanda adnotatum erat, originem ducunt. 

Ad quas notiones communes pertinent v. g. lux indepen- 
denter a sole existens, aquae superiores et inferiores, soli- 
ditas firmamenti, aquas superiores sustinentis, quae a Deo 
fenestras vel ostia aperiente in terram pluunt ete. 


3. Deinde ad quasdam analogias cosmogoniae biblicae 
cum gentilibus declarandas apatepaten indoles Gen. 1 non 
parum iuvat: 

Ideas erroneas, quae in mentes coaevorum propter con- 
tinuum cum vicinis gentibus contactum penetrabant, scrip- 


5) Nikel, "Op: l, p. 10. 
?) Politicus 271-275, apud Nikel, Ibidem. 

tor iuspiratus corrigere intendit. Mirum igitur non est, si 
in narratione hagiographi indirectae mentiones notionum 
gentilium deprehendi possint, quas ille refutare curat. Ita 
apud vicinos Israelitis. populos sol, luna, astra utpote numina 
colebantur, quinimo in oriente etiam animalia et plantae 
adoratores suos habebant!); proinde seriptor sacer in cos- 
mogonia diserte adnotat, haec omnia esse dumtaxat opera Dei. 

Praeterea in oriente tunc temporis erant in usu locutio- 
nes, quae propter affinitatem idiomatis, omnibus Semitis 
termini?) techniei evenerunt quaeque apud vicinas Israelitis 
centes mythologicam significationem .nactae sunt, v. g. apud 
Babylonios adest mythologica mulier Tiamat, quacum deus 
lueis Marduk pugnat; in Gen. tamen zr (abyssus) chaoti- 
cam tantum materiam designat. Aliae cosmogoniae loquun- 
tur de ovo mundano et spiritu ei incubanti; scriptor autem 
Gen. 1 mentionem facit de Spiritu sancto, qui super chao- 
tica materia ferebatur, scilicet, dicere solum intendit, Deum 
ab initio omnipotenter ehaos gubernasse et ad futura opera 
formanda disposuisse. 

Selectis igitur scopo apologetico eiusmodi loen£ionibus 
scriptor inspiratus eis veram significationem attribuit. 


4. Sublimes illas ideas religiosas hagiographus composuit 
forma literaria, scopo suo adaptata. Quae pars laboris 
litterarii, nimirum singula dieta et denominationes ac de- 
seriptiones, ipsa narrationis litteraria compositio, utpote 
proventus ingenii humani, a temporis et loei circumstantiis 
dependere potuit; quinimo in parte litteraria independentia 
narrationis biblicae a cosmogonia babylonica?) vix amplius 
defendi potest: 

Quod seriptor variis fontibus in libro sacro componendo 


utitur, id inspirationi sacrae Scripturae non adversatur; ita. 


!) Zapletal, Der Totemismus und die Religion Israels, p. 49 ss. 

*) Zapletal, Der Schópfungsbericht, pp. 105-106. 

*) Hisce narrationes Babyloniorum de creatione mundi genera- 
liter intelliguntur. 

v. g. scriptores librorum Regum, Machabaeorum aliorumque 
opera profana antecessorum adhibebant. 

Itaque recenter inventae litterae Amarnenses insignem 
lucem formae litterariae cosmogoniae biblieae attulerunt. 
Doeumenta Amarnae effossa, cuneiformi scriptura et baby- 
lonica lingua exarata testantur, hane linguam aevo Moysis 
in Oriente tum internationalem diplomaticam, tum vernacu- 
lam in communi usu fuisse. Quantum lingua babylonica 
fuerit divulgata et communiter recepta; ex eo patet, quod 
principes Canaan ac gubernatores praecipuarum urbium 
Palaestinae, licet imperio aeeyptio subieeti essent, in litteris 
suis tamen ad pharaoues missis scripturam babylonicam 
aegyptiae praeferebant. In lingua addiscenda etiam littera- 
turam Babyloniorum eorumque ideas mythologieas comper- 
tas habuerunt, nam Amarnae ehrestomatiae sive manualia 
ad linguam babylonieam addiscendam inventae sunt, in qui- 
bus etiam fragmenta mythorum religiosorum continentur. 

Praeter linguam ipsa cultura babylonica pariter magnam 
vim in vicinas gentes exercebat. Multa exempla huius in- 
fluxus vita quotidiana illius temporis praebet. In Syria, iu 
Canaan forma vestium. panni, ex quibus hae conficiebantur, 
eolor materiae, pictura linearum in vestibus ex Babylonia 
transplantata sunt. Vita domestica hisce in regionibus prae- 
cipue nobilium similis erat ac in Assyria: eadem supellex 
et vasa, lidem famuli et scribae, idem luxus in vestibus et 
unguentis animadvertitur !). 

Cum lingua babyloniea et scriptura cuneiformi una ex 
parte, eum cultura et moribus babylonicis ex altera, pariter 
ideae religiosae, dii et mythi babyloniei divulgabantur. 
Theologia babylonieo-assyriaca, utpote magis exeulta, in 
notiones religiosas vieinarum gentium vim exercebat, ita ut 
etiam babyloniceorum deorum quidam v. g. in Canaan cole- 
rentur ?). 

Israelitae linguam et culturam babylonicam didicerunt 
partim immediate per consuetudines initas. partim vero me- 


') Maspero, Op. l., t. II, p. 153. 
?) Ibidem, pp. 154 ss. 

diate mutuati sunt per Cananaeos vel etiam per Phoenices. 
Ita Israelitae antiquitus babylonieis mensuris, ponderibus, 
pecunia utebantur); Israelitae similiter ac Babylonii bacu- 
lum et aunulum signatorium habebant et conventa sigillo 
obsignabant ?). 

Manifestum est, una eum lingua et cultura, ideas quoque 
babylonicas in mentes Israelitarum penetrasse?), quas ideas 
etiam in scriptis divulgatas esse ex mythologicis textibus 
litterarum Amarnensium patet. 

Ergo Israelitae cosmogoniam babylonicam, narrationem 
de diluvio aliosque praecipuos mythos noverant). Populus 
vero Hebraeorum, utpote inferior, cum in commercio ac 
necessitudine eum exeultioribus Babyloniis esset, etiam in 
sermone vulgari mutuatus est locutiones et varias notiones 
ex lingua babyloniea. 

Quamobrem scriptor inspiratus, ideas revelatas populo 
proponens, ut ab eo intelligeretur, adhibet vulgares locutio- 
nes5), denominationes, singulas notiones communiter usitatas, 
quae sive originem ducere sive peculiarem sensum accipere 
sub influxu babylonico poterant. 

Hinc cosmogonia biblica, licet fundamentalibus ideis reli- 
viosis unica sit, forma tamen litteraria aliis cosmogoniis 
semiticis similis evasit; partem enim litterariam, quae inge- 
nii semitiei proventum constituit, inspiratus scriptor pariter 
ex notionibus popularibus et explicationibus poeticis de crea- 
tione haurire poterat, prout seriptores aliorum librorum 
sacrorum, qui fontes adhibebant, eum sapientiae divinae 
minime derogatur, si hagiographus ad captum coaevorum se 
accomodando, eligit imagines, quibus lectores assueti erant 9). 


!) Benzinger, Hebráische Archáüologie, Il Aufl, Tübingen 1907, 
pp. 188 ss., 81. 

?;j Cuius usus babylonicam originem asserit Herodotus I 195 et 
Strabo 16,1. 20. Cfr Gunkel, Sch. u. Ch., p. 152, adnotatio. 

*) Cfr Hoberg, Babel und Bibel, p. 8; Zapletal, Op. 1., p. 181. 

*) Gressmann, Die Ausgrabungen in Paláüstina und das A. T., 
p. 15. : 
*) Zapletal, Op. l, p. 103; Nikel, Op. 1, p. 65 ss. 
*) Lagrange, Hexaméron, pp. 405-407. 

5. Tali pacto similitudines cosmogoniarum apte expli- 
cantur; dissimilitudines autem originem inde ducunt, quod 
primitivus fons revelatus ex generatione in generationem 
per traditionem. propagabatur: 

Ideae religiosae apud gentes sub influxu observationis 
eventuum naturalium et experientiae externae paulatim ele- 
mento mythologieo obnubilabantur, scilicet, variae gentes 
eventus naturales et ideas revelatas iuxta conditiones tem- 
poris et loci, iuxta culturam et statum suum civilem expli- 
care conabantur; exinde discrepantiae inter notiones cos- 
mogonicas vàriarum gentium ortae sunt; v. g. vis traditionis 
deprehenditur in cosmogonia babyloniea secundum narra- 
tionem: Berosi, in qua eventus naturales allegorice descri- 
buntur, videlicet, Babylonii in cosmogoniam transtulerunt 
statum terrae tempore hiemali et vernali, proelium virium 
naturae tempestate orta, conditionem politicam Babyloniae. | 

Inspiratus scriptor Genesis, Deo movente et illustrante, 
primitivam revelationem litteris mandavit, eamque vitiatis 
traditionibus vicinarum gentium consulto opposuit, quem- 
admodum in Novo Testamento s. Ioannes doctrinam evan- 
gelieam opposuit haeresibus eorum, inter quos christiani 
vivebant. Authenticae revelationis expositio hagiographo 
non erat difficilis, cum traditio antiqua fidelius conservata 
esset apud Hebraeos, utpote populum electum, quam apud 
alias gentes, nam providentia divina, Israelitas: sub respectu 
religioso in conditionibus faustis constituerat. 

Qua explicatione admissa, problema affinitatis inter cos- 
mogonias, quae certe a mytho Marduk non dependent, recte 
solvitur. Quae solutio a pluribus recentibus exegetis, ut ab 
Hoberg?) Nikel?), Hummelauer?), Kirchner *), Hetzenauer ?), 
Strack$) aliisque defenditur. 


?) Genesis, p. 1 ss. 

?) Op. L, pp. 10 ss., 260 ss. 

9) Op. 35. p. 79-85; 

3) Op. 1, p. $8. 

5) Commentarius in l. Gen, pp. 31-35. 
*) Op. 1, p. 5. 

Sola ratio humana et experientia naturalis insufficientes 
sunt ad sublimes ideas. monotheisticas narrationis biblicae 
producendas, nam, ut diximus, historia teste populus ne 
exeultissimus quidem solis mediis naturalibus ad eiusmodi 
sublimes religiosas ideas pervenit; nedum populus Israel 
exigua cultura viribus propriis id facere potuerit. 


6. Denique nonnullae difficultates et obscurae notiones 
iu cosmogonia biblica ex artificiali dispositione Gen. 1, ab 
hagiographo de industria faeta, proveniunt: 

Inspiratus scriptor enarrans, mundum et omnia opera à 
Deo esse creata, rem divisit in ,creationem regionum et 
convenientium exercituum*; peculiari modo a Deo illustratus 
omnia Dei opera iuxta sex dies hebdomadis disposuit atque 
ea conclusit sabbato, quod est divina institutione, utpote 
dies quietis, lege naturali stabilitus et a Deo sanctificatus. 

Quae tamen divisio ac dispositio operum effecit, ut ipsa 
descriptio cosmogoniae quodammodo obnubilata nobis appa- 
reat. Inde lectoribus in cosmogonia bibliea, ad hane cla- 
vem non attendentibus, nonnullae difficultates primo obtutu 
insolubiles afferuntur; attamen non est obliviscendum. milia 
annorum a compositione Gen. 1 ad nostra tempora distare. 
Aliter res se habebat Israelitis, Gen. 1 coaevis; nam hi, 
cum. narrationem legerent, non solum ideam principem. 
systematice expositam, optime intelligebant, sed etiam sub- 
tiles adumbrationes cosmogoniae absque ulla difficultate 
percipiebant, quoniam notiones illae tunc temporis omnium 
intelligentiae aecomodatae erant. 


Pars altera. 


Prima pars comprehendit conatum stabiliendi historico- 
popularem indolem cosmogoniae biblicae ex comparatione 
cum mythis gentium. 

Ad genus litterarium Gen. 1 certo determinandum argu- 
menta ex alio capite adiungenda sunt: 

Controversiae de indole cosmogoniae biblicae recenter 
Eeclesia intervenit lege directiva per Commissionem Ponti- 
fidam de Re Biblica, quae decretum d. 30 iunii 1909 a. de 
historico charactere trium priorum eapitum libri Genesis. 
proinde et cosmogoniae, protulit. 

Igitur in II parte et quidem brevi: 


À. Post textum decreti praemissum. 

B. Breviter eius explicatio proponenda est. 

C. Tum argumenta, quibus Commissio munita decretum 
ediderit, proferenda sunt. 4 

D. Tandem corollarii instar ad totum studium, de rela- 
tjone cosmogoniae biblieae ad scientias physieas res perfi- 
cienda atque finalis conclusio operi imponenda est. 


A. Decretum de charactere historico trium priorum 
capitum Geneseos. ') 


|. Utrum varia sysiemaia exegetica, quae ad excludendum 
sensum litteralem historicum trium priorum capitum libri 


1) Acta Apostolieae Sedis, t. I, pp. 567 ss. 


A n "T Y 


105 


Geneseos excogitata et scientiae fuco propugnata sunt, so- 
lido fundamento fulciantur? 

Resp. Negative. 

Il. Utrum non obstantibus ?ndole et forma. historica libri 
Geneseos, peculiari trium. priorum capitum inter se et cum 
sequentibus capitibus nexu, multiplici testimonio Seriptura- 
rum tum Veteris tum Novi Testamenti, unanimi fere sanc- 
torum Patrum sententia ac traditionali sensu, quem, ab 
israelitico etiam populo transmissum, semper tenuit Ecclesia, 
doceri possit, praedicta tria capita Geneseos continere nom 
rerum, vere geslarum, narrationes, quae scilicet obiectivae 
realitati et historicae veritati respondeant; sed vel fabulosa 
ex veterum populorum qmythologiis et cosmogoniis deprompta 
et ab auetore sacro, expurgato quovis polytheismi errore, 
doetrinae monotheisticae aceommodata; vel allegorias et 
symbola, Tundamento obiectivae realitatis destituta, sub histo- 
riae specie ad religiosas et philosophicas veritates inculean- 
das proposita; vel tandem legendas ex parte historieas et 
ex parte fictitias ad animorum instructionem et aedificatio- 
nem libere compositas? 

Resp. Negative ad utramque partem. 

III. Utrum speciatim sensus litteralis historicus vocari in 
dubium possit, ubi agitur de factis in eisdem capitibus enar- 
ratis, quae christianae religionis fundamenta attingunt: uti 
sunt, inter caetera, rerum universarum creatio a Deo facta. 
in initio temporis; peculiaris creatio hominis; formatio pri- 
mae mulieris ex primo homine; generis humani unitas; ori- 
einalis protoparentum felicitas in statu iustitiae, integritatis 
et immortalitatis; praeceptum a Deo homini datum ad eius 
obedientiam probandam; divini praecepti, diabolo sub ser- 
pentis specie suasore, transgressio; protoparentum deiectio 
ab illo primaevo innocentiae statu; nec non Reparatoris. 
futuri promissio ? 

Resp. Negative. 

IV. Utrum 4n inlerpretandis ilis horum capitum locis, 
quos Paires el. Doctores diverso modo intellexerunt, quin certi 
quippiam definitique tradiderunt, liceat, salvo Ecclesiae 

iudicio servataque fidei analogia, eam quam quisque prudenter 
probaverit, sequi tuerique sententiam? 

Resp. Affirmative. 

V. Utrum omnia ei singula, verba videlicet et phrases. 
quae in praedictis capitibus occurrunt, semper et necessario 
accipienda sint sensw proprio, ita ut ab eo discedere nun- 
quam liceat, etiam cum locutiones ipsae manifesto appareant 
improprie seu metaphorice vel anthropomorphice usurpatae, 
et sensum proprium vel ratio tenere prohibeat vel necessitas 
cogat demittere. 

Resp. Negative. 

VI. Utrum, praesupposito litterali et historico sensu. 
nonnullorum locorum eorumdem capitum éinlerpretat?o allego- 
rica et prophetica, praetulgente sanctorum Patrum et Eecle- 
siae ipsius exemplo, adhiberi sapienter et utiliter possit? 

Resp. Affirmative. 

VII. Utrum, eum in conseribendo primo Geneseos capite 
non fuerit sacri auctoris mens intimam adspectabilium rerum 
constitutionem ordinemque creationis completum scientifico 
more docere; sed potius suae genti tradere notitiam popu- 
larem, prout communis sermo per ea ferebat tempora, sen- 
sibus et captui hominum accommodatam, sit in horum inter- 
pretatione adamussim semperque investiganda scientific? ser- 
monis proprietas? 

Resp. Negative. 

VIII. Utrum in illa sez dierum denomnaiione atque di- 
stinctione, de quibus in Geneseos capite primo, sumi possit 
vox Yóm (dies) sive sensu proprio pro die naturali, sive 
sensu improprio pro quodam temporis spatio, deque huius- 
modi quaestione libere inter exegetas disceptare liceat? 

Resp. Affirmative. , 

Die autem 30 Iunii anni 1909, in audientia ambobus 
R"is Qonsultoribus ab actis benigne concessa, Sanctissimus 
praedicta responsa rata habuit ac publici iuris fieri mandavit. 

Romae, die 30 Iunii 1909. 

Fuleranus Vigouroux, P. S. S. 
Laurentius Janssens, O. S. B. 

B. Explicatio decreti, ') 


|, I*» punctum ?). comprehendit condemnationem in genere 
omnium systematum, quae sensum litteralem historicum 
trium priorum capitum libri Genesis excludunt. Commissio 
declarat, haec systemata, fuco scientiae propugmata, solido 
fundamento carere. 

Il. In IT? numero decretum ad singula systemata transit 
atque praecipua, historico characteri illorum capitum contra- 
ria, eliminat. Primo quidem argumenta proponit, quibus 
historicum genus litterarium trium priorum capitum l. Ge- 
nesis munitur, vdl. 

1) éndoles et forma hisiorica, quam ipse scriptor narra- 
tioni de creatione et lapsu tribuit, ac inlimus mexus trium 
priorum capitum l. Genesis inter se et cum sequentibus ca- 
pitibus; atqui haec manifesto historica esse intendunt; 

2) multiplex testimonium. Seripturarum Utriusque. Testa- 
menti, quae narrationes de creatione vel de lapsu uti histo- 
rieas citant; 

3) unanimis fere consensus ss. Patrum; 

4) traditionalis sensus, quem, ab israelitieo populo trans- 
missum, semper fideliter Ecclesia tenuit. 

Hisce igitur quatuor argumentis character historicus tex- 
tus s. munitur. Quibus praemissis Commissio in altera parte 
eiusdem Il! puncti reiicit in specie tria systemata, obiecti- 
vae realitati et historicae veritati opposita: 

a) mythismwm?), qui asserit, in textu s. fabulosa ex cos- 
mogoniis veterum populorum deprompta et a scriptore s. in 
materia dumtaxat doctrinali ab omni errore expurgata con. 
tineri, sed in ceteris elementa fabulosa exhibere; 

b) allegorismwm *) sive symbolismum. qui primas paginas 


1) Ofr Mechineau, S. J., L'historicité des trois premiers chapitres 
de la Genése, pp. 143 seq. 

*; Quae Gen. 1 respiciunt, expositio comprehendit. 

3) v. g. Reuss, Gunkel, Holzinger, Loisy et al. 

3) v. g. Clemens Alex. praecipue Origenes aliique. 


108 


ss. Seripturarum, uti allegorias litterarias, parabolas, nar- 
rationes symbolicas, tropicas, fundamento obiectivae reali- 
tatis destitutas, vindicat; 

€) systema maxtwum!) duplex genus. continens, scilicet, 
historicum et fictitium, fundamentum historicum exornans, 
quod (fiet.) hagiographus eum scopo doctrinam melius impri- 
mendi animis lectorum adhibuit. 

Itaque haec duo prima puncta partem essentialem sive 
fundamentalem decreti constituunt, nam difficultatem de 
cenere litterario trium priorum capitum l. Genesis eo sensu 
solvunt, quod illa tanquam historica consideranda sunt. 

In punctis sequentibus decretum difficultates in specie 
respicit. il 

Ill. In numero III? Commissio speciatim removet dubium 
de sensu litterali historico eorum factorum enarratoruin 
quae fundamentum dogmalwum. conslituunt. Decretum dog- 
mata religionis christianae tuetur, praecludens interpretatio- 
nes sensui historico contrarias et sanae doctrinae periculosas, 
atque inter cetera principalia eiusmodi facta historica lau- 
datorum capitum enumerat. 

IV. Gravissimis quaestionibus stabilitis Commissio in n. 
IV9 adnectit decretum de textibus, quos Patres et Doctores 
Ecclesiae diverso modo intellexerunt; de hisce salvo iudicio 
Eeclesiae et analogia fidei servata, libertatem relinquit. 

V. Punctum V"? monet de regula hermeneuticae obser- 
vanda in tribus primis l. Gen. capitibus interpretandis, se- 
cundum quam [locutiones metaphoricae non sensu proprio, 
sed translato exponi debent. 

Vl. VI'* n. alteram legem hermeneuticae respicit, vdl. 
de sensu spirituali sew lypico, qui hie loci ,allegoricus et 
prophetieus* vocatur, ne cum allegoria figura rhetorica con- 
fundatur. Sensus itaque spiritualis, litterali et historico 
praesupposito, vestigiis Patrum et Ecclesiae prudenter ad- 
hiberi potest. 


y) v. g. Minocchi, Bonaccorsi et al. 

VII. VII" n. consilium complectitur fautoribus concor- 
dismi positivi seu rigidi in Gen. 1 interpretando: 

Duplex species concordismi distingui potest, sc. negativus 
et positivus. 

Ille nullam contradietionem inter l. Genesis et probatas 
conclusiones scientiarum profanarum interesse asserit, quae 
species ab omnibus admittenda est. 

Hie positivam et realem concordiam inter revelationem 
et seientias demonstrare curat, qui positis ponendis adhiberi 
potest, attamen interpres caveat, ne in singulis illam con- 
cordiam adamussim quaerat, nam scriptor s.. prae oculis 
scopum religiosum habens, in cosmogonia. dumtaxat facta 
valde generalia tradit: lucem in chaos apparentem, magnum. 
spatium, quod inter coelum et terram formatur, terram, quae 
ex aqua apparet et regno vegetali ornatur, astra in coelo, 
pisces in aqua et aves in aére, animalia atque homines 
in terra, singula autem exposita prorsus deficiunt; nec 
astronomia. nec geologia, nee botanica, neque zoologia 
praesto sunt. 

Quae cum ita sint. interpres cosmogoniae biblicae mu- 
neri suo satisfacit, primo, si concordismum negativum docet, 
i e. nullam evidentem contradictionem intra Gen. 1,1-2,3 
et exploratos eventus scientiarum adesse ostendit: 

Profecto, ex mente Gen. 1 deducitur, omnia non simul. 
sed temporibus successivis esse creata, quod scientiae non 
contradieit. 

Porro textus s. enarrat, hominem esse ultimum inter entia 
viventia, cui assertioni item scientia non adversatur. 

Homini praecesserunt animalia et sic deinceps usque ad 
creationem chàos. 

Si exegeta probatam conclusionem scientificoam prae ocu- 
lis habet, quae interpretationi textus sacri, ab eo factae, 
non concordat, cum s. Augustino agnoscat, non Scripturas 
errasse, sed eum minus recte illas intellexisse. 

Secundo, exegeta positivam concordiam inter cosmogo- 
niam et scientias seu concordismum positivum lato sensu 

sine accurata factorum et temporum determinatione insti- 
tuere potest. 

Sed VII"5 numerus decreti interpretem monet, ne syste- 
mata astronomica vel geologica in textu sacro quaerat. 
Hosee excessus coneordismi positivi seu rigidi Commissio 
Biblica avertere intendit. 

Vill. VIIT' n. quaestionem actualem respicit, quo sensu 
roy tw in cosmogonia biblica interpretanda sit: 

Pauci Patres!) propter difficultates ordinis scientifici, sc. 
quomodo tres priores dies, quae apparitioni solis praeces- 
serant, explicandae sint, 2» allegorice vel symbolice expo- 
nebant ac creationem simultaneam  propugnabant; quam 
interpretationem tum scientia, tum etiam recentior exegesis 
reiicit. 

Multo plures Patres et Doctores existimabant, c» signi- 
ficare tempora realia, successiva, quibus Deus mundum creas- 
set, dies autem naturales 24 horarum fuisse censebant. 
Quae theoria, sub diversa forma proposita ad strata geolo- 
vica explicanda, exegetis catholieis et scientiarum peritis 
aevi elapsi minus placuit, qui concedebant, mundum succes- 
sive creatum esse, sed c» longas periodos a geologia requi- 
sitas esse voluerunt, inde haec theoria nomen periodismi 
nacta est. 

Denique recentissimi exegetae, scopo religioso et syste- 
mate hebdomadis in cosmogonia biblica spectato, 2» inten- 
tione seriptoris sacri diem naturalem esse autumant ?). 

Igitur in n. VIII? decretum libertatem relinquit tribuendi 
voci z* sensum proprium, vdl. diei naturalis vel sensum 
improprium — spatii indeterminati. . 


*) Cf. infra pp. 113-114. 
?*) Cf. supra p. 40. 

C. Argumenía decreti ad historicum characterem 
cosmogoniae biblicae probandum. 


Commissio Pontificia de Re Biblica quatuor argumentis, 
quae sequuntur, munita historieum characterem Gen. 1 pro- 
pugnavit 2) : ! 

l. Primum argumentum est 2ndoles et forma historica, 
quas seriptor sacer ipse in narratione intendit, atque nexus 
cum, sequenlibus capitibus, quae certo neque mythi expur- 
eati, neque allegoriae, neque parabolae sunt: 

Sine praeiudicio cosmogoniam biblicam legentes et ani- 
mum rectum scriptoris 's. supponentes, eruimus, hagiogra- 
phum, scopo religioso scribentem, veram creationem mundi, 
captui coaevorum aecommodatam, enarrare, quod nexus cum 
sequentibus capitibus manifestat: 

Scriptor Pentateuchi scopo religioso initialem historiam 
Hebraeorum summarie conscribere voluit. 

Sortem populi sui usque ad occupationem terrae Chanaan 
perduxit, postquam gesta per quadraginta annos in deserto 
enarravit; antea egressum ex Aegypto ac commorationem 
in hae terra descripsit. Historia emigrationis in regionem 
Gessen supponit veram historiam Iacob eiusque filiorum, 
per consequens Isaac et Abraham, patris totius gentis. 

Hisce hagiographus non substitit, sed per decursum sae- 
culorum ascendit ad initia populi sui indicanda et simul 
rationem praestandam, quare et quomodo Deus, intra ho- 
mines ad malum pronos, primo elegerit individua, deinde 
familiam, quae in tribum, tum populum crevit, qui depositum 
fidei et promissionum initialium de Messia conservaret. 

Quae cum ita sint, scriptor l. Genesis Abrahamo iunxit 
summarie seriem maiorum, uti Sem, Noe, Seth, Adam, qui 
magnas promissiones receperant et posteris transmiserant. 

Itaque sponte sua sequebatur ratio Messiae explicanda 
seu narratio de lapsu et de statu naturae innocentis, qui 


1) Of. Mechineau, Op. l., p. 67 ss. 

illum praecesserat, et de primo homine, et de origine uni- 
versitatis rerum. 

Recto animo scriptor, exponens historiam Abraham, Isaac. 
Iacob, eos non phaenomena astralia considerat, prout schola 
Winckler vult, sed bona fide credidit, Abraham cum uxore 
sua et nepote Loth de Ur Chaldaeorum venisse et sie de 
aliis eventibus vitae tum Abraham, tum posterorum Isaac. 
Iacob cum filiis. 

Eadem indole ac forma etiam ascendentes Abraham de- 
scribit neque monet ibi esse mythos, allegorias, parabolas. 

Praeterea saepius renovatae promissiones Abrahamo, 
Isaaco, Iacobo profecto supponunt veram historiam lapsus 
et felicitatis in statu innocentiae. 


2. Secundum argumentum ad historieum characterem 
cosmogoniae biblicae demonstrandum est auctoritas scripto- 
rum, Ulriusque Testamenti, qui frequenter citant textus ex 
Gen. 1,1-2, 3 eosque historicos esse supponunt. Itaque non- 
nulli textus ex aliis Libris ss. ad historicam indolem Gen. 1 
confirmandam adducendi sunt: 


3) Ex Veteri Testamento: 


«) Creatio coeli et terrae: Gen. 1,1 — Ps. 32.6.9; 88. 
19-18; 135,5-9; Ier. 10,11-12; 51,15; Eccli. 18. 1 in quo 
»Simul*, graece sonat: Kozv7, scilicet, pariter, 

p) Creatio firmamenti: Gen. 1,6 — Ier. 10, 12; 51, 15. 

y) Aqua super firmamentum: Gen. 1,7 — Ps. 148,4. 

9) Formatio continentis et marium: Gen. 1,2. 6-7. 9-16 
— ]ob 38,4-11; Ps. 32, 7; 108, 6-9; 135, 5-9. 

s) Creatio solis, lunae, stellarum: Gen. 1,14-18 — Ps. 
135, 7-9. 

t£) Dominium hominis in animalia: Gen. 1, 26. 28 — Eccli. 
17,4. 

3) Homo creatus ad imaginem Dei: Gen. 1,27 — Sap 
9:98: Bicelt. 19.1. 

. 9) Opera Dei bona: Gen. 1,31 —. Eccli. 39. 21. 

b) Ex Novo Testamento: 


«) Deus creator coeli et terrae: Gen. 1, 1 — Act. 14, 14; 
17.24. 

B) Mundus ex nihilo seu ex invisibilibus verbo Dei for- 
matus: Gen. 1, 1-3 — Hebr. 11,8. 

y) Terra ex aqua apparens: Gen. 1,9 — 2 Petr. 3,5. 

à) Adam solus immediate a Deo creatus: Gen. 1, 26-28 
— Act. 17,26. 

se) Homo ereatus ad imaginem Dei: Gen. 1, 26 — 1 Cor. 
11,7; Coloss. 8, 10. 

t£) Deus creator viri et mulieris: Gen. 1, 27 — Mt. 19, 4; 
Mc. 10, 6. 

;) Quies Dei die septima: Gen. 2, 2 — Hebr. 4, 4. 

Ex hisce textibus lueulenter apparet, scriptores Veteris 
et Novi Testamenti facta eosmogoniae biblieae utpote histo- 
rica considerasse. 


38. Tertium argumentum ad probandum genus historicum 
cosmogoniae consistit 2n unanimi fere consensu Patrum, el 
Doctorum. Ecclesiae. 

Opifieium sex dierum interpretibus ab initio graves diffi- 
cultates praebuit, quomodo priores dies ante apparitionem 
solis explicandae sint, quae sint dies sine sole, luna, astris. 

Ad hanc difficultatem solvendam allegorica explicatio 
cosmogoniae introducta est. Princeps auctor huius theoriae 
apud Iudaeos fuit Philo Alexandrinus, qui sex dies creatio- 
nis in sensu litterali reiecit). 

Primi Patres Ecclesiae Alerandrinae eodem vitio la- 
borant: 

Ita. Clemens Alex. (1 cirea 217) primo creationem simul- 
taneam dumtaxat materiae, unde mundus formatus est, 
asseruit, quod probe teneri potest; postea tamen etiam 


!) Legis Allegoriae T, t. 1, p. 44, apud XMechineau, Op. € 'p. "15. 

creationem simultaneam omnium operum hexaémeri propug- 
navit!); dies fuisse A4eyoc seu verbum, quo Deus omnia 
"fecisset, vindicavit. 

Origenes (T 254) audacius magistro suo Clemente proces- 
sit, nam sensum allegoricum fere unice sectatur. Operibus, 
in sex dies distributis, solam diversitatem ordinum in creatis 
exprimi, dies esse ideales, non autem reales affirmavit. 

Secundum opinionem Origenis igitur singula opera alle- 
gorice tantum sunt interpretanda, vdl. coelum sunt angeli, 
abyssus est infernus, aqua superior et inferior sunt boni 
malique angeli, sol et luna — Christus et Ecclesia, stellae 
— patriarchae et prophetae, reptilia aquarum sunt cogita- 
tiones malae, volatilia coeli sunt cogitationes bonae?) etc. 

Ergo allegorismus Alexandrinus Philonis, Clementis, prae- 
cipue Origenis auctoritatem historicam factorum in Hexaé- 
mero tollit, qui cum allegórismo prophetico non est confun- 
dendus. Hic enim sensum litteralem, uti fundamentum sensus 
spiritualis seu typici praesupponit; e contrario ille sensum 
litteralem, historicam destruit, eum omnino tollit. 

Post Origenem in Ecclesia Alexandrina s. Athanasius 
(T 373) et s. Cyrillus (1 444) consulendi sunt. 

Ille ideas Origenis de creatione simultanea omnium ope-: 
rum hexaémeri defendit?) cum eo discrimine, quod nequa- 
quam realitatem factorum negat, prout Origenes in allego- 
rias mutaverat. Hic tenet allegoriam, attamen typicam sive 
propheticam, quae sensum litteralem non tollit, sed eo ni- 
titur 4). 


Aliam viam ingressus est s. Ephraem (T circa 378), Ec- 
clesiam. Syriacam repraesentans, qui sensui litterali adhaeret, 
creationem simultaneam respuit, dies tuetur naturales, quas 
quidem a vespera ad vesperam metitur, quod creationem 


3) Stromatum 1. VI, c. 16: P. G. 9, col. 369. 

*) Hom. in Hex: P. G. 12, col. 145 ss. 

*) Oratio II contra Arianos n. 49 et 60: P. G. 26, col. 249. 276. 
3) P... 89: col. 17:21. 


115 


coeli et terrae prima die includat. Creationem docet ex 
nihilo et in tempore factam!) esse. 


Schola Antiochena pariter historicam auctoritatem facto- 
rum hexaémeri defendit: 

Ita s. Ioannes Chrysostomus (T 407), qui multas homi- 
lias composuit, creationem simultaneam reiicit, non quod 
apud Deum impossibilis sit, sed quod Deo placuit opera 
successive creare, prout Moyses -narrat ?). 

Porro mentione digni sunt ex Cappadocia s. Gregorius 
Naziansenus ac fratres s. Basilius et s. Gregorius Nyssenus. 

S. Gregorius Naz. (jq circa 390) in sermone manifestat, 
se distinctas et successivas septem dies ac opera, quae Deus 
illis diebus fecerit, considerare ?). 

S. Basilius (T 379) in Hexaémero, quod novem homiliis 
constat, primum creationem simultaneam materiae primae 
admittit; porro, quando dies explicat, quibus formatio mundi 
et productio specierum describitur, distinctas et successivas 
tenet ac naturales 24 horarum tuetur?)  Interpretationes 
allegoricas, sensu litterali carentes, diserte reiicit. 

S. Gregorius Nyssenus (Tq circa 394) placita fratris expla- 
naturus, creationem simultaneam omnium elementorum enu- 
cleatius s. Basilio defendit5); deinde explicat, res per crea- 
tionem elementorum fuisse indistinetas seu in potentia et 
in subsequenti opere sex dierum esse productas seu in actu 5). 


Post Patres orientales latón? consulendi sunt. 

Ex numero antiquorum Patrum occidentalium fragmenta 
Hexaémeri ab Hippolyto (p cirea 235) conscripti ad nos 
pervenerunt. Ex quibus discimus, Deum prima die elementa 


3) Apud. Hwummelauer, Op. c., p. 50. 

*) P. G. 53, €01,35; 

*) P. G. 36, col. 609-612. 

*) P. G. 29, col. 48-49. 93. 105. 120. 148. 
5) P. G. 44, col. 68-72. 

*) P. G. 44, col. 72-73. 77-79. 113-120. 

omnium rerum e nihilo fecisse, deinde sequentibus ex illis 
elementis omnes res formasse!). 

S. Ambrosius (1 397) commentarium in Hexaémeron, in 
sex libros secundum sex dies creationis divisum, scripsit: 

In ss. Litteris explicandis sensum mysticum saepissime 
proponit, attamen sine damno sensus litteralis. 

Cum locutionem ,?n principio* Gen. 1, 1 exponit, diserte 
asserit, primo coelum et terram creata esse, initium operis 
divini fuisse et ante alias creaturas visibiles poni?). ,.Coe- 
lum, et terram* infra eo sensu explicat, ut sint elementa, 
,ex quibus generentur omnia, quae mundi sunt?)*. Porro 
adnetat, statum chaoticum terrae apparitioni lucis et solis 
praecessisse; certum igitur ordinem successionis in operibus 
divinis admittit*). Postea in causam inquirit, quare Deus 
,non simul ornatus congruos assurgentibus donaverit ele- 
mentis^, sed successive formaverit 5). 

Itaque s. Ambrosius creationem simultaneam elementorum 
et successivam productionem operum hexaémeri tuetur. 

S. Augustinus (T 430) ter cosmogoniam ex professo in- 
terpretatus est: primo, in op. ,De Genesi contra Mamni- 
chaeos^ 886 a.; secundo, ,De Genesi ad litteram liber im- 
perfectus^ 398 a.; tertio, ,De Genesi ad litteram libri duo- 
decim*9) 401-415 a. Praeterea huc spectant: à) De Civi- 
tate Dei, l XI, b) ,Confessionum* l.] XI, XIT, XIII. 

Doctrina s. Augustini de Hexaémero breviter haec est?): 

Ad difficultatem trium dierum sine sole, luna, stellis sol- 
vendam, creationem simultaneam non tantum elementorum, 
sed etiam omnium operum hexaémeri vindicat. Quamobrem 
dies non sunt spatia successiva, sed allegorias et symbola 


1) P. L. 10, col. 585, 

?) P. L. 14, col. 128. 

3) Ibidem, col. 132. 

*) Ibidem, col. 136. 

5) [bidem, col. 137. 

*) I, II, III — P. L., 34. 

7) Fusius cf. Hwmmelauer, Op. c. p. 52-55; Vigourour, Mélanges 
bibliques?, p. 92-102. 

visionum angelicarum exhibent; duplicem visionem pro quo- 
vis opere distinguit, vdl. matutinam in Verbo, vespertinam 
rei in se. Hoc sensu dies mane et vespere constat. Ergo 
dies apud s. Augustinum sunt pura symbola visionum ange- 
licarum. Attamen episcopus Hipponensis contra Origenem 
obieetivam ac realem veritatem operum creatorum seu fun- 
damentum historicum tenet: sol, luna, plantae, animalia eto. 
sunt vera, non pure allegorica. 

Post s. Augustinum mentione dignus est ex recentioribus 
s. Gregorius Magnus (T 604), qui simultaneam creationem 
elementorum, sed successivam lormationem operum hexaé- 
meri seu specierum enumeratarum a Moyse propugnat, de 
quibus 32» ]l. Moralium agit). 

Eandem opinionem proponit Beda Venerabilis?) (1 735). 

S. Thomas (t 1274) de theoria s. Augustini primum dixit: 
.Haee opinio plus mihi placet?); serius in Summàá, expositis 
duabus opinionibus, vdl. s. Augustini, qui ,ab aliis exposi- 
toribus dissentit" et alia, dumtaxat animadvertit: ,ut igitur 
neutri sententiae praeiudicetur, utriusque rationibus respon- 
dendum est^. 


Quibus praemissis, ex traditione Patrum hae conclusio- 
nes sequuntur: 

a) Origenes et Clemens Alex. soli in opificio sex dierum 
ac nominibus operum divinorum allegorias seu locutiones 
pure metaphorieas esse asserunt; ceteri sensu historico 
opera divina interpretantur, nec s. Augustino excepto. 

b) Diffieultas ordinis scientifici, scilicet, quomodo tres 
priores dies sine sole intelligendae sint, nonnullis occasionem 
interpretationis simultaneae operum in Hexaémero praebuit. 
Eiusmodi praecipui eminent: s. Athanasius apud Graecos, 
s. Augustinus et s. Thomas inter Latinos. Hi exponebant, 


1!) P. L. 76, col. 644-645. 
?*) P. L. 91, col. 191. 
3) In lib. II Sentent., dist. 12, q. 1, a. 2. 

sex dies esse formam seu schema litterarium ad conscri- 
benda opera cosmogoniae vel symbola sex visionum angeli- 
carum. 

c) Decursu temporis paulatim, post longam haesitationem. 
praesertim ob auctoritatem s. Augustini et s. Thomae, crea- 
tio simultanea locum cessit alteri theoriae, quae, post prae- 
viam creationem simultaneam elementorum, formationem 
Suecessivam operum hexaémeri proposuit, nam progressus 
Scientiarum demonstravit, mundum gradatim, lente formatum 
esse. . 

Igitur Origene et Clemente Alexandrino seclusis, unani- 
mis consensus Patrum ac Doctorum ad characterem histo- 
rieum cosmogoniae propugnandum habetur. 


Quartum argumentum est comumumis el ordinaria doc- 
trina. Ecclésiae, quo nomine praedicatio fidelibus et catechis- 
mus pueris audit: 

Non est dubium, quin oratores et magistri rudimentorum 
fidei in tota Ecclesia, doctrinam de creatione explicantes, 
faeta cosmogoniae biblicae utpote realia et historica unani- 
miter proponant. Quod ex libris concionatorum et cathechis- 
mis manifesto apparet et est inutile, ut longius immoremur. 

Ad rem illustrandam sufficiunt pauca exempla, quae ab 
antiquitate posterioribusque temporibus doctrinam Eeclesiae 
exhibent: 

a) Opus recenter inventum s. Irenaei, quod primus ca- 
thechismus antiquitatis christianae dici potest, facta crea- 
tionis complectitur !). . 

b) Opus s. Augustini: ,De cathechizandis rudibus* ?) 
mentionem facit factorum creationis, utpote realium et hi- 
storicorum. 

c) Cathechismus concilii Tridentini in vert ,Credo*, crea- 
tionem respicienti. 

d) Cathechismus recentissimus Summi Pontifieis Pii X 


!) Opus translatum ex armenica lingua in germanam in collec- 
tione: , Texte und Untersuchungen*, t. 31, fasc. 1, num 11 ss. 
?) P. L. 40, col. 432-433. 

pro provincia Romana, doctrinam authenticam  Eeclesiae 
exprimens, in fine continet: ,Breve storia della religione* 
cum factis historicis cosmogoniae. 


D. Corollarium. 


Cosmogonia biblica et disciplinae physicae. 


Post ea, quae in prima parte problematis de scopo reli- 
eioso scriptoris et historico-populari charaetere cosmogoniae 
biblieae seu de indole historica, sed modo loquendi de legi- 
bus et phaenomenis physicis secundum externam apparen- | 
tiam, explanata sunt; 

post ea, quae in secunda parte potissimum in numero 7^ 
Decreti dieta sunt. scilicet, de mente scriptoris Gen. 1 ne- 
quaquam  ,iniimam — adspeclabilium | rerum | constitutionem 
ordinemque creationis completum scientifico more* *) docentis 
tum quae in explicatione numeri 7! Decreti, nempe de con- 
cordismo notata sunt; denique quae in genere de quatuor 
argumentis Decreti indolem historicam Gen. 1 vindicanti- 
bus, sed nullibi sensu nostro scientifico defendentibus, expo- 
sita sunt: 

pauca de relatione Gen. 1 ad disciplinas physicas dicenda 
restant: 

Nonnulli theologi 19! saeculi, Kantii et Laplace theoriam 
de origine mundi eiusque evolutione prae oculis habentes. 
concluserunt, cosmogoniam biblicam accurate originem mundi 
describere. Sex dies hexaémeri fuisse sex longas periodos 
affirmarunt; vocem Mhebraicam z^ secündum opinionem 
eorum periodum, non diem naturalem significare; inde no- 
uen theoriae period?smus derivatur, minus autem recte con- 


*) Ofr textum Decreti, p. 106. 

cordismus appellatur, nam mythismo excepto omnia syste- 
mata ad concordiam seu harmoniam inter Gen. 1 et scien- 


tias intendunt. 


Periodismi iautores schema, quod sequitur, per strata 
geologica et palaeontologica plus minusve instituere conantur: 


Disciplinae physieae: Soriptura Ss.: 


Periodi: Des Gen. 
Cosmica 
Azoica j I dies 
Palaeozoica: 


a) formatio cambrica | Il dies 


D)'' s »silurica - | 

c) " devonica ini " 
d)  , carbonica oe 
e) 3 permica | 
Mesozoieca: (1V dies 
a) formatio Trias | 
DIE. HU oia wu 
€)  ,- eretacea | 
Kaenozoica n dios 


Communes notiones: 


Creatio materiae in statu 
vaporaceo; apparitio lu- 
cis. 


Transformatio partis va- 
porum cirea terram in 
aquam; formatio atmos- 
pherae. 


Apparitio aridae; regnum 
plantarum. 


Apparitio astrorum. 


Monstra marina, minora 
aquatilia, aves. 


Animalia terrestria; erea- 
tio hominis. 


Periodismus per aliquot decennia aevi elapsi floruit, sed 
hodie progressu geologico facto derelinquendus est !): 


1) Michalski W., StaroZytne dzieje biblijne, Kraków 1912, pag. 156. 

a) Aquatilia primo apparent non a periodo Iurae, sed 
permulta in antiquioribus stratis inventa sunt seu ante V 
diem Gen. 1, vdl. formatio cambrica et silurica et devonica 
plus, quam 20000 generum palam fecerunt. 

b) Nova genera plantarum apparent etiam longe post 
carbonieam formationem seu post tertiam diem biblicam, 
v. g. silvae alto loco crescentes apparent tantum aevis me- 
sozoico et kaenozoico. 

c) Maxima difficultas periodismi est creatio solis quarta 
die, quoniam solem prius existere oportebat, v. g. ad strata 
carbonica formanda etc. 

d) Non excluditur absolute, vocem zv apud Israelitas 
longum temporis spatium designare; sed textus (Gen. 2,4; 
3,5; Is. 49, 8; Ez. 7, 7), quibus periodistae theoriam suam 
muniunt, indicant solummodo, vocem 2» pariter in usu fuisse 
ad longius vel brevius tempus, quam 24 horae denotan- 
dum; quae tamen non constituunt periodos geologicas sensu 
proprio ?). 

Septimam diem quod attinet, nil mirum, quod formula 
finali caret cum aliae dies creationis eam non sequantur. 

Theoria periodismi in genere s. Scripturae non profuit, 
quoniam fautores eius obliti sunt, scopum Scripturae s. esse 
de Deo nostraque ad Deum relatione edocere, non scien- 
tias physieas investigare. Quapropter Leo XIII zelum pe- 
riodistarum in celebri encyclica ,Providentissimus Deus* 
a. 1898 cohibuit monendo: ,Seriptores sacros seu verius Spi- 
ritum: Dei, qui per ipsos loquebatur, noluisse intimam ad- 
spectabilium rerum constitutionem docere homines, nulli 
saluti profuturam; quare eos, potius quam explorationem 
naturae recta persequantur, res ipsas aliquando describere 
et tractare aut quodam translationis modo, aut sicut com- 
munis sermo per ea ferebat tempora, hodieque de multis 
fert rebus in quotidiana vita, ipsos inter homines scientis- 
simos ?). 

1) Cfr p. 40. 

?*) Camerlynck, A., Compendium introductionis generalis in sacram 
Scripturam. Pars prior: Documenta, Brugis 1911, p. 21. 

Igitur cosmogonia bibliea mundi evolutionem non scru- 
tatur; hagiographus problema, qua relatione sit Scriptura 
sacra ad principia cosmologiae et geologiae non solvit. Equi- 
dem ceosmogonia biblica veram originem mundi tradit, sed 
pro scopo religioso nonnisi generalia exhibet; proinde quae- 
tiones geologiae et palaeontologiae in Gen. 1 deficiunt. 


Conclusio finalis. 


Idea eosmogoniae biblicae est haec: 

a) Deus creavit mundum et omnes res, quarum praeci- 
puas scriptor inspiratus enumerat. Opera creata auctoritate 
historiea gaudent. 

b) Deus omnia in mundo egregie secundum finem pro- 
positum disposuit, scilicet, res creatae Dei ideae respondent 
seu bonae sunt, praecipue vero homo, qui Dei ideam optime 
exprimit. 

c) In serie operum creatorum scriptor sacer indolem re- 
rum non scrutatur, sed secundum apparentiam seu coaevo- 
rum ideis solummodo adnotat, haec omnia a Deo esse creata, 
simul eorrigere conatur falsas ideas de Deo, de Dei rela- 
tione ad chaos, ad monstra marina, ad astra et alia, quae 
Israelitae a vicinis populis, praesertim Babyloniis noverant. 

d) Praeterea scriptor, peculiari modo a Deo illustratus. 
ineulcare conatur animis lectorum momentum legalis hebdo 
madis ratione hahita Dei colendi, videlicet, imprimere studet. 
sabbatum esse sanctificandum, quapropter narrationem suam 
schemate litterario septem dierum naturalium comprehendit. 

e) Breviter, inspiratus scriptor exponit tantum relationem 
mundi ad Deum, intimam indolem eius non examinans; 
mundi evolutionem hagiographus simpliciter non proponit 
eam omittit, utpote scopo suo non convenientem. 

Creatio mundi eiusque status initialis (Gen. 1, 1-2) . 
Hexaémeron (Gen. 1, 3-31). Duo tridua 


Primum triduum: creatio regionum. 
Prima dies: creatio lucis . 
Secunda dies: firmamentum . 
Tertia dies: terra undis attollitur et Plants órmatar 


Alterum triduum: Creatio exercituum. 
.Quarta dies: luminaria coelestia . 
Quinta dies: aquatilia et volatilia 
Sexta dies: a) animalia terrestria 
b) creatio hominis. 
«) ad imaginem Dei : : ; 
B) homo praeficitur terrae régnngue axímali : 


Septima dies: opus completionis (Gen. 2, 1-3) . 
Sensus p — ,dies* in cosmogonia biblica . 


Cosmogonia babylonica. 


Secundum Berosum . 


. Fragmentum Damascii . 

3. Narratio cuneiformis . s^ 
Argumentum septem tabellarum 


C. Aliae ecosmogoniae gentiles... 


1l. Aegyptiorum. 

2. Phoenicum. 
a) Secundum Philonem Byblium . 
b) Secundum Eudemum 
c) Secundum Mochum . 

3. Indorum 

4 Graecorum 

5. Romanorum . 

6. Persarum 


D. Affinitas inter cosmogoniam biblicam et cosmogo- 
nias gentiles. 


I. Opinio de mutuatione cosmogoniarum gentilium ex biblica 
II. Opinio de singulis independenter compositis . 
III. Babylonica origo cosmogoniae biblicae . 


1V. Refutatio theoriae de babylonica origine cosmogoniae bi- 
blicae: 
l. Discrimina fundamentalia. 
a) Scopus Gen. 1 et mythi babylonici. 
b) Argumentum utriusque. 
«) Cosmogonia — theogonia 
8) Monotheismus — polytheismus 
y) materia creata — aeterna 
à) dispositio materiae . 
c) Forma externa . 

Singulae notae dependentiae. 

a) Chaos argumento . MM 
q) £""n — ,tiamat*. 
8) n3 — Bow. 

. nominibus . 

«) Rahab 
8) Leviathan. 
7) Behemoth. 
8) Draco. 
s) Mare primigenium. 

